
॥ नमो तस्स भगवतो अरहतो सम्मासम्बुद्धस्स॥ 


खुहकनिकाये 


सुत्तनिपातपाळि 


१. उरगवग्गो 
९. उरगसुत्त 


९. यो [यो वे (स्या०)] उप्पतितं विनेति कोधं, विसटं सप्पविसंव ओसधेहि [ओसधेभि (क०)]। 
सो भिक्खु जहाति ओरपारं, उरगो जिण्णमिवत्तचं [जिण्णमिव तचं (सी० स्या० कं० पी०), जिण्णमिवा तचं 
(?)] पुराणं॥ 


२. यो रागमुदच्छिदा असेसं, भिसपुप्फंव सरोरुहं [सरेरुहं (क०)] विगय्ह। 
सो भिक्खु जहाति ओरपारं, उरगो जिण्णमिवत्तचं, पुराणं ॥ 


३. यो तण्हमुदच्छिदा असेसं, सरितं सीघसरं विसोसयित्वा। 
सो भिक्खु जहाति ओरपारं, उरगो जिण्णमिवत्तचं पुराणं॥ 


४. यो मानमुदब्बधी असेसं, नळसेतुंव सुदुब्बलं महोघो। 
सो भिक्खु जहाति ओरपारं, उरगो जिण्णमिवत्तचं पुराणं॥ 


५. यो नाज्झगमा भवेसु सारं, बिचिनं पुप्फमिव [पुप्फमिव (बहूसु)] उदुम्बरेसु । 
सो भिक्खु जहाति ओरपारं, उरगो जिण्णमिवत्तचं पुराणं॥ 


६. यस्सन्तरतो न सन्ति कोपा, इतिभवाभवतञ्च [इतिब्मवाभवतञ्च (क०)] बीतिवत्तो। 
सो भिक्खु जहाति ओरपारं, उरगो जिण्णमिवत्तचं पुराणं॥ 


७. यस्स वितक्का विधूपिता, अज्झत्तं सुविकप्पिता असेसा । 
सो भिक्खु जहाति ओरपारं, उरगो जिण्णमिवत्तचं पुराणं॥ 


८. यो नाच्चसारी न पच्चसारी, सब्बं अच्चगमा इमं पपञ्चं। 
सो भिक्खु जहाति ओरपारं, उरगो जिण्णमिवत्तचं पुराणं॥ 


९. योनाच्चसारी न पच्चसारी, सब्बं वितथमिदन्ति जत्वा [उत्वा (स्या० पी० क०)] लोके। 

सो भिक्खु जहाति ओरपारं, उरगो जिण्णमिवत्तचं पुराणं॥ 


१०. यो नाच्चसारी न पच्चसारी, सब्बं वितथमिदन्ति वीतलोभो। 
सो भिक्खु जहाति ओरपारं, उरगो जिण्णमिवत्तचं पुराणं॥ 


९९. यो नाच्चसारी न पच्चसारी, सब्बं वितथमिदन्ति वीतरागो । 
सो भिक्खु जहाति ओरपारं, उरगो जिण्णमिवत्तचं पुराणं॥ 


१२. यो नाच्चसारी न पच्चसारी, सब्बं वितथमिदन्ति वीतदोसो। 
सो भिक्खु जहाति ओरपारं, उरगो जिण्णमिवत्तचं पुराणं॥ 


९३. यो नाच्चसारी न पच्चसारी, सब्बं वितथमिदन्ति वीतमोहो । 
सो भिक्खु जहाति ओरपारं, उरगो जिण्णमिवत्तचं पुराणं॥ 


१४. यस्सानुसया न सन्ति केचि, मूला च अकुसला समूहतासे । 
सो भिक्खु जहाति ओरपारं, उरगो जिण्णमिवत्तचं पुराणं॥ 


९५. यस्स दरथजा न सन्ति केचि, ओरं आगमनाय पच्चयासे। 
सो भिक्खु जहाति ओरपारं, उरगो जिण्णमिवत्तचं पुराणं॥ 


१६. यस्स वनथजा न सन्ति केचि, विनिबन्धाय भवाय हेतुकप्पा। 
सो भिक्खु जहाति ओरपारं, उरगो जिण्णमिवत्तचं पुराणं॥ 


९७. यो नीवरणे पहाय पञ्च, अनिघो तिण्णकथंकथो विसल्लो । 
सो भिक्खु जहाति ओरपारं, उरगो जिण्णमिवत्तचं पुराणं॥ 


उरगसुत्तं पठमं निट्टितं। 
२. धनियसुत्त 


१८. “पक्कोदनो दुद्भखीरोहमस्मि, (इति धनियो गोपो) 
अनुतीरे महिया समानवासो । 
छन्ना कुटि आहितो गिनि, अथ चे पत्थयसी पवस्स देव”॥ 


१९. ““अक्कोधनो विगतखिलोहमस्मि [विगतखीलोहमस्मि (सी० पी०)], (इति भगवा) 
अनुतीरे महियेकरत्तिवासो। 
विवटा कुटि निब्बुतो गिनि, अथ चे पत्थयसी पवस्स देव” ॥ 

२०. “अन्धकमकसा न विज्जरे, (इति धनियो गोपो) 
कच्छे रूळहतिणे चरन्ति गावो। 
बुट्िम्पि सहेय्युमागतं, अथ चे पत्थयसी पवस्स देव” ॥ 


२१. “बद्भासि भिसी सुसङ्घता, (इति भगवा) 
तिण्णो पारगतो विनेय्य ओघं। 
अत्थो भिसिया न विज्जति, अथ चे पत्थयसी पवस्स देव” ॥ 


२२. “गोपी मम अस्सवा अलोला, (इति धनियो गोपो) 
दीघरत्तं [दीघरत्त (क०)] संवासिया मनापा। 
तस्सा न सुणामि किञ्चि पापं, अथ चे पत्थयसी पवस्स देव”॥ 


२३. “चित्तं मम अस्सवं विमुत्तं, (इति भगवा) 
दीघरत्तं परिभावितं सुदन्तं । 
पापं पन मे न विज्जति, अथ चे पत्थयसी पवस्स देव” ॥ 


२४. “अत्तवेतनभतोहमस्मि, (इति धनियो गोपो) 
पृत्ता च मे समानिया अरोगा। 
तेसं न सुणामि किञ्चि पापं, अथ चे पत्थयसी पवस्स देव” ॥ 


२५. “नाहं भतकोस्मि कस्सचि, (इति भगवा) 
निब्बिद्रेन चरामि सब्बलोके । 
अत्थो भतिया न विज्जति, अथ चे पत्थयसी पवस्स देव” ॥ 


२६. “अत्थि वसा अत्थि धेनुपा, (इति धनियो गोपो) 
गोधरणियो पवेणियोपि अत्थि। 
उसभोपि गवम्पतीध अत्थि, अथ चे पत्थयसी पवस्स देव” ॥ 


२७. “नत्थि वसा नत्थि धेनुपा, (इति भगवा) 
गोधरणियो पवेणियोपि नत्थि। 
उसभोपि गवम्पतीध नत्थि, अथ चे पत्थयसी पवस्स देव” ॥ 


२८. “खिला निखाता असम्पवेधी, (इति धनियो गोपो) 
दामा मुञ्जमया नवा सुसण्ठाना। 
न हि सक्खिन्ति धेनुपापि छेत्तुं [छेतुं (क०)], अथ चे पत्थयसी पवस्स देव” ॥ 


२९. “उसभोरिव छेत्व [छेत्वा (स्या क०)] बन्धनानि, (इति भगवा) 

नागो पूतिलतंव दालयित्वा [पूतिलतं पदालयित्वा (स्या० क०)]। 
नाहं पुनुपेस्सं [पुन उपेस्सं (सी० स्या० कं० पी०), पुनुपेय्य (क०)] गब्भसेय्यं, अथ चे पत्थयसी पवस्स देव” ॥ 


३०. “निन्नञ्च थलञ्च पूरयन्तो, महामेघो पवस्सि तावदेव। 
सुत्वा देवस्स वस्सतो, इममत्थं धनियो अभासथ॥ 


३९. “लाभा वत नो अनप्पका, ये मयं भगवन्तं अहसाम। 
सरणं तं उपेम चक्खुम, सत्था नो होहि तुवं महामुनि॥ 


३२. “गोपी च अहञ्च अस्सवा, ब्रह्मचरियं [ब्रह्मचरिय (क०)] सुगते चरामसे। 
जातिमरणस्स पारगू [पारगा (सी० स्या० कं० पी०)], दुक्खस्सन्तकरा भवामसे”॥ 


३३. “नन्दति पृत्तेहि पुत्तिमा, (इति मारो पापिमा) 
गोमा [गोमिको (सी० पी०), गोपिको (स्या० कं०), गोपियो (क०)] गोहि तथेव नन्दति । 
उपधी हि नरस्स नन्दना, न हि सो नन्दति यो निरूपधि”॥ 


३४. “सोचति पुत्तेहि पुत्तिमा, (इति भगवा) 
गोपियो गोहि तथेव सोचति। 
उपधी हि नरस्स सोचना, न हि सो सोचति यो निरूपधी 'ति॥ 


धनियसुत्तं दुतियं निट्टितं । 
३. खग्गविसाणसुत्तं 


३५. सब्बेसु भूतेसु निधाय दण्डं, अविहेठयं अञ्जतरम्मि तेसं । 
न पुत्तमिच्छेय्य कुतो सहायं, एको चरे खग्गविसाणकप्पो॥ 


३६. संसग्गजातस्स भवन्ति स्रेहा, ख्रेहन्वयं दुकखमिदं पहोति। 
आदीनवं स्रेहजं पेक्खमानो, एको चरे खग्गविसाणकप्पो॥ 


३७. मित्ते सुहज्जे अनुकम्पमानो, हापेति अत्थं पटिबद्धचित्तो । 
एतं भयं सन्थवे [सन्धवे (क०)] पेक्खमानो, एको चरे खग्गविसाणकप्पो॥ 


३८. वंसो विसालोब यथा विसत्तो, पृत्तेसु दारेसु च या अपेक्खा। 
वंसक्कळीरोव [वंसकळीरोव (सी०), बंसाकळीरोव (स्या० कं० पी०), वंसेकळीरोव (निद्देस)] सज्जमानो, 
एको चरे खग्गविसाणकप्पो॥ 


३९. मिगो अरञ्ञम्हि यथा अबद्धो [अबन्धो (स्या० कं०)], येनिच्छकं गच्छति गोचराय। 

विञ्जू नरो सेरितं पेक्खमानो, एको चरे खग्गविसाणकप्पो॥ 


४०. आमन्तना होति सहायमज्झे, वासे ठाने गमने चारिकाय। 
अनभिज्झितं सेरितं पेक्खमानो, एको चरे खग्गविसाणकप्पो॥ 


४१. खिड़ा रती होति सहायमज्झे, पुत्तेसु च विपुलं होति पेमं । 
पियविप्पयोगं विजिगुच्छमानो, एको चरे खग्गविसाणकप्पो॥ 


४२. चातुद्दिसो अप्पटिघो च होति, सन्तुस्समानो इतरीतरेन । 
परिस्सयानं सहिता अछम्भी, एको चरे खग्गविसाणकप्पो॥ 


४३. दुस्सङ्गहा पब्बजितापि एके, अथो गहट्ठा घरमावसन्ता । 
अप्पोस्सुक्को परपुत्तेसु हत्वा, एको चरे खग्गविसाणकप्पो॥ 


४ ४. ओरोपयित्वा गिहिब्यञ्जनानि [गिहिव्यञ्जनानि (स्या० कं० पी०)], सञ्छिन्नपत्तो [संसीनपत्तो (सी०)] यथा 
कोविळारो। 
छेत्वान वीरो गिहिबन्धनानि, एको चरे खग्गविसाणकप्पो॥ 


४५. सचे लभेथ निपकं सहायं, सद्भि चरं साधुविहारिधीरं । 
अभिभुय्य सब्बानि परिस्सयानि, चरेय्य तेनत्तमनो सतीमा॥ 


४६. नो चे लभेथ निपकं सहायं, सद्भि चरं साधुविहारिधीरं । 
राजाव रदं विजितं पहाय, एको चरे मातङ्गरञ्ञेव नागो॥ 


४७. अद्धा पसंसाम सहायसम्पदं, सेट्ठा समा सेवितब्बा सहाया । 
एते अलद्धा अनवज्जभोजी, एको चरे खग्गविसाणकप्पो॥ 


४८. दिस्वा सुवण्णस्स पभस्सरानि, कम्मारपुत्तेन सुनि्टितानि । 
सङ्घट्टमानानि दुवे भुजस्मिं, एको चरे खग्गविसाणकप्पो॥ 


४९. एवं दुतियेन [दुतियेन (सब्बत्थ)] सहा ममस्स, वाचाभिलापो अभिसज्जना वा। 
एतं भयं आयतिं पेक्खमानो, एको चरे खग्गविसाणकप्पो॥ 


५०. कामा हि चित्रा मधुरा मनोरमा, विरूपरूपेन मथेन्ति चित्तं । 
आदीनवं कामगुणेसु दिस्वा, एको चरे खग्गविसाणकप्पो॥ 


५९. ईती च गण्डो च उपद्दवो च, रोगो च सल्लञ्च भयञ्च मेतं । 
एतं भयं कामगुणेसु दिस्वा, एको चरे खग्गविसाणकप्पो॥ 

५२. सीतञ्च उण्हञ्च खुदं पिपासं, वातातपे डंससरीसपे [डंससिरिंसपे (सी० स्या० कं० पी०)] च। 
सब्बानिपेतानि अभिसम्भवित्वा, एको चरे खग्गविसाणकप्पो॥ 


५ 


4० 


नागोव यूथानि विवज्जयित्वा, सञ्जातखन्धो पदुमी उळारो। 
यथाभिरन्तं विहरं [विहरे (सी० पी० निद्देस)] अरज्जे, एको चरे खग्गविसाणकप्पो॥ 


५४. अट्टानतं सङ्गणिकारतस्स, यं फस्सये [फुस्सये (स्या०)] सामयिकं विमुत्ति। 
आदिच्चबन्धुस्स वचो निसम्म, एको चरे खग्गविसाणकप्पो॥ 


५५. दिट्टीविसूकानि उपातिवत्तो, पत्तो नियामं पटिलद्धमग्गो । 
उप्पन्नञाणोम्हि अनञ्ञनेय्यो, एको चरे खग्गविसाणकप्पो॥ 


५६. निल्लोलुपो निक्कुहो निप्पिपासो, निम्मक्खो निद्धन्तकसावमोहो। 
निरासयो [निरासासो (क०)] सब्बलोके भवित्वा, एको चरे खग्गविसाणकप्पो॥ 


५७. पापं सहायं परिवज्जयेथ, अनत्थदस्सिं विसमे निविदं । 
सयं न सेवे पसुतं मत्तं, एको चरे खग्गविसाणकणप्पो॥ 


५८. बहुस्सुतं धम्मधरं भजेथ, मित्तं उळारं पटिभानवन्तं। 
अञ्ञाय अत्थानि विनेस्य कङ्कं, एको चरे खग्गविसाणकप्पो॥ 


५९. खिट रति कामसुखञ्च लोके, अनलङ्करित्वा अनपेक्खमानो । 
विभूसनट्ठाना विरतो सच्चवादी, एको चरे खग्गविसाणकप्पो॥ 


६०. पृत्तञ्च दारं पितरञ्च मातरं, धनानि धञ्ञानि च बन्धवानि [बन्धवानि च (पी०)]। 
हित्वान कामानि यथोधिकानि, एको चरे खग्गविसाणकप्पो॥ 


६१. सङ्गो एसो परित्तमेत्थ सोख्यं, अप्पस्सादो दुक्खमेत्थ भिय्यो। 
गळो एसो इति जत्वा मुतीमा [मतीमा (स्या० क०)], एको चरे खग्गविसाणकप्पो॥ 


६२. सन्दालयित्वान [पदालयित्वान (क०)] संयोजनानि, जालंव भेत्वा सलिलम्बुचारी। 
अग्गीव दई अनिवत्तमानो, एको चरे खग्गविसाणकप्पो॥ 


६३. ओक्खित्तचक्खू न च पादलोलो, गुत्तिन्द्रियो रक्खितमानसानो । 
अनवस्सुतो अपरिडय्हमानो, एको चरे खग्गविसाणकप्पो॥ 


६४. ओहारयित्वा गिहिब्यञ्जनानि, सञ्छन्नपत्तो [सञ्छिन्नपत्तो (स्या० पी०), पच्छिन्नपत्तो (क०)] यथा पारिछत्तो। 
कासायवत्थो अभिनिक्खमित्वा, एको चरे खग्गविसाणकप्पो॥ 

६५. रसेसु गेधं अकरं अलोलो, अनञ्ञपोसी सपदानचारी। 
कुले कुले अप्पटिबद्भचित्तो [अप्पटिबन्धचित्तो (क०)], एको चरे खग्गविसाणकप्पो॥ 


६६. पहाय पञ्चावरणानि चेतसो, उपक्किलेसे ब्यपनुज्ज सब्बे । 
अनिस्सितो छेत्व [छेत्वा (स्या० पी० क०)] सिनेहदोसं [स्रेहदोसं (क०)], एको चरे खग्गबिसाणकप्पो॥ 


६७. विपिट्टिकत्वान सुखं दुखञ्च, पुब्बेब च सोमनस्सदोमनस्सं । 
लबद्धानुपेक्खं समथं विसुद्भं, एको चरे खग्गविसाणकणप्पो॥ 


६८. आरद्भवीरियो परमत्थपत्तिया, अलीनचित्तो अकुसीतवुत्ति। 
दळहनिक्कमो थामबलूपपन्नो, एको चरे खग्गविसाणकप्पो॥ 


६९. पटिसल्लानं झानमरिञ्चमानो, धम्मेसु निच्चं अनुधम्मचारी। 
आदीनवं सम्मसिता भवेसु, एको चरे खग्गविसाणकप्पो॥ 


७०. तण्हक्खयं पत्थयमप्पमत्तो, अनेळमूगो [अनेलमूगो (स्या० पी० क०)] सुतवा सतीमा। 
सङ्घातधम्मो नियतो पधानवा, एको चरे खग्गविसाणकप्पो॥ 


७९. सीहोव सद्देसु असन्तसन्तो, वातोव जालम्हि असज्जमानो । 
पदुमंव तोयेन अलिप्पमानो [अलिम्पमानो (सी० स्या० क०)], एको चरे खग्गविसाणकप्पो॥ 


७२. सीहो यथा दाठबली पसय्ह, राजा मिगानं अभिभुय्य चारी। 
सेवेथ पन्तानि सेनासनानि, एको चरे खग्गविसाणकप्पो॥ 


७३. मेत्तं उपेक्खं करुणं विमुत्ति, आसेवमानो मुदितञ्च काले । 
सब्बेन लोकेन अविरुज्झमानो, एको चरे खग्गविसाणकप्पो॥ 


७४. रागञ्च दोसञ्च पहाय मोहं, सन्दालयित्वान संयोजनानि। 
असन्तसं जीवितसङ्कयम्हि, एको चरे खग्गविसाणकप्पो॥ 


७५. भजन्ति सेवन्ति च कारणत्था, निक्कारणा दुल्लभा अज्ज मित्ता। 
अत्तद्ठुपञ्जा असुची मनुस्सा, एको चरे खग्गविसाणकप्पो॥ 


खग्गविसाणसुत्तं ततियं निट्ितं । 
४. कसिभारद्वाजसुत्तं 


एवं मे सुतं - एकं समयं भगवा मगधेसु विहरति दक्खिणागिरिस्मिं [दक्खिणगिरिस्मिं (क०)] एकनाळायं 

ब्राह्मणगामे। तेन खो पन समयेन कसिभारद्वाजस्स ब्राह्मणस्स पञ्चमत्तानि नङ्गलसतानि पयुत्तानि होन्ति वप्पकाले । 
अथ खो भगवा पुब्बण्हसमयं निवासेत्वा पत्तचीवरमादाय येन कसिभारद्वाजस्स ब्राह्मणस्स कम्मन्तो तेनुपसङ्कमि। तेन खो 
पन समयेन कसिभारद्वाजस्स ब्राह्मणस्स परिवेसना वत्तति। अथ खो भगवा येन परिवेसना तेनुपसङ्कमि; उपसङ्कमित्वा 
एकमन्तं अट्टासि। 


अहदसा खो कसिभारद्वाजो ब्राह्मणो भगवन्तं पिण्डाय ठितं। दिस्वान भगवन्तं एतदवोच - “अहं खो, समण, कसामि 
च वपामि च; कसित्वा च वपित्वा च भुञ्जामि । त्वम्पि, समण, कसस्सु च वपस्सु च; कसित्वा च वपित्वा च 
भुञ्जस्सू“ ति । 


“अहम्पि खो, ब्राह्मण, कसामि च वपामि च; कसित्वा च वपित्वा च भुञ्जामी”ति। “न खो पन मयं [न खो पन 
समण (स्या०)] पस्साम भोतो गोतमस्स युगं वा नङ्गलं वा फालं वा पाचनं वा बलिबद्दे [बलिवद्दे (सी० पी०), बलीबद्दे (?)] 
वा। अथ च पन भवं गोतमो एवमाह - “अहम्पि खो, ब्राह्मण, कसामि च वपामि च; कसित्वा च वपित्वा च 
भुञ्जामी'"ति। 


अथ खो कसिभारद्वाजो ब्राह्मणो भगवन्तं गाथाय अज्झभासि - 


७६. “कस्सको पटिजानासि, न च पस्साम ते कसि। 
कसिं नो पुच्छितो बूहि, यथा जानेमु ते कसिँ”॥ 


७७. “सद्धा बीजं तपो वुद्धि, पञ्जा मे युगनङ्गलं । 
हिरी ईसा मनो योत्तं, सति मे फालपाचनं ॥ 


७८. “कायगृत्तो वचीगुत्तो, आहारे उदरे यतो। 
सच्चं करोमि निद्दानं, सोरच्चं मे पमोचनं॥ 


७९. ““वीरियं मे धुरधोरय्हं, योगक्खेमाधिवाहनं । 
गच्छति अनिवत्तन्तं, यत्थ गन्त्वा न सोचति॥ 


८०. “एवमेसा कसी कट्टा, सा होति अमतप्फला। 
एतं कसिं कसित्वान, सब्बदुक्खा पमुच्चती”ति॥ 


अथ खो कसिभारद्राजो ब्राह्मणो महतिया कंसपातिया पायसं [पायासं (सब्बत्थ)] वड्डेत्वा भगवतो उपनामेसि - 
“भुज्जतु भवं गोतमो पायसं। कस्सको भवं; यं हि भवं गोतमो अमतप्फलं [अमतप्फलम्पि (सं० नि० १.१९७)] कसिं 
कसती"ति। 


८१. “गाथाभिगीतं मे अभोजनेय्यं, सम्पस्सतं ब्राह्मण नेस धम्मो। 
गाथाभिगीतं पनुदन्ति बुद्धा, धम्मे सती ब्राह्मण वृत्तिरेसा॥ 

८२. “अज्जेन च केवलिनं महेसिँ, खीणासवं कुक्कुच्चवूपसन्तं । 
अन्नेन पानेन उपट्टहस्सु, खेत्तं हि तं पुञ्जपेक्खस्स होती”ति॥ 


“अथ कस्स चाहं, भो गोतम, इमं पायसं दम्मी ति? “न ख्वाहं तं, ब्राह्मण, पस्सामि सदेवके लोके समारके सञब्रह्मके 
सस्समणब्राह्मणिया पजाय सदेवमनुस्साय, यस्स सो पायसो भृत्तो सम्मा परिणामं गच्छेय्य, अञ्ञत्र तथागतस्स वा 
तथागतसावकस्स वा। तेन हि त्वं, ब्राह्मण, तं पायसं अप्पहरिते वा छट्टेहि अप्पाणके वा उदके ओपिलापेही”ति। 


अथ खो कसिभारद्वाजो ब्राह्मणो तं पायसं अप्पाणके उदके ओपिलापेसि। अथ खो सो पायसो उदके पक्खित्तो 
चिच्चिटायति चिटिचिटायति सन्धूपायति सम्पधृपायति [सन्धूमायति सम्पधूमायति (स्या०)]। सेय्यथापि नाम फालो दिवसं 
सन्तत्तो [दिवससन्तत्तो (सी० स्या० कं० पी०)] उदके पक्खित्तो चिच्चिटायति चिटिचिटायति सन्धूपायति सम्पधूपायति; 
एवमेव सो पायसो उदके पक्खित्तो चिच्चिटायति चिटिचिटायति सन्धूपायति सम्पधूपायति। 


अथ खो कसिभारद्वाजो ब्राह्मणो संविग्गो लोमहट्टजातो येन भगवा तेनुपसङ्कमि; उपसङ्कमित्वा भगवतो पादेसु सिरसा 
निपतित्वा भगवन्तं एतदवोच - “अभिक्कन्तं, भो गोतम, अभिक्कन्तं, भो गोतम! सेय्यथापि, भो गोतम, निक्कुज्जितं वा 
उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा तेलपज्जोतं धारेय्य, चक्खुमन्तो 
रूपानि दक्खन्तीति [दक्खिन्तीति (सी० स्या० कं० पी०)]; एवमेवं भोता गोतमेन अनेकपरियायेन धम्मो पकासितो। एसाहं 
भवन्तं गोतमं सरणं गच्छामि धम्मञ्च भिक्खुसङ्घञ्च, लभेय्याहं भोतो गोतमस्स सन्तिके पब्बज्जं, लभेय्यं उपसम्पद"'न्ति। 


अलत्थ खो कसिभारद्वाजो ब्राह्मणो भगवतो सन्तिके पब्बज्जं, अलत्थ उपसम्पदं। अचिरूपसम्पन्नो खो पनायस्मा 
भारद्वाजो एको वृपकट्टो अप्पमत्तो आतापी पहितत्तो विहरन्तो नचिरस्सेव -- यस्सत्थाय कुलपुत्ता सम्मदेव अगारस्मा 
अनगारियं पब्बजन्ति, तदनुत्तरं - ब्रह्मचरियपरियोसानं दिट्टेव धम्मे सयं अभिञ्ञा सच्छिकत्वा उपसम्पज्ज विहासि । 
“खीणा जाति, बुसितं ब्रह्मचरियं, कतं करणीयं, नापरं इत्थत्ताया ति अब्भञ्जासि। अञ्ञतरो च [अञ्ञतरो च खो (सी० 
पी०), अञ्जतरो खो (स्या० कं० क०)] पनायस्मा भारद्वाजो अरहतं अहोसीति। 


कसिभारद्वाजसृत्तं चतुत्थं निडटितं । 
५. चुन्दसुत्तं 
८३. “पुच्छामि मुनिं पहृतपञ्जं, (इति चुन्दो कम्मारपुत्तो) 
बुद्धं धम्मस्सामिं बीततण्हं । 
द्विपदुत्तमं [दिपदुत्तमं (सी० स्या० कं० पी०)] सारथीनं पवरं, कति लोके समणा तदिङ्ग बृहि” ॥ 


८४. “चतुरो समणा न पञ्चमत्थि, (चुन्दाति भगवा) 
ते ते आविकरोमि सक्खिपुट्टी । 
मग्गजिनो मग्गदेसको च, मग्गे जीवति यो च मग्गदूसी” ॥ 


८५. “कं मग्गजिनं वदन्ति बुद्धा, (इति चुन्दो कम्मारपुत्तो) 
मग्गक्खायी कथं अतुल्यो होति। 

मग्गे जीवति मे बूहि पुद्दी, अथ मे आविकरोहि मग्गदूसि” [मग्गदूसी (क०)]॥ 


८६. “यो तिण्णकथंकथो विसल्लो, निब्बानाभिरतो अनानुगिद्भो। 
लोकस्स सदेवकस्स नेता, तादिं मग्गजिनं वदन्ति बुद्धा॥ 


८७. ““परमं परमन्ति योध जत्वा, अक्खाति विभजते इधेव धम्मं । 
तं कङ्कछिदं मुनिं अनेजं, दुतियं भिक्खुनमाहु मग्गदेसि॥ 

८८. “यो धम्मपदे सुदेसिते, मग्गे जीवति सञ्जतो सतीमा। 
अनवज्जपदानि सेवमानो, ततियं भिक्खुनमाह मग्गजीवि॥ 

८९. “छदनं कत्वान सुब्बतानं, पकखन्दी कुलदूसको पगब्भो । 
मायावी असञ्ञतो पलापो, पतिरूपेन चरं स मग्गदूसी॥ 


९०. “एते च पटिविज्झि यो गहड्टो, सुतवा अरियसावको सपञ्ञो। 
सब्बे नेतादिसाति [सब्बे ने तादिसाति (सी० स्या० पी०)] जत्वा, इति दिस्वा न हापेति तस्स सद्धा। 
कथं हि दुडेन असम्पदुटुं, सुद्धं असुद्धेन समं करेय्या ति॥ 


चुन्दसृत्तं पञ्चमं निट्टितं । 
६. पराभवसुत्त 


एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो अञ्जतरा देवता 
अभिक्कन्ताय रत्तिया अभिक्कन्तवण्णा केबलकण्पं जेतवनं ओभासेत्वा येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं अड्रासि। एकमन्तं ठिता खो सा देवता भगवन्तं गाथाय अज्झभासि - 


९१. “पराभवन्तं पुरिसं, मयं पुच्छाम गोतम [गोतमं (सी० स्या०)]। 
भगवन्तं [भवन्तं (स्या० क०)] पुदुमागम्म, कि पराभवतो मुखं ॥ 


९२. “सुविजानो भवं होति, सुविजानो [दुविजानो (स्या क०)] पराभवो। 
धम्मकामो भवं होति, धम्मदेस्सी पराभवो” ॥ 


९३. “इति हेतं विजानाम, पठमो सो पराभवो । 
दुतियं भगवा बूहि, कि पराभवतो मुखं ॥ 


९४. “असन्तस्स पिया होन्ति, सन्ते न कुरुते पियं । 
असतं धम्मं रोचेति, तं पराभवतो मुखं ॥ 


९५. “इति हेतं विजानाम, दुतियो सो पराभवो । 
ततियं भगवा बूहि, कि पराभवतो मुखं ॥ 

९६. “निहासीली सभासीली, अनुट्ठाता च यो नरो। 
अलसो कोधपञ्जाणो, तं पराभवतो मुखं ॥ 


९७. “इति हेतं विजानाम, ततियो सो पराभवो। 
चतुत्थं भगवा बृहि, कि पराभवतो मुखं ॥ 


९८. “यो मातरं [यो मातरं वा (सी० स्या० कं० पी०)] पितरं वा, जिण्णकं गतयोब्बनं । 
पहु सन्तो न भरति, तं पराभवतो मुखे” ॥ 


९९. “इति हेतं विजानाम, चतुत्थो सो पराभवो। 
पञ्चमं भगवा बृहि, कि पराभवतो मुखं ॥ 


१००.“ यो ब्राह्मणं [यो ब्राह्मणं वा (सी० स्या० कं० पी०)] समणं वा, अज्जं वापि वनिब्बकं । 
मुसावादेन बञ्चेति, तं पराभवतो मुखं ॥ 


१०१९. “इति हेतं विजानाम, पञ्चमो सो पराभवो। 
छट्ठमं भगवा बृहि, कि पराभवतो मुखं `॥ 


९०२.“पहूतवित्तो पुरिसो, सहिरञ्जो सभोजनो। 
एको भुञ्जति सादूनि, तं पराभवतो मुखं ॥ 


१०३.“इति हेतं विजानाम, छट्टमो सो पराभवो। 
सत्तमं भगवा बृहि, कि पराभवतो मुखं" ॥ 


१०४:“जातित्थद्धो धनत्थद्धो, गोत्तत्थद्धो च यो नरो। 
सञ्जाति अतिमञ्जेति, तं पराभवतो मुखं ॥ 


९०५.इति हेतं विजानाम, सत्तमो सो पराभवो । 
अट्टं भगवा बूहि, कि पराभवतो मुखं ॥ 


१०६.'इत्थिधुत्तो सुराधुत्तो, अक्खधुत्तो च यो नरो। 
लद्धं लद्धं विनासेति, तं पराभवतो मुखे” ॥ 


१०७.;"इति हेतं विजानाम, अट्टमो सो पराभवो। 
नवमं भगवा बूहि, कि पराभवतो मुखं ॥ 


१०८.“सेहि दारेहि असन्तुड्ो [दारेह्यसन्तुड्ो (क०)], वेसियासु पदुस्सति [पदिस्सति (सी०)]। 
दुस्सति [दिस्सति (सी० पी०)] परदारेसु, तं पराभवतो मुखे” ॥ 

९०९.“इति हेतं विजानाम, नवमो सो पराभवो। 
दसमं भगवा बृहि, कि पराभवतो मुखं ॥ 


११०. अतीतयोब्बनो पोसो, आनेति तिम्बरुत्थनि । 
तस्सा इस्सा न सुपति, तं पराभवतो मुखं ॥ 


१११. “इति हेतं विजानाम, दसमो सो पराभवो। 
एकादसमं भगवा बृहि, कि पराभवतो मुखं "॥ 


११२. “इत्थिं सोण्डिं विकिरणि, पुरिसं वापि तादिसं । 
इस्सरियस्मिं उपेति [ठापेति (सी० पी०), थपेति (क०)], तं पराभवतो मुखं" ॥ 


११३. “इति हेतं विजानाम, एकादसमो सो पराभवो। 
द्वादसमं भगवा बूहि, कि पराभवतो मुखं ॥ 


११४. अप्पभोगो महातण्हो, खत्तिये जायते कुले। 
सो च रज्जं पत्थयति, तं पराभवतो मुखे” ॥ 


११५.“एते पराभवे लोके, पण्डितो समवेक्खिय । 
अरियो दस्सनसम्पन्नो, स लोकं भजते सिव”न्ति॥ 


पराभवसुत्तं छटुँ निद्धितं। 
७. वसलसुत्तं 


एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो भगवा 
पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसि। तेन खो पन समयेन अग्गिकभारद्वाजस्स ब्राह्मणस्स 
निवेसने अग्गि पज्जलितो होति आहुति पग्गहिता। अथ खो भगवा सावत्थियं सपदानं पिण्डाय चरमानो येन 
अग्गिकभारद्वाजस्स ब्राह्मणस्स निवेसनं तेनुपसङ्कमि । 


अद्दसा खो अग्गिकभारद्वाजो ब्राह्मणो भगवन्तं दूरतोब आगच्छन्तं । दिस्वान भगवन्तं एतदवोच - “तत्रेव [अत्रे 
(स्या० क०)], मुण्डक; तत्रेव, समणक; तत्रेव, वसलक तिट्ठाही”ति। 


एवं वृत्ते, भगवा अग्गिकभारट्वाजं ब्राह्मणं एतदवोच - “जानासि पन त्वं, ब्राह्मण, बसलं वा बसलकरणे वा 
धम्मे ति? “न ख्वाहं, भो गोतम, जानामि वसलं वा वसलकरणे वा धम्मे; साधु मे भवं गोतमो तथा धम्मं देसेतु, यथाहं 
जानेय्यं वसलं वा वसलकरणे वा धम्मे”ति। “तेन हि, ब्राह्मण, सुणाहि, साधुकं मनसि करोहि; भासिस्सामी”ति। “एवं, 
भो ति खो अग्गिकभारद्वाजो ब्राह्मणो भगवतो पच्चस्सोसि। भगवा एतदवोच - 

११६. “कोधनो उपनाही च, पापमक्खी च यो नरो। 
विपन्नदिडि मायावी, तं जज्ञा वसलो इति॥ 


१९७.एकजं वा द्विजं [दिजं (पी०)] वापि, योध पाणं विहिंसति। 
यस्स पाणे दया नत्थि, तं जञ्ञा वसलो इति॥ 


११८. “यो हन्ति परिरुन्धति [उपरुन्धेत (स्या०), उपरुन्धति (क०)], गामानि निगमानि च। 
निग्गाहको [निग्घातको (?)] समञ्ञातो, तं जज्ञा वसलो इति॥ 


९९९. “गामे वा यदि वा रज्ञे, यं परेसं ममायितं । 
थेय्या अदिन्नमादेति [अदिन्नं आदियति (सी० पी०)], तं जञ्जा वसलो इति॥ 


१२०.“यो हवे इणमादाय, चुज्जमानो [भुञ्जमानो (?)] पलायति। 
न हि ते इणमत्थीति, तं जञ्जा बसलो इति॥ 


१२१. “यो वे किञ्चिक्खकम्यता, पन्थस्मिं वजन्तं जनं । 
हन्त्वा किज्चिक्खमादेति, तं जञ्ञा वसलो इति॥ 


९२२.“अत्तहेतु परहेतु, धनहेतु च [धनहेतु व (क०)] यो नरो। 
सक्खिपुट्ठो मुसा बृति, तं जज्जा वसलो इति॥ 


१२३.“यो जातीनं सखीन वा, दारेसु पटिदिस्सति । 
साहसा [सहसा (सी० स्या०)] सम्पियेन वा, तं जञ्ञा वसलो इति॥ 


१२४ “यो मातरं पितरं वा, जिण्णकं गतयोब्बनं । 
पहु सन्तो न भरति, तं जञ्ञा बसलो इति॥ 


१२५.“यो मातरं पितरं वा, भातरं भगिनि ससुं। 
हन्ति रोसेति वाचाय, तं जञ्जा वसलो इति॥ 


१२६.“यो अत्थं पुच्छितो सन्तो, अनत्थमनुसासति। 
पटिच्छन्नेन मन्तेति, तं जञ्ञा बसलो इति॥ 


९२७.'*यो कत्वा पापकं कम्मं, मा मं जञ्जाति इच्छति [विभ० ८९४ पस्सितब्बं] । 
यो पटिच्छन्नकम्मन्तो, तं जञ्ञा वसलो इति॥ 


९२८.“यो वे परकुलं गन्त्वा, भुत्वान [सुत्वा च (स्या० क०)] सुचिभोजनं। 
आगतं नप्पटिपूजेति, तं जञ्ञजा वसलो इति॥ 

१२९.“यो ब्राह्मणं समणं वा, अञ्जं वापि वनिब्बकं । 
मुसावादेन वञ्चेति, तं जञ्ञा वसलो इति॥ 


९३०.“यो ब्राह्मणं समणं वा, भत्तकाले उपद्विते। 
रोसेति वाचा न च देति, तं जञ्ञा वसलो इति॥ 


१३१. असतं योध पबृति, मोहेन पलिगुण्ठितो । 
किञ्चिक्खं निजिगीसानो [निजिगिंसानो (सी० स्या० कं० पी०)], तं जञ्ञा वसलो इति॥ 


१३२."यो चत्तानं समुक्कंसे, परे च मवजानाति [मवजानति (सी० स्या० पी०)]। 
निहीनो सेन मानेन, तं जञ्जा बसलो इति॥ 


९३३.रोसको कदरियो च, पापिच्छो मच्छरी सठो। 
अहिरिको अनोत्तप्पी, तं जञ्ञा वसलो इति॥ 


१३४ “यो बुद्धं परिभासति, अथ वा तस्स सावकं। 
परिब्बाजं [परिब्बजं (क०), परिब्बाजकं (स्या० कं०)] गहटुँ वा, तं जञ्जा बसलो इति॥ 


१३५.“यो वे अनरहं [अनरहा (सी० पी०)] सन्तो, अरहं पटिजानाति [पटिजानति (सी० स्या० पी०)]। 
चोरो सब्रह्मके लोके, एसो खो वसलाधमो॥ 


१३६.''एते खो वसला वृत्ता, मया येते पकासिता । 
न जच्चा वसलो होति, न जच्चा होति ब्राह्मणो । 
कम्मुना [कम्मना (सी० पी०)] बसलो होति, कम्मुना होति ब्राह्मणो॥ 


१३७.“तदमिनापि जानाथ, यथामेदं [यथापेदं (क०)] निदस्सनं । 
चण्डालपुत्तो सोपाको [सपाको (?)], मातङ्गो इति विस्सुतो॥ 


१३८.“सो यसं परमं पत्तो [सो यसप्परमप्पत्तो (स्या० क०)], मातङ्गो यं सुदुल्लभं । 
आगच्छुं तस्सुपड्ठानं, खत्तिया ब्राह्मणा बहू ॥ 


१३९.“देवयानं अभिरुय्ह, विरजं सो महापथं । 
कामरागं विराजेत्वा, ब्रह्मलोकूपगो अहु। 
न नं जाति निवारेसि, ब्रह्मलोकूपपत्तिया॥ 


१४०: अज्झायककुले जाता, ब्राह्मणा मन्तबन्धवा। 
ते च पापेसु कम्मेसु, अभिण्हमुपदिस्सरे॥ 

१४१.“दिट्ेव धम्मे गारय्हा, सम्पराये च दुग्गति। 
न ने जाति निवारेति, दुग्गत्या [दुग्गच्चा (सी० स्या० कं० पी०)] गरहाय वा॥ 


१४२:“न जच्चा बसलो होति, न जच्चा होति ब्राह्मणो । 
कम्मुना बसलो होति, कम्मुना होति ब्राह्मणो'ति॥ 


एवं वृत्ते, अग्गिकभारद्वाजो ब्राह्मणो भगवन्तं एतदवोच = “अभिक्कन्तं, भो गोतम...पे०... उपासकं मं भवं गोतमो 
धारेतु अज्जतग्गे पाणुपेतं सरणं गत”न्ति। 


वसलसुत्तं सत्तमं निट्टितं | 
८. मेत्तसुत्तं 


१४३करणीयमत्थकुसलेन, यन्त सन्तं पदं अभिसमेच्च। 
सक्को उजू च सुहुजू [सूजू (सी०)] च, सूवचो चस्स मुदु अनतिमानी॥ 


१४४सन्तुस्सको च सुभरो च, अप्पकिच्चो च सल्लहुकवृत्ति। 
सन्तिन्द्रियो च निपको च, अप्पगब्भो कुलेस्वननुगिद्भो॥ 


१४५न च खुद्दमाचरे किञ्चि, येन विञ्ञू परे उपवदेय्युं 
सुखिनो व खेमिनो होन्तु, सब्बसत्ता [सब्बे सत्ता (सी० स्या०)] भवन्तु सुखितत्ता॥ 


१४६ये केचि पाणभूतत्थि, तसा वा थावरा वनवसेसा। 
दीघा वा ये व महन्ता [महन्त (?)], मज्झिमा रस्सका अणुकथूला॥ 


९४७दिट्टा वा ये व अदिड्ठा [अदिट्ठ (?)], ये व [ये च (सी० स्या० कं० पी०)] दूरे बसन्ति अविदुरे। 
भूता व सम्भवेसी व [भूता वा सम्भवेसी वा (स्या० कं० पी० क०)], सब्बसत्ता भवन्तु सुखितत्ता॥ 


१४८न परो परं निकुब्बेथ, नातिमञ्जेथ कत्थचि न कञ्चि [नं कञ्चि (सी० पी०), नं किञ्चि (स्या०), न किञ्चि 
(क०)]। 
ब्यारोसना पटिघसञ्ञा, नाञ्ञमञ्ञस्स दुक्खमिच्छेय्य॥ 


१४९माता यथा नियं पुत्तमायुसा एकपृत्तमनुरकखे । 
एवम्पि सब्बभूतेसु, मानसं भावये अपरिमाणं॥ 


९५०मेत्तञ्च सब्बलोकस्मि, मानसं भावये अपरिमाणं । 
उद्धं अधो च तिरियञ्च, असम्बाधं अवेरमसपत्तं॥ 

१५९.तिटं चरं निसिन्नो व [वा (सी० स्या० कं० पी०)], सयानो यावतास्स वितमिद्धो [विगतमिद्दो (बहूसु)] । 
एतं सति अधिट्टेय्य, ब्रह्ममेतं विहारमिधमाहु॥ 


९५२.दिट्टिञ्च अनुपग्गम्म, सीलवा दस्सनेन सम्पन्नो । 
कामेसु विनय [विनेय्य (सी० स्या० पी०)] गेधं, न हि जातुग्गन्भसेय्य पुनरेतीति॥ 


मेत्तसुत्तं अट्ठमं निड्टितं । 
९. हेमवतसुत्तं 


१५३.“अज्ज पन्नरसो उपोसथो, (इति सातागिरो यक्खो) 
दिब्बा [दिव्या (सी० स्या० क॑० पी०)] रत्ति उपट्ठिता । 
अनोमनामं सत्थारं, हन्द पस्साम गोतमं "॥ 


१५४:-कच्चि मनो सुपणिहितो, (इति हेमवतो यक्खो) 
सब्बभूतेसु तादिनो। 
कच्चि इट्ठे अनिट्ठे च, सङ्कप्पस्स वसीकता” ॥ 


१५५:“मनो चस्स सुपणिहितो, (इति सातागिरो यक्खो) 
सब्बभूतेसु तादिनो। 
अथो इट्ठे अनिट्ठे च, सङ्कप्पस्स वसीकता” ॥ 


१५६.“कच्चि अदिन्नं नादियति, (इति हेमवतो यक्खो) 
कच्चि पाणेसु सञ्ञजतो। 
कच्चि आरा पमादम्हा, कच्चि झानं न रिञ्चति” ॥ 


१५७:“न सो अदिन्नं आदियति, (इति सातागिरो यक्खो) 
अथो पाणेसु सञ्ञतो। 
अथो आरा पमादम्हा, बुद्धो झानं न रिञ्चति''॥ 


१५७८ .“कच्चि मुसा न भणति, (इति हेमवतो यक्खो) 
कच्चि न खीणब्यप्पथो। 
कच्चि वेभूतियं नाह, कच्चि सम्फं न भासति ॥ 


१५९.“मुसा च सो न भणति, (इति सातागिरो यक्खो) 
अथो न खीणब्यप्पथो । 
अथो वेभूतियं नाह, मन्ता अत्थं च [अत्थं सो (सी० पी० क०)] भासति'`॥ 

१६०.““कच्चि न रज्जति कामेसु, (इति हेमवतो यक्खो) 
कच्चि चित्तं अनाविलं । 
कच्चि मोहं अतिक्कन्तो, कच्चि धम्मेसु चक्खुमा'॥ 


१६१. “न सो रज्जति कामेसु, (इति सातागिरो यक्खो) 
अथो चित्तं अनाविलं । 
सब्बमोहं अतिक्कन्तो, बुद्धो धम्मेसु चकखुमा'`॥ 


१६२.““कच्चि विज्जाय सम्पन्नो, (इति हेमवतो यक्खो ) 
कच्चि संसुद्धचारणो । 
कच्चिस्स आसवा खीणा, कच्चि नत्थि पुनब्भवो'"॥ 


१६३.““विज्जाय चेव सम्पन्नो, (इति सातागिरो यक्खो) 
अथो संसुद्धचारणो। 
सब्बस्स आसवा खीणा, नत्थि तस्स पुनब्भवो'॥ 


१६४ “सम्पन्न मुनिनो चित्तं, कम्मुना ब्यप्पथेन च। 
विज्जाचरणसम्पन्नं, धम्मतो नं पसंसति” ॥ 


१६५. “सम्पन्नं मुनिनो चित्तं, कम्मुना ब्यप्पथेन च। 
विज्जाचरणसम्पन्नं, धम्मतो अनुमोदसि” ॥ 


१६६. सम्पन्नं मुनिनो चित्तं, कम्मुना ब्यप्पथेन च। 
विज्जाचरणसम्मन्नं, हन्द पस्साम गोतमं॥ 


१६७:'एणिजङ्घं किसं वीरं [धीरं (स्या०)], अप्पाहारं अलोलुपं । 
मुनि बनस्मिं झायन्तं, एहि पस्साम गोतमं ॥ 


९६८.“सीहंवेकचरं नागं, कामेसु अनपेक्खिनं । 
उपसङ्कम्म पुच्छाम, मच्चुपासप्पमोचनं॥ 


१६९.:-अक्खातारं पवत्तारं, सब्बधम्मान पारगुं। 
बुद्धं वेरभयातीतं, मयं पुच्छाम गोतमं" ॥ 


१७०. किस्मिं लोको समुप्पन्नो, (इति हेमवतो यक्खो) 
किस्मिं कुब्बति सन्थवं [सन्धवं (क०)]। 
किस्स लोको उपादाय, किस्मिं लोको विहञ्जति"॥ 

१७९.“छसु [छस्सु (सी० पी०)] लोको समुप्पन्नो, (हेमवताति भगवा) 
छसु कुब्बति सन्थवं । 
छन्नमेव उपादाय, छसु लोको विहञ्जति” ॥ 


१७२.-कतमं तं उपादानं, यत्थ लोको विहञ्जति। 
निय्यानं पुच्छितो बृहि, कथं दुक्खा पमुच्चति" [पमुञ्चति (स्या०)]॥ 


१७३.“पञ्च कामगुणा लोके, मनोछट्टा पवेदिता। 
एत्थ छन्दं विराजेत्वा, एवं दुक्खा पमुच्चति॥ 


१७४:एतं लोकस्स निय्यानं, अक्खातं वो यथातथं । 
एतं वो अहमक्खामि, एवं दुक्खा पमुच्चति”॥ 


१७५:“को सूध तरति ओघं, कोध तरति अण्णवं। 
अप्पतिट्ठे अनालम्बे, को गम्भीरे न सीदति” ॥ 


१७६:“सब्बदा सीलसम्पन्नो, पञ्ञवा सुसमाहितो। 


अज्झत्तचिन्ती [अज्झत्तसञ्जी (स्या० कं० क०)] सतिमा, ओघं तरति दुत्तरं॥ 


१७७:'विरतो कामसञ्ञाय, सब्बसंयोजनातिगो। 
नन्दीभवपरिक्खीणो, सो गम्भीरे न सीदति"॥ 


१७८-“गब्भीरपज्जं निपृणत्थदस्सिं, अकिञ्चनं कामभवे असत्तं। 
तं पस्सथ सब्बधि विप्पमुत्तं, दिब्बे पथे कममानं महेसि॥ 


९७९. अनोमनामं निपुणत्थदस्सिं, पञ्जाददं कामालये असत्तं। 
तं पस्सथ सब्बविदुं सुमेधं, अरिये पथे कममानं महेसि॥ 


१८०.“सुदिट्ठं वत नो अज्ज, सुप्पभातं सुहुट्टितं । 
यं अहसाम सम्बुद्धं, ओघतिण्णमनासवं॥ 


१८१. ““इमे दससता यक्खा, इद्धिमन्तो यसस्सिनो। 
सब्बे तं सरणं यन्ति, त्वं नो सत्था अनुत्तरो॥ 


९८२.“ते मयं विचरिस्साम, गामा गामं नगा नगं। 
नमस्समाना सम्बुद्धं, धम्मस्स च सुधम्मत''न्ति॥ 


हेमवतसुत्तं नवमं निट्टितं । 

१०. आळवकसुत्त 


एवं मे सुतं - एकं समयं भगवा आळवियं विहरति आळवकस्स यक्खस्स भवने। अथ खो आळवको यक्खो येन 
भगवा तेनुपसङ्कमि; उपसङ्कमित्वा भगवन्तं एतदवोच -- “निक्खम, समणा"ति। “साधावुसो”ति भगवा निकखमि । 
“पविस, समणा”ति। “साधावुसो”ति भगवा पाविसि। 


दुतियम्पि खो...पे०... ततियम्पि खो आळवको यक्खो भगवन्तं एतदवोच - “निक्खम, समणा"ति। “साधावुसो'ति 
भगवा निक्खमि। “पविस, समणा"ति। “साधावुसोति भगवा पाविसि। 


चतुत्थम्पि खो आळवको यक्खो भगवन्तं एतदवोच - “निक्खम, समणा"ति। “न ख्वाहं तं, आवुसो, 
निक्खमिस्सामि। यं ते करणीयं, तं करोही 'ति। 


““पञ्हं तं, समण, पुच्छिस्सामि। सचे मे न ब्याकरिस्ससि, चित्तं वा ते खिपिस्सामि, हदयं वा ते फालेस्सामि, पादेसु वा 
गहेत्वा पारगङ्गाय खिपिस्सामी”ति। 


“न ख्त्राहं तं, आवुसो, पस्सामि सदेवके लोके समारके सब्रह्मके सस्समणब्राह्मणिया पजाय सदेवमनुस्साय यो मे 
चित्तं वा खिपेय्य हदयं वा फालेय्य पादेसु वा गहेत्वा पारगङ्गाय खिपेय्य। अपि च त्वं, आवुसो, पुच्छ यदाकङ्कसी'ति। अथ 
खो आळवको यक्खो भगवन्तं गाथाय अज्झभासि - 


९८३.“कि सूध वित्तं पुरिसस्स सेट्ुँ, किं सु सुचिण्णं सुखमावहाति। 
कि सु [कि सू (सी०)] हवे सादुतरं रसानं, कथं जीवि जीवितमाहृ सेदं '॥ 


१८४ :'सद्धीध वित्तं पुरिसस्स सेटुँ, धम्मो सुचिण्णो सुखमावहाति । 
सच्चं हवे सादुतरं रसानं, पञ्ञाजीवि जीवितमाह सेदं "॥ 


१८५:"कथं सु तरति ओघं, कथं सु तरति अण्णवं। 
कथं सु दुक्खमच्चेति, कथं सु परिसुज्झति'॥ 


१८६.“ सद्भा तरति ओघं, अप्पमादेन अण्णवं। 
बीरियेन [विरियेन (सी० स्या० कं० पी०)] दुक्खमच्चेति, पञ्ञाय परिसुज्झति'” ॥ 


१८७: कथं सु लभते पञ्ञं, कथं सु विन्दते धनं । 
कथं सु कित्ति पप्पोति, कथं मित्तानि गन्थति। 
अस्मा लोका परं लोकं, कथं पेच्च न सोचति''॥ 


१८८. सद्दहानो अरहतं, धम्मं निब्बानपत्तिया। 
सुस्सूसं [सुस्सूसा (सी० पी०)] लभते पञ्जं, अप्पमत्तो विचक्खणो॥ 

१८९.“पतिरूपकारी धुरवा, उद्ठाता विन्दते धनं । 
सच्चेन कित्ति पप्पोति, ददं मित्तानि गन्थति॥ 


१९०.“यस्सेते चतुरो धम्मा, सद्भस्स घरमेसिनो । 
सच्चं धम्मो [दमो (?)] धिति चागो, स वे पेच्च न सोचति॥ 


१९१. ““इङ्घ अञ्ञेपि पुच्छस्सु, पुथू समणब्राह्मणे । 
यदि सच्चा दमा चागा, खन्त्या भिय्योध विज्जति” ॥ 


१९२.“कथं नु दानि पुच्छेय्यं, पृथू समणब्राह्मणे । 
योहं [सोहं (सी० पी०)] अज्ज पजानामि, यो अत्थो सम्परायिको॥ 


९९३.“ अत्थाय वत मे बुद्धो, वासायाळविमागमा । 
योहं [अड्टिन्हारूहि संयुत्तो (स्या० क०)] अज्ज पजानामि, यत्थ दिन्नं महप्फलं॥ 


१९४ “सो अहं विचरिस्सामि, गामा गामं पुरा पुरं । 
नमस्समानो सम्बुद्धं, धम्मस्स च सुधम्मत”न्ति॥ 


आळवकसुत्तं दसमं निट्टितं । 
११. विजयसुत्तं 


१९५,चर वा यदि वा तिद्रं, निसिन्नो उद वा सयं। 
समिञ्जेति पसारेति, एसा कायस्स इञ्जना॥ 


१९६.अद्टिनहारुसंयुत्तो, तचमंसावलेपनो। 
छविया कायो पटिच्छन्नो, यथाभूतं न दिस्सति॥ 


१९७.अन्तपूरो उदरपूरो, यकनपेळस्स [यकपेळस्स (सी० स्या०)] बत्थिनो। 
हदयस्स पप्फासस्स, वक्कस्स पिहकस्स च॥ 


१९८.सिङ्घाणिकाय खेळस्स, सेदस्स च मेदस्स च। 
लोहितस्स लसिकाय, पित्तस्स च वसाय च॥ 


१९९. अथस्स नवहि सोतेहि, असुची सवति सब्बदा। 
अक्खिम्हा अक्खिगूथको, कण्णम्हा कण्णगूथको॥ 


२००सिङ्घाणिका च नासतो, मुखेन वमतेकदा। 

पित्तं सेम्हञ्च वमति, कायम्हा सेदजल्लिका॥ 


२०१.अथस्स सुसिरं सीसं, मत्थलुङ्गस्स पूरितं । 
सुभतो नं मञ्ञति, बालो अविज्जाय पुरक्खतो॥ 


२०२.यदा च सो मतो सेति, उद्धुमातो विनीलको। 
अपविद्धो सुसानस्मिं, अनपेकखा होन्ति आतयो॥ 


२०३ खादन्ति नं सुवाना [सुपाणा (पी०)] च, सिङ्गाला [सिगाला (सी० स्या० कं० पी०)] बका किमी। 
काका गिज्झा च खादन्ति, ये चञ्जे सन्ति पाणिनो॥ 


२०४सुत्वान बुद्धवचनं, भिक्खु पञ्जाणवा इध। 
सो खो नं परिजानाति, यथाभूतञ्हि पस्सति॥ 


२०५य्था इदं तथा एतं, यथा एतं तथा इदं । 
अज्झत्तञ्च बहिद्धा च, काये छन्दं विराजये॥ 


२०६छन्दरागविरत्तो सो, भिक्खु पञ्जाणवा इध। 
अज्झगा अमतं सन्तिं, निब्बानं पदमच्चुतं ॥ 


२०७द्रिपादकोयं [दिपादकोयं (सी० स्या० कं० पी०)] असुचि, दुग्गन्धो परिहारति [परिहीरति (सी० स्या० कं० पी०)] 
| 
नानाकुणपपरिपूरो, विस्सवन्तो ततो ततो॥ 


२०८एतादिसेन कायेन, यो मञ्जे उण्णमेतवे [उन्नमेतवे (?)] । 
परं वा अवजानेय्य, किमञ्ञत्र अदस्सनाति॥ 


विजयसुत्तं एकादसमं निड्टितं । 
९२. मुनिसुत्त 


२०९.सन्थवातो [सन्धवतो (क०)] भयं जातं, निकेता जायते रजो। 
अनिकेतमसन्थवं, एतं वे मुनिदस्सनं॥ 


२१०.यो जातमुच्छिज्ज न रोपयेय्य, जायन्तमस्स नानुप्पवेच्छे। 
तमाहु एकं मुनिनं चरन्तं, अद्दक्खि सो सन्तिपदं महेसि॥ 


२११. सङ्घाय वत्थूनि पमाय [पहाय (क० सी० क०), समाय (क०) प + मी + त्वा = पमाय, यथा निस्सायातिपदं] 

बीजं, सिनेहमस्स नानुप्पवेच्छे । 
स वे मुनी जातिखयन्तदस्सी, तक्कं पहाय न उपेति सङ्घं ॥ 


२१२. अज्ञाय सब्बानि निवेसनानि, अनिकामयं अञ्ञतरम्पि तेसं । 
स वे मुनी वीतगेधो अगिद्धो, नायूहती पारगतो हि होति॥ 


२१३.सब्बाभिभुं सब्बविदुं सुमेधं, सब्बेसु धम्मेसु अनूपलित्तं । 
सब्बञ्जहं तण्हक्खये विमृत्तं, तं वापि धीरा मुनि [मुनि (सी० पी०)] वेदयन्ति॥ 


२१४ पञ्ञाबलं सीलवतूपपन्नं, समाहितं झानरतं सतीमं । 
सङ्गा पमृत्तं अखिलं अनासवं, तं वापि धीरा मुनि वेदयन्ति॥ 


२१५.एकं चरन्तं मुनिमप्पमत्तं, निन्दापसंसासु अवेधमानं । 
सीहंव सद्देसु असन्तसन्तं, वातंव जालम्हि असज्जमानं । 
पद्मंव [पदुमं (सी० स्या० पी०)] तोयेन अलिप्पमानं [अलिम्पमानं (स्या० क०)], नेतारमञ्जेसमनञ्ञनेस्यं । 
तं वापि धीरा मुनि वेदयन्ति॥ 


२९६.यो ओगहणे थम्भोरिवाभिजायति, यस्मिं परे वाचापरियन्तं [वाचं परियन्तं (क०)] वदन्ति। 
तं वीतरागं सुसमाहितिन्द्रियं, तं वापि धीरा मुनि वेदयन्ति॥ 


२१७यो वे ठितत्तो तसरंव उज्जु, जिगुच्छति कम्मेहि पापकेहि। 
वीमंसमानो विसमं समञ्च, तं वापि धीरा मुनि वेदयन्ति॥ 


२९८.यो सञ्जतत्तो न करोति पापं, दहरो मञ्झिमो च मुनि [दहरो च मज्झो च मुनी (सी० स्या० कं० पी०)] यतत्तो। 
अरोसनेय्यो न सो रोसेति कञ्चि [न रोसेति (स्या०)], तं वापि धीरा मुनि वेदयन्ति॥ 


२१९.यदग्गतो मज्झतो सेसतो वा, पिण्डं लभेथ परदत्तूपजीवी। 
नालं थुतुं नोपि निपच्चवादी, तं वापि धीरा मुनि वेदयन्ति॥ 


२२०मुनि चरन्तं विरतं मेथुनस्मा, यो योब्बने नोपनिबज्झते क्वचि । 
मदप्पमादा विरतं विप्पमुत्तं, तं वापि धीरा मुनि वेदयन्ति॥ 


२२१. अञ्ञाय लोकं परमत्थदस्सिं, ओघं समुद्दं अतितरिय तादिं। 
तं छिन्नगन्थं असितं अनासवं, तं वापि धीरा मुनि वेदयन्ति॥ 


२२२.असमा उभो दूरविहारवुत्तिनो, गिही [गिहि (क०)] दारपोसी अममो च सुब्बतो। 
परपाणरोधाय गिही असञ्जतो, निच्चं मुनी रक्खति पाणिने [पाणिनो (सी०)] यतो॥ 

२२३.सिखी यथा नीलगीवो [नीलगिवो (स्या०)] विहङ्गमो, हंसस्स नोपेति जवं कुदाचनं । 
एवं गिही नानुकरोति भिकखुनो, मुनिनो विवित्तस्स वनम्हि झायतोति॥ 


मुनिसृत्तं द्वादसमं निट्टितं । 
उरगवग्गो पठमो निड्टितो । 
तस्सुद्दानं - 


उरगो धनियो चेव, विसाणञ्च तथा कसि। 
चुन्दो पराभवो चेव, वसलो मेत्तभावना॥ 


सातागिरो आळवको, विजयो च तथा मुनि। 
द्वादसेतानि सुत्तानि, उरगवग्गोति वुच्चतीति॥ 


२. चूळवग्गो 
१. रतनसुत्त 


२२४यानीध भूतानि समागतानि, भुम्मानि [भूमानि (क०)] वा यानि व अन्तलिक्खे। 
सब्बेव भूता सुमना भवन्तु, अथोपि सक्कच्च सुणन्तु भासितं॥ 


२२५तस्मा हि भूता निसामेथ सब्बे, मेत्तं करोथ मानुसिया पजाय। 
दिवा च रत्तो च हरन्ति ये बलिं, तस्मा हि ने रक्खथ अप्पमत्ता॥ 


२२६.यं किञ्चि वित्तं इध वा हुरं वा, सग्गेसु वा यं रतनं पणीतं । 
न नो समं अत्थि तथागतेन, इदम्पि बुद्धे रतनं पणीतं । 
एतेन सच्चेन सुवत्थि होतु॥ 


२२७खयं विरागं अमतं पणीतं, यदज्झगा सक्यमुनी समाहितो। 
न तेन धम्मेन समत्थि किञ्चि, इदम्पि धम्मे रतनं पणीतं । 
एतेन सच्चेन सुवत्थि होतु॥ 


२२८यं बुद्धसेट्ठो परिवण्णयी सुचि, समाधिमानन्तरिकञ्ञमाहु । 
समाधिना तेन समो न विज्जति, इदम्पि धम्मे रतनं पणीतं । 
एतेन सच्चेन सुवत्थि होतु॥ 


२२९.ये पुग्गला अट्ट सतं पसत्था, चत्तारि एतानि युगानि होन्ति। 

ते दक्खिणेय्या सुगतस्स सावका, एतेसु दिन्नानि महप्फलानि । 
इदम्पि सङ्घे रतनं पणीतं, एतेन सच्चेन सुवत्थि होतु॥ 


२३०ये सुप्पयुत्ता मनसा दळहेन, निक्कामिनो गोतमसासनम्हि । 
ते पत्तिपत्ता अमतं विगय्ह, लद्धा मुधा निब्बुति [निब्बुति (क०)] भुञ्जमाना। 
इदम्पि सङ्घे रतनं पणीतं, एतेन सच्चेन सुवत्थि होतु॥ 


२३९.यथिन्दखीलो पथविस्सितो [पदविस्सितो (क० सी०), पठविं सितो (क० सी० स्या० कं० पी०)] सिया, चतुब्भि 
वातेहि असम्पकम्पियो। 
तथूपमं सप्पुरिसं वदामि, यो अरियसच्चानि अवेच्च पस्सति। 
इदम्पि सङ्घे रतनं पणीतं, एतेन सच्चेन सुवत्थि होतु॥ 


२३२.ये अरियसच्चानि विभावयन्ति, गम्भीरपञ्ञेन सुदेसितानि । 
किञ्चापि ते होन्ति भुसं पमत्ता, न ते भवं अट्टुममादियन्ति। 
इदम्पि सङ्घे रतनं पणीतं, एतेन सच्चेन सुवत्थि होतु॥ 


२३३ सहावस्स दस्सनसम्पदाय [सहावसहस्सनसम्पदाय (क०)], तयस्सु धम्मा जहिता भवन्ति । 
सक्कायदिट्टि विचिकिच्छितञ्च, सीलब्बतं वापि यदत्थि किञ्चि॥ 


२३४चतूहपायेहि च विप्पमृत्तो, छच्चाभिठानानि [छ चाभिठानानि (सी० स्या०)] भब्ब कातुं [अभब्बो कातुं (सी०)] । 
इदम्पि सङ्घे रतनं पणीतं, एतेन सच्चेन सुवत्थि होतु॥ 


२३५किञ्चापि सो कम्म [कम्मं (सी० स्या० कं० पी०)] करोति पापकं, कायेन वाचा उद चेतसा वा। 
अभब्ब [अभन्बो (बहूसु)] सो तस्स पटिच्छदाय [पटिच्छादाय (सी०)], अभब्बता दिट्ठपदस्स वुत्ता। 
इदम्पि सङ्घे रतनं पणीतं, एतेन सच्चेन सुवत्थि होतु॥ 


२३६वनप्पगुम्बे यथ [यथा (सी० स्या०)] फुस्सितग्गे, गिम्हानमासे पठमस्मिं [पठमस्मि (?)] गिम्हे । 
तथूपमं धम्मवरं अदेसयि [अदेसयी (सी०)], निब्बानगामि परमं हिताय । 
इदम्पि बुद्धे रतनं पणीतं, एतेन सच्चेन सुवत्थि होतु॥ 


२३७वरो वरञ्ञू वरदो वराहरो, अनुत्तरो धम्मवरं अदेसयि। 
इदम्पि बुद्धे रतनं पणीतं, एतेन सच्चेन सुवत्थि होतु॥ 


२३८ ख़ीणं पुराणं नव नत्थि सम्भवं, विरत्तचित्तायतिके भवस्मिं। 
ते खीणबीजा अविरूळिहछन्दा, निब्बन्त्ति धीरा यथायं [यथयं (क०)] पदीपो। 
इदम्पि सङ्घे रतनं पणीतं, एतेन सच्चेन सुवत्थि होतु॥ 

२३९.यानीध भूतानि समागतानि, भुम्मानि वा यानि व अन्तलिक्खे। 
तथागतं देवमनुस्सपूजितं, बुद्धं नमस्साम सुवत्थि होतु॥ 


२४०ग्रानीध भूतानि समागतानि, भुम्मानि वा यानि व अन्तलिकखे । 
तथागतं देवमनुस्सपूजितं, धम्मं नमस्साम सुवत्थि होतु॥ 


२४ श्यानीध भूतानि समागतानि, भुम्मानि वा यानि व अन्तलिक्खे । 
तथागतं देवमनुस्सपूजितं, सङ्घं नमस्साम सुवत्थि होतृति॥ 


रतनसुत्तं पठमं निट्टितं। 
२. आमगन्धसुत्तं 


२४२:सामाकचिङ्गूलकचीनकानि च, पत्तप्फलं मूलफलं गविप्फलं । 
धम्मेन लद्धं सतमस्रमाना [सतमसमाना (सी० पौ०), सतमस्समाना (स्या० कं०)], न कामकामा अलिकं 
भणन्ति॥ 


२४३:'यदस्रमानो सुकतं सुनिद्टितं, परेहि दिन्नं पयतं पणीतं । 
सालीनमन्नं परिभुञ्जमानो, सो भुञ्जसी कस्सप आमगन्धं॥ 


२४ ४न आमगन्धो मम कप्पतीति, इच्चेव त्वं भाससि ब्रह्मबन्धु । 
सालीनमन्नं परिभुञ्जमानो, सकुन्तमंसेहि सुसङ्घतेहि। 
पुच्छामि तं कस्सप एतमत्थं, कथं पकारो तव आमगन्धो” ॥ 


२४६पाणातिपातो वधछेदबन्धनं, थेय्यं मुसावादो निकतिवञ्चनानि च । 
अज्झेनकृत्तं [अज्झेन कुज्जं (सी० पी०)] परदारसेवना, एसामगन्धो न हि मंसभोजनं॥ 


२४६:“ये इध कामेसु असञ्ञता जना, रसेसु गिद्धा असुचिभावमस्सिता [असुचीकमिस्सिता (सी० स्या० कं० पी०)] 
| 
नत्थिकदिट्ठी विसमा दुरन्नया, एसामगन्धो न हि मंसभोजनं॥ 


२४७४ये लूखसा दारुणा पिट्टिमंसिका [ये लूखरसा दारुणा परपिट्टिमंसिका (क०)], मित्तहुनो निक्करुणातिमानिनो । 
अदानसीला न च देन्ति कस्सचि, एसामगन्धो न हि मंसभोजनं॥ 


२४८:"कोधो मदो थम्भो पच्चुपट्ठापना [पच्चुट्ठापना च (सी० स्या०), पच्चुड्डापना (पी०)], माया उसूया 


भस्ससमुस्सयो च। 
मानातिमानो च असब्भि सन्थवो, एसामगन्धो न हि मंसभोजनं॥ 

२४९:“ये पापसीला इणघातसूचका, वोहारकूटा इध पाटिरूपिका [पातिरूपिका (?)]। 
नराधमा येध करोन्ति किब्बिसं, एसामगन्धो न हि मंसभोजनं॥ 


२५०:'ये इध पाणेसु असञ्जता जना, परेसमादाय विहेसमुय्युता । 
दुस्सीललुद्दा फरुसा अनादरा, एसामगन्धो न हि मंसभोजनं॥ 


२५९.“एतेसु गिद्धा विरुद्धातिपातिनो, निच्चुय्युता पेच्च तमं वजन्ति ये। 
पतन्ति सत्ता निरयं अवंसिरा, एसामगन्धो न हि मंसभोजनं॥ 


२५२:'न मच्छमंसानमनासकत्तं [न मच्छमंसं न अनासकत्तं (सी० अहु मूलपाठो), न मंच्छमंसानानासकत्तं (स्या० 
क०)], न नग्गियं न मुण्डियं जटाजल्लं । 
खराजिनानि नाग्गिहुत्तस्सुपसेवना, ये वापि लोके अमरा बहू तपा। 
मन्ताहुती यञ्ञमुतूपसेवना, सोधेन्ति मच्चं अवितिण्णकङ्घं ॥ 


२५३:'यो तेसु [सोतेसु (सी० पी०)] गुत्तो विदितिन्द्रियो चरे, धम्मे ठितो अज्जवमद्दवे रतो । 
सङ्गातिगो सब्बदुक्खप्पहीनो, न लिप्पति [न लिम्पति (स्या० कं क०)] दिट्ठसुतेसु धीरो" ॥ 


२५४६च्चेतमत्थं भगवा पुनप्पुनं, अवखासि नं [तं (सी० पी०)] वेदयि मन्तपारगू। 
चित्राहि गाथाहि मुनी पकासयि, निरामगन्धो असितो दुरन्नयो॥ 


२५५सुत्वान बुद्धस्स सुभासितं पदं, निरामगन्धं सब्बदुक्खप्पनृदनं । 
नीचमनो वन्दि तथागतस्स, तत्थेव पब्बज्जमरोचयित्थाति॥ 


आमगन्धसुत्तं दुतियं निटटितं । 
३. हिरिसुत्तं 


२५६हिरिं तरन्तं विजिगुच्छमानं, तवाहमस्मि [सखाहमस्मि (सी० स्या० कं० पी०)] इति भासमानं । 
सस्हानि कम्मानि अनादियन्तं, नेसो ममन्ति इति नं विजञ्ञा॥ 


२५७अनन्वयं [अत्थन्वयं (क०)] पियं वाचं, यो मित्तेसु पकुब्बति। 
अकरोन्तं भासमानं, परिजानन्ति पण्डिता॥ 


२५८न सो मित्तो यो सदा अप्पमत्तो, भेदासङ्की रन्धमेवानुपस्सी। 
यस्मिञ्च सेति उरसीव पृत्तो, स वे मित्तो यो परेहि अभेज्जो॥ 


२५९पामुज्जकरणं ठानं, पसंसावहनं सुखं । 
फलानिसंसो भावेति, वहन्तो पोरिसं धुरं ॥ 

२६०पविवेकरसं पित्वा, रसं उपसमस्स च। 
निहरो होति निष्पापो, धम्मपीतिरसं पिवन्ति॥ 


हिरिसुत्तं ततियं निट्डितं । 
४. मङ्गलसृत्तं 


एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो अञ्जतरा देवता 
अभिक्कन्ताय रत्तिया अभिक्कन्तवण्णा केवलकण्पं जेतवनं ओभासेत्वा येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं अड्ठासि। एकमन्तं ठिता खो सा देवता भगवन्तं गाथाय अज्झभासि - 


२६१.“बहू देवा मनुस्सा च, मङ्गलानि अचिन्तयुं। 
आकङ्घमाना सोत्थानं, बृहि मङ्गलमुत्तमं ॥ 


२६२. असेवना च बालानं, पण्डितानञ्च सेवना। 
पूजा च पूजनेय्यानं [पूजनीयानं (सी० स्या० कं० पी०)], एतं मङ्गलमृत्तमं॥ 


२६३.पतिरूपदेसवासो च, पुब्बे च कतपुञ्ञता। 
अत्तसम्मापणिधि [अत्तसम्मापणीधी (कत्थचि)] च, एतं मङ्गलमुत्तमं॥ 


२६४:“बाहुसच्चञ्च सिप्पञ्च, विनयो च सुसिक्खितो। 
सुभासिता च या वाचा, एतं मङ्गलमुत्तमं॥ 


२६५:“मातापितु उपट्ठानं, पृत्तदारस्स सङ्गहो । 
अनाकुला च कम्मन्ता, एतं मङ्गलमुत्तमं॥ 


२६६. “दानउ्च धम्मचरिया च, जातकानञ्च सङ्गहो। 
अनवज्जानि कम्मानि, एतं मङ्गलमुत्तमं॥ 


२६७:'आरती विरती पापा, मज्जपाना च संयमो। 
अप्पमादो च धम्मेसु, एतं मङ्गलमृत्तमं॥ 


२६८:“गारवो च निवातो च, सन्तुट्डि च कतञ्जुता । 
कालेन धम्मस्सवनं [धम्मसवणं (कत्थचि), धम्मसवनं (सी० क०)], एतं मङ्गलमृत्तमं॥ 


२६९. खन्ती च सोबचस्सता, समणानञ्च दस्सनं । 
कालेन धम्मसाकच्छा, एतं मङ्गलमुत्तमं ॥ 

२७०:'तपो च ब्रह्मचरियञ्च, अरियसच्चान दस्सनं । 
निब्बानसच्छिकिरिया च, एतं मङ्गलमुत्तमं॥ 


२७१. 'फुट्ुस्स लोकधम्मेहि, चित्तं यस्स न कम्पति। 
असोकं विरजं खेमं, एतं मङ्गलमुत्तमं॥ 


२७२:'एतादिसानि कत्वान, सब्बत्थमपराजिता। 
सब्बत्थ सोत्थिं गच्छन्ति, तं तेसं मङ्गलमृत्तमन्ति॥ 


मङ्गलसुत्तं चतुत्थं निड्टितं । 
७. सूचिलोमसुत्तं 


एवं मे सुतं - एकं समयं भगवा गयायं विहरति टङ्कितमञ्चे सूचिलोमस्स यक्खस्स भवने। तेन खो पन समयेन खरो 
च यक्खो सूचिलोमो च यकखो भगवतो अविदूरे अतिक्कमन्ति। अथ खो खरो यक्खो सूचिलोमं यक्खं एतदवोच - “एसो 
समणो”ति। “नेसो समणो, समणको एसो। यावाहं जानामि [याव जानामि (सी० पी०)] यदि वा सो समणो [यदि वा 
समणो (स्या०)], यदि वा सो समणको”ति [यदि वा समणकोति (सी० स्या० पी०)]। 


अथ खो सूचिलोमो यक्खो येन भगवा तेनुपसङ्कमि; उपसङ्कमित्वा भगवतो कायं उपनामेसि। अथ खो भगवा कायं 
अपनामेसि। अथ खो सूचिलोमो यकखो भगवन्तं एतदवोच - “भायसि मं, समणा"ति? “न ख्वाहं तं, आवुसो, भायामि; 
अपि च ते सप्फस्सो पापको”ति। 


““पज्हं तं, समण, पुच्छिस्सामि। सचे मे न ब्याकरिस्ससि, चित्तं वा ते खिपिस्सामि, हदयं वा ते फालेस्सामि, पादेसु वा 
गहेत्वा पारगङ्गाय खिपिस्सामी”ति। 


“न ख्वाहं तं, आवुसो, पस्सामि सदेवके लोके समारके सब्रह्मके सस्समणब्राह्मणिया पजाय सदेवमनुस्साय यो मे 
चित्तं वा खिपेय्य हदयं वा फालेय्य पादेसु वा गहेत्वा पारगङ्गाय खिपेय्य। अपि च त्वं, आवुसो, पुच्छ यदाकङ्घसी”ति। अथ 
खो सूचिलोमो यक्खो भगवन्तं गाथाय अज्झभासि - 


२७३:“रागो च दोसो च कुतोनिदाना, अरती रती लोमहंसो कुतोजा। 
कुतो समुड्ाय मनोवितक्का, कुमारका धङ्कमिवोस्सजन्ति”॥ 


२७४रागो च दोसो च इतोनिदाना, अरती रती लोमहंसो इतोजा । 
इतो समुट्ठाय मनोवितक्का, कुमारका धङ्कमिवोस्सजन्ति॥ 


२७४“स्रेहजा अत्तसम्भूता, निग्रोधस्सेब खन्धजा। 
पृथू विसत्ता कामेसु, मालुवाव विततावने॥ 

२७५९ये नं पजानन्ति यतोनिदानं, ते नं विनोदेन्ति सुणोहि यक्ख। 
ते दुत्तरं ओघमिमं तरन्ति, अतिण्णपुब्बं अपुनब्भवाया”ति॥ 


सूचिलोमसुत्तं पञ्चमं निट्टितं । 
६. धम्मचरियसुत्तं 


२७६धम्मचरियं ब्रह्मचरियं, एतदाह वसुत्तमं । 
पब्बजितोपि चे होति, अगारा अनगारियं॥ 


२७७सो चे मुखरजातिको, विहेसाभिरतो मगो। 
जीवितं तस्स पापियो, रजं वड़ेति अत्तनो॥ 


२७८क्रलहाभिरतो भिक्खु, मोहधम्मेन आवुतो। 
अकखातम्पि न जानाति, धम्मं बुद्धेन देसितं॥ 


२७९विहेसं भावितत्तानं, अविज्जाय पुरक्खतो। 
संकिलेसं न जानाति, मग्गं निरयगामिनं॥ 


२८०विनिपातं समापन्नो, गब्भा गब्भं तमा तमं । 
स वे तादिसको भिक्खु, पेच्च दुक्खं निगच्छति॥ 


२८१.गूथकूपो यथा अस्स, सम्पुण्णो गणवस्सिको। 
यो च एवरूपो अस्स, दुब्बिसोधो हि साङ्गणो॥ 


२८२यं एवरूपं जानाथ, भिक्खवो गेहनिस्सितं । 
पापिच्छं पापसङ्कप्पं, पापआचारगोचरं॥ 


२८३ सब्बे समग्गा हत्वान, अभिनिब्बज्जियाथ [अभिनिब्बज्जयाथ (सी० पी० अ० नि० ८.१०)] नं। 
कारण्डवं [कारण्डं व (स्या० क०) अ० नि० ८.१०] निद्धमथ, कसम्बुं अपकस्सथ [अवकस्सथ (सी० स्या 
क०)]॥ 


२८४ततो पलापे [पलासे (क०)] वाहेथ, अस्समणे समणमानिने। 
निद्धमित्वान पापिच्छे, पापआचारगोचरे॥ 


२८५सुद्धा सुद्धेहि संवासं, कप्पयव्हो पतिस्सता। 
ततो समग्गा निपका, दुक्खस्सन्तं करिस्सथाति॥ 

धम्मचरियसृत्तं [कपिलसृत्तं (अट्ठ०)] छटुँ निट्टितं । 
७. ब्राह्मणधम्मिकसुत्तं 


एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो सम्बहुला 
कोसलका ब्राह्मणमहासाला जिण्णा वुड़ा महल्लका अद्धगता वयोअनुप्पत्ता येन भगवा तेनुपसङ्कमिंसु; उपसङ्कमित्वा 
भगवता सद्धिं सम्मोदिंसु। सम्मोदनीयं कथं सारणीयं वीतिसारेत्वा एकमन्तं निसीदिंसु । एकमन्तं निसिन्ना खो ते 
ब्राह्मणमहासाला भगवन्तं एतदवोचुं - “सन्दिस्सन्ति नु खो, भो गोतम, एतरहि ब्राह्मणा पोराणानं ब्राह्मणानं 
ब्राह्मणधम्मे'ति? “न खो, ब्राह्मणा, सन्दिस्सन्ति एतरहि ब्राह्मणा पोराणानं ब्राह्मणानं ब्राह्मणधम्मे^ति। “साधु नो भवं 
गोतमो पोराणानं ब्राह्मणानं ब्राह्मणधम्मं भासतु, सचे भोतो गोतमस्स अगरू”ति । “तेन हि, ब्राह्मणा, सृणाथ, साधुकं मनसि 
करोथ, भासिस्सामी"ति। “एवं, भोति खो ते ब्राह्मणमहासाला भगवतो पच्चस्सोसुं। भगवा एतदवोच - 


२८६.“इसयो पुब्बका आसुं, सञ्जतत्ता तपस्सिनो। 
पञ्च कामगुणे हित्वा, अत्तदत्थमचारिसुं॥ 


२८७:“न पसू ब्राह्मणानासुं, न हिरञ्ञं न धानियं। 
सज्झायधनधञ्ञासुं, ब्रह्मं निधिमपालयुं॥ 


२८८:यं नेसं पकतं आसि, द्वारभत्तं उपट्टितं । 
सद्धापकतमेसानं, दातवे तदमञ्जिसुं॥ 


२८९.“नानारत्तेहि वत्थेहि, सयनेहावसथेहि च । 
फीता जनपदा रट्टा, ते नमस्सिंसु ब्राह्मणे॥ 


२९०. ` अवज्झा ब्राह्मणा आसुं, अजेय्या धम्मरक्खिता। 
न ने कोचि निवारेसि, कुलद्वारेसु सब्बसो॥ 


२९१.“अइ्डचत्तालीसं वस्सानि, (कोमार) ब्रह्मचरियं चरिंसु ते। 
विज्जाचरणपरियेट्ठिं, अचरु ब्राह्मणा पुरे॥ 


२९२.“न ब्राह्मणा अञ्जमगमुं, नपि भरियं किणिंसु ते। 
सम्पियेनेव संवासं, सङ्गन्त्वा समरोचयुं॥ 


२९३. अञ्ञत्र तम्हा समया, उतुवेरमणिं पति। 
अन्तरा मेथुनं धम्मं, नास्सु गच्छन्ति ब्राह्मणा॥ 


२९४:-ब्रह्मचरियञ्च सीलञ्च, अज्जवं मह्दवं तपं । 
सोरच्चं अविहिंसञ्च, खन्तिञ्चापि अवण्णयुं॥ 

२९५ “यो नेसं परमो आसि, ब्रह्मा दळहपरक्कमो । 
स वापि मेथुनं धम्मं, सुपिनन्तेपि नागमा॥ 


२९६. तस्स वत्तमनुसिक्खन्ता, इधेके विञ्जुजातिका। 
ब्रह्मचरियञ्च सीलञ्च, खन्तिञ्चापि अवण्णयुं॥ 


२९७: तण्डुलं सयनं वत्थं, सप्पितेलञ्च याचिय। 
धम्मेन समोधानेत्वा, ततो यञ्ञमकणप्पयुं॥ 


२९८.“उपट्टितस्मिं यञ्जस्मि, नास्सु गावो हनिसु ते। 
यथा माता पिता भाता, अञ्ञे वापि च जातका। 
गावो नो परमा मित्ता, यासु जायन्ति ओसधा॥ 


२९९.:-अन्नदा बलदा चेता, वण्णदा सुखदा तथा [सुखदा च ता (क०)]। 
एतमत्थवसं जत्वा, नास्सु गावो हनिसु ते॥ 


३००:“सुखुमाला महाकाया, वण्णवन्तो यसस्सिनो । 
ब्राह्मणा सेहि धम्मेहि, किच्चाकिच्चेसु उस्सुका । 
याव लोके अवत्तिसु, सुखमेधित्थयं पजा॥ 


३०९.“तेसं आसि विपल्लासो, दिस्वान अणुतो अणुं। 
राजिनो च वियाकारं, नारियो समलङ्कता॥ 


३०२. रथे चाजञ्जसंयृत्ते, सुकते चित्तसिब्बने । 
निवेसने निवेसे च, विभत्ते भागसो मिते॥ 


३०३.'गोमण्डलपरिब्यूळहं, नारीवरगणायुतं । 
उळारं मानुसं भोगं, अभिज्झायिंसु ब्राह्मणा॥ 


३०४:'ते तत्थ मन्ते गन्थेत्वा, ओक्काकं तदुपागमुं। 
पहूतधनधञ्जोसि, यजस्सु बहु ते वित्तं 
यजस्सु बहु ते धनं॥ 


३०५:ततो च राजा सञ्ञत्तो, ब्राह्मणेहि रथेसभो। 
अस्समेधं पुरिसमेधं, सम्मापासं वाजपेय्यं निरग्गळं । 
एते यागे यजित्वान, ब्राह्मणानमदा धनं॥ 


३०६.'गावो सयनञ्च वत्थञ्च, नारियो समलङ्कता। 

रथे चाजञ्जसंयृत्ते, सुकते चित्तसिब्बने॥ 


३०७:'निवेसनानि रम्मानि, सुविभत्तानि भागसो। 
नानाधञ्ञस्स पूरेत्वा, ब्राह्मणानमदा धनं॥ 


३०८:'ते च तत्थ धनं लद्भा, सन्निधि समरोचयुं। 
तेसं इच्छावतिण्णानं, भिय्यो तण्हा पवड्रथ । 
ते तत्थ मन्ते गन्थेत्वा, ओक्काकं पुनमुपागमुं॥ 


३०९.“यथा आपो च पथवी च, हिरञ्ञं धनधानियं । 
एवं गावो मनुस्सानं, परिक्खारो सो हि पाणिनं । 
यजस्सु बहु ते वित्तं, यजस्सु बहु ते धनं॥ 


३१०.“ततो च राजा सञ्जत्तो, ब्राह्मणेहि रथेसभो । 
नेका सतसहस्सियो, गावो यञ्ञे अघातयि॥ 


३११. “न पादा न विसाणेन, नास्सु हिंसन्ति केनचि। 
गावो एळकसमाना, सोरता कुम्भदुहना । 
ता विसाणे गहेत्वान, राजा सत्थेन घातयि॥ 


३१२.“ततो देवा पितरो च [ततो च देवा पितरो (सी० स्या०)], इन्दो असुररक्खसा। 
अधम्मो इति पक्कन्दुं, यं सत्थं निपती गवे॥ 


३१३.“तयो रोगा पुरे आसुं, इच्छा अनसनं जरा। 
पसूनञ्च समारम्भा, अट्ठानवुतिमागमुं॥ 


३१४ :एसो अधम्मो दण्डानं, ओक्कन्तो पुराणो अहु। 
अदूसिकायो हञ्जन्ति, धम्मा धंसन्ति [धंसेन्ति (सी० पी०)] याजका॥ 


३१५.“एवमेसो अणुधम्मो, पोराणो विञ्जुगरहितो । 
यत्थ एदिसकं पस्सति, याजकं गरहती [गरही (क०)] जनो॥ 


३१६.*“एवं धम्मे वियापन्ने, विभिन्ना सुहृवेस्सिका। 
पृथू विभिन्ना खत्तिया, पतिं भरियावमञ्ञथ॥ 


३१७.-“खत्तिया ब्रह्मबन्धू च, ये चज्जे गोत्तरविखिता। 
जातिवादं निरंकत्वा [निराकत्वा (?) यथा अनिराकतज्झानोति], कामानं वसमन्वगु”न्ति॥ 

एवं वृत्ते, ते ब्राह्मणमहासाला भगवन्तं एतदवोचुं - “अभिक्कन्तं, भो गोतम...पे० ... उपासके नो भवं गोतमो धारेतु 
अज्जतग्गे पाणुपेते सरणं गते"ति। 


ब्राह्मणधम्मिकसृत्तं सत्तमं निट्टितं । 
८. नावासुत्तं 


३१८ .यस्मा हि धम्मं पुरिसो विजज्ञा, इन्दव नं देवता पूजयेय्य। 
सो पूजितो तस्मि पसन्नचित्तो, बहुस्सुतो पातुकरोति धम्मं॥ 


३१९.तदड्टिकत्वान निसम्म धीरो, धम्मानुधम्मं पटिपज्जमानो । 
विञ्ञू विभावी निपुणो च होति, यो तादिसं भजति अप्पमत्तो॥ 


३२०खुहदञ्च बालं उपसेवमानो, अनागतत्थञ्च उसूयकञ्च। 
इधेव धम्मं अविभावयित्वा, अवितिण्णकङ्घो मरणं उपेति॥ 


३२९.यथा नरो आपगमोतरित्वा, महोदकं सलिलं सीघसोतं । 
सो वुय्हमानो अनुसोतगामी, कि सो परे सक्खति तारयेतुं॥ 


३२२.तथेव धम्मं अविभावयित्वा, बहुस्सुतानं अनिसामयत्थं । 
सयं अजानं अवितिण्णकङ्को, कि सो परे सक्खति निज्झपेतुं ॥ 


३२३.यथापि नावं दळहमारुहित्वा, फियेन [पियेन (सी० स्या०)] रित्तेन समङ्गिभूतो । 
सो तारये तत्थ बहूपि अज्ञे, ततूपयञ्ञू कुसलो मुतीमा [मतीमा (स्या० क०)]॥ 


३२४एवम्पि यो वेदगु भावितत्तो, बहुस्सुतो होति अवेधधम्मो । 
सो खो परे निज्झपये पजानं, सोतावधानूपनिसूपपन्ने॥ 


३२५तस्मा हवे सप्पुरिसं भजेथ, मेधाविनञ्चेव बहुस्सुतञ्च । 
अञ्ञाय अत्थं पटिपज्जमानो, विञ्जातधम्मो स सुखं [सो सुखं (सी०)] लभेथाति॥ 


नावासृत्तं अट्टमं निद्धितं। 
९. किसीलसुत्त 


३२६.'किंसीलो किंसमाचारो, कानि कम्मानि बूहयं । 
नरो सम्मा निविट्टस्स, उत्तमत्थञ्च पापुणे”॥ 


३२७:'वुड़ापचायी अनुसूयको सिया, कालञ्ञू [कालञ्ञु (सी० स्या०)] चस्स गरूनं [गरूनं (सी०)] दस्सनाय। 

धम्मिं कथं एरयितं खणञ्जू, सुणेय्य सक्कच्च सुभासितानि॥ 


३२८ .“कालेन गच्छे गरूनं सकासं, थम्भं निरंकत्वा [निराकत्वा (?) नि + आ + कर + त्वा] निवातवुत्ति। 
अत्थं धम्मं संयमं ब्रह्मचरियं, अनुस्सरे चेव समाचरे च॥ 


३२९.“धम्मारामो धम्मरतो, धम्मे ठितो धम्मविनिच्छयञ्ञू। 
नेवाचरे धम्मसन्दोसवादं, तच्छेहि नीयेथ सुभासितेहि॥ 


३३०:“हस्सं जप्पं परिदेवं पदोसं, मायाकतं कुहनं गिद्धि मानं । 
सारम्भं कक्कसं कसावञ्च मुच्छं [सारम्भ कक्कस्स कसाव मुच्छं (स्या० पी०)], हित्वा चरे वीतमदो ठितत्तो॥ 


३३१.“विज्ञातसारानि सुभासितानि, सुतञ्च विञ्जातसमाधिसारं । 
न तस्स पञ्जा च सुतञ्च वड्डति, यो साहसो होति नरो पमत्तो॥ 


३३२.“धम्मे च ये अरियपवेदिते रता, 
अनुत्तरा ते वचसा मनसा कम्मुना च। 
ते सन्तिसोरच्चसमाधिसण्ठिता, 
सुतस्स पञ्जाय च सारमज्झगू"ति॥ 


किसीलसुत्तं नवमं निट्टितं । 
९०. उद्ठानसुत्तं 


३३३.उड्ठहथ निसीदथ, को अत्थो सुपितेन वो। 
आतुरानञ्हि का निद्दा, सल्लविद्भान रुप्पतं॥ 


३३ ४उट्टहथ निसीदथ, दळहं सिक्खथ सन्तिया। 
मा वो पमत्ते विञ्ञाय, मच्चुराजा अमोहयित्थ वसानुगे॥ 


३३५ याय देवा मनुस्सा च, सिता तिइन्ति अत्थिका। 
तरथेतं विसत्तिकं, खणो वो [खणो वे (पी० क०)] मा उपच्चगा। 
खणातीता हि सोचन्ति, निरयम्हि समप्पिता॥ 


३३६पमादो रजो पमादो, पमादानुपतितो रजो। 
अप्पमादेन विज्जाय, अब्बहे [अब्बूळहे (स्या० पी०), अब्बुहे (क० अट्टु०)] सल्लमत्तनोति॥ 


उद्दानसुत्तं दसमं निड्टितं । 

९९. राहलसुत्त 


३३७:-कच्चि अभिण्हसंवासा, नावजानासि पण्डितं । 
उक्काधारो [ओक्काधारो (स्या० क०)] मनुस्सानं, कच्चि अपचितो तया” [तव (सी० अट्ठ०)]॥ 


३३८-नाहं अभिण्हसंवासा, अवजानामि पण्डितं । 
उक्काधारो मनुस्सानं, निच्चं अपचितो मया" ॥ 


३३९.पञ्च कामगुणे हित्वा, पियरूपे मनोरमे । 
सद्भाय घरा निक्खम्म, दुक्खस्सन्तकरो भव॥ 


३४०:“मित्ते भजस्सु कल्याणे, पन्तञ्च सयनासनं । 
विवित्तं अप्पनिग्घोसं, मत्तञ्ञू होहि भोजने॥ 


३४१:“चीवरे पिण्डपाते च, पच्चये सयनासने। 
एतेसु तण्हं माकासि, मा लोकं पुनरागमि॥ 


३४२:“संवुतो पातिमोक्खस्मिं, इन्द्रियेसु च पञ्चसु । 
सति कायगतात्यत्थु, निब्बिदाबहुलो भव॥ 


३४३: निमित्तं परिवज्जेहि, सुभं रागूपसञ्हितं । 
असुभाय चित्तं भावेहि, एकग्गं सुसमाहितं॥ 


३४४ अनिमित्तञ्च भावेहि, मानानुसयमुज्जह । 
ततो मानाभिसमया, उपसन्तो चरिस्सती”ति॥ 


इत्थं सुदं भगवा आयस्मन्तं राहुलं इमाहि गाथाहि अभिण्हं ओवदतीति। 
राहुलसुत्तं एकादसमं निट्टितं । 
१२. निग्रोधकप्पसुत्तं 


एवं मे सुतं - एकं समयं भगवा आळवियं विहरति अग्गाळवे चेतिये। तेन खो पन समयेन आयस्मतो वङ्गीसस्स 
उपज्झायो निग्रोधकप्पो नाम थेरो अग्गाळवे चेतिये अचिरपरिनिब्बुतो होति। अथ खो आयस्मतो वङ्गीसस्स रहोगतस्स 
पटिसल्लीनस्स एवं चेतसो परिवितक्को उदपादि - “परिनिब्बुतो नु खो मे उपज्झायो उदाह नो परिनिब्बुतोति? अथ खो 
आयस्मा वङ्गीसो सायन्हसमयं पटिसल्लाना वुद्ठितो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि। एकमन्तं निसिन्नो खो आयस्मा वङ्गीसो भगवन्तं एतदवोच - “इध मय्हं, भन्ते, रहोगतस्स पटिसल्लीनस्स एवं 
चेतसो परिवितक्को उदपादि - 'परिनिब्बुतो नु खो मे उपज्झायो, उदाह नो परिनब्बुतो''ति। अथ खो आयस्मा वङ्गीसो 

उद्बायासना एकंसं चीवरं कत्वा येन भगवा तेनञ्जलि पणामेत्वा भगवन्तं गाथाय अज्झभासि - 


३४५६“पृच्छाम [पुच्छामि (क०)] सत्थारमनोमपञ्ञं, दिद्ठेव धम्मे यो विचिकिच्छानं छेत्ता। 
अग्गाळवे कालमकासि भिक्खु, जातो यसस्सी अभिनिब्बुतत्तो॥ 


३४६: निग्रोधकप्पो इति तस्स नामं, तया कतं भगवा ब्राह्मणस्स। 
सो तं नमस्सं अचरि मुत्यपेक्खो, आरद्भवीरियो दळहधम्मदस्सी॥ 


३४७ तं सावकं सक्य [सक्क (सी० स्या० पी०)] मयम्पि सब्बे, अञ्जातुमिच्छाम समन्तचकखु । 
समवड्टिता नो सवनाय सोता, तुवं नो सत्था त्वमनुत्तरोसि॥ 


३४८: 'छिन्देव नो विचिकिच्छं बूहि मेतं, परिनिब्बुतं वेदय भूरिपञ्ज। 
मज्झेव [मज्झे च (स्या० क०)] नो भास समन्तचकखु, सक्कोव देवान सहस्सनेत्तो॥ 


३४९:°ये केचि गन्था इध मोहमग्गा, अञ्जाणपक्खा विचिकिच्छठाना। 
तथागतं पत्वा न ते भवन्ति, चक्खुञ्हि एतं परमं नरानं॥ 


३५०:'नो चे हि जातु पुरिसो किलेसे, वातो यथा अब्भधनं विहाने। 
तमोवस्स निवुतो सब्बलोको, न जोतिमन्तोपि नरा तपेय्युं॥ 


३५१.“धीरा च पज्जोतकरा भवन्ति, तं तं अहं वीर [धीर (सी० स्या०)] तथेव मञ्ञे। 
विपस्सिनं जानमुपागमुम्हा [जानमुपगमम्हा (सी० स्या०)], परिसासु नो आविकरोहि कण्पं॥ 


३५२:“खिप्पं गिरं एरय ठग्गु ठग्गुं, हंसोव पग्गय्ह सणिकं [सणि (स्या० पी०)] निकूज। 
बिन्दुस्सरेन सुविकप्पितेन, सब्बेव ते उज्जुगता सुणोम॥ 


३५३: पहीनजातिमरणं असेसं, निग्गय्ह धोनं [धोतं (सी०)] वदेस्सामि धम्मं 
न कामकारो हि पुथुज्जनानं, सङ्घे ्यकारो च [सङ्घय्यकारोब (क०)] तथागतानं॥ 


३५४: सम्पन्नवेय्याकरणं तवेदं, समुज्जुपञ्जस्स [समुज्जपञ्जस्स (स्या० क०)] समुग्गहीतं । 
अयमञ्जली पच्छिमो सुप्पणामितो, मा मोहयी जानमनोमपञ्ञ॥ 


३५५:'परोवरं [वरावरं (कत्थचि)] अरियधम्मं विदित्वा, मा मोहयी जानमनोमवीर। 
वारिं यथा घम्मनि घम्मतत्तो, वाचाभिकङ्घामि सुतं पवस्स [सुतस्स वस्स (स्या०)]॥ 


३५६:'यदत्थिकं [यदत्थियं (पी०), यदत्थितं (क०)] ब्रह्मचरियं अचरी, कप्पायनो कच्चिस्स तं अमोघं । 
निब्बायि सो आदु सउपादिसेसो, यथा विमुत्तो अहु तं सुणोम” ॥ 

३५७:अच्छेच्छि [अछेज्जि (क०)] तण्हं इध नामरूपे, (इति भगवा) 
कण्हस्स [तण्हाय (क०)] सोतं दीघरत्तानुसयितं । 
अतारि जातिं मरणं असेसं,” 
इच्चब्रवी भगवा पज्चसेट्टो ॥ 


३५८: एस सुत्वा पसीदामि, वचो ते इसिसत्तम। 
अमोघं किर मे पुटुं, न मं वञ्चेसि ब्राह्मणो ॥ 


३५९:-यथावादी तथाकारी, अहु बुद्भस्स सावको। 
अच्छिदा मच्चुनो जालं, ततं मायाविनो दळहं॥ 


३६०:“अद्दसा भगवा आदिं, उपादानस्स कप्पियो । 
अच्चगा वत कणप्पायनो, मच्चुधेय्यं सुदुत्तर”'न्ति॥ 


निग्रोधकप्पसुत्तं द्वादसमं निट्टितं । 
१३. सम्मापरिब्बाजनीयसुत्तं 
३६१. “पृच्छामि मुनिं पहृतपञ्ञं, 
तिण्णं पारङ्गतं परिनिब्बुतं ठितत्तं 
निक्खम्म घरा पनुज्ज कामे, कथं भिक्खु 
सम्मा सो लोके परिब्बजेय्य”॥ 


३६२. “यस्स मङ्गला समूहता, (इति भगवा) 
उप्पाता सुपिना च लक्खणा च । 
सो मङ्गलदोसविप्पहीनो, 
सम्मा सो लोके परिब्बजेय्य॥ 


३६३:“रागं विनयेथ मानुसेसु, दिब्बेसु कामेसु चापि भिक्खु । 
अतिक्कम्म भवं समेच्च धम्मं, सम्मा सो लोके परिब्बजेय्य॥ 


३६४:“विपिट्टिकत्वान पेसुणानि, कोधं कदरियं जहेय्य भिकखु । 
अनुरोधविरोधविप्पहीनो, सम्मा सो लोके परिब्बजेय्य॥ 


३६५:"हित्वान पियञ्च अप्पियञ्च, अनुपादाय अनिस्सितो कुहिञ्चि। 
संयोजनियेहि विप्पमुत्तो, सम्मा सो लोके परिब्बजेय्य॥ 


३६६०-“न सो उपधीसु सारमेति, आदानेसु विनेय्य छन्दरागं । 

सो अनिस्सितो अनञ्जनेय्यो, सम्मा सो लोके परिब्बजेय्य॥ 


३६७:“वचसा मनसा च कम्मुना च, अविरुद्धो सम्मा विदित्वा धम्मं । 
निब्बानपदाभिपत्थयानो, सम्मा सो लोके परिब्बजेय्य॥ 


३६८:यो वन्दति मन्ति नुण्णमेस्य [नुन्नमेय्य (?)], अक्कुट्टोपि न सन्धियेथ भिक्खु । 
लद्धा परभोजनं न मज्जे, सम्मा सो लोके परिब्बजेय्य॥ 


३६९."लोभञ्च भवञ्च विप्पहाय, विरतो छेदनबन्धना च [छेदनबन्धनतो (सी० स्या०)] भिक्खु । 
सो तिण्णकथंकथो विसल्लो, सम्मा सो लोके परिब्बजेय्य॥ 


३७०:“सारुप्पं अत्तनो विदित्वा, नो च भिक्खु हिंसेय्य कञ्चि लोके । 
यथा तथियं विदित्वा धम्मं, सम्मा सो लोके परिब्बजेय्य॥ 


३७१.“यस्सानुसया न सन्ति केचि, मूला च [मूला (सी० स्या०)] अकुसला समूहतासे । 
सो निरासो [निरासयो (सी०), निराससो (स्या०)] अनासिसानो [अनासयानो (सी० पी०), अनाससानो 
(स्या०)], सम्मा सो लोके परिब्बजेय्य॥ 


३७२: आसवखीणो पहीनमानो, सब्बं रागपथं उपातिवत्तो। 
दन्तो परिनिब्बुतो ठितत्तो, सम्मा सो लोके परिब्बजेय्य॥ 


३७३:-सद्भो सुतवा नियामदस्सी, वग्गगतेसु न वग्गसारि धीरो । 
लोभं दोसं विनेय्य पटिघं, सम्मा सो लोके परिब्बजेय्य॥ 


३७४:-संसुद्भजिनो विवट्टच्छदो, धम्मेसु वसी पारगू अनेजो। 
सङ्घारनिरोधजाणकुसलो, सम्मा सो लोके परिब्बजेय्य॥ 


३७५: अतीतेसु अनागतेसु चापि, कप्पातीतो अतिच्चसुद्भिपञ्जो । 
सब्बायतनेहि विप्पमुत्तो, सम्मा सो लोके परिब्बजेय्य॥ 


३७६:'अञ्ञाय पदं समेच्च धम्मं, विवटं दिस्वान पहानमासवानं । 
सब्बुपधीनं परिक्खयानो [परिक्खया (पी०)], सम्मा सो लोके परिब्बजेय्य” ॥ 


३७७:अद्धा हि भगवा तथेव एतं, यो सो एवंविहारी दन्तो भिक्खु । 
सब्बसंयोजनयोगवीतिवत्तो [सब्बसंयोजनिये च वीतिवत्तो (सी० स्या० पी०)], सम्मा सो लोके 
परिब्बजेय्या”ति॥ 


सम्मापरिब्बाजनीयसुत्तं तेरसमं निट्टितं । 

१४. धम्मिकसृत्तं 


एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो धम्मिको उपासको 
पञ्चहि उपासकसतेहि सद्भि येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं 
निसिन्नो खो धम्मिको उपासको भगवन्तं गाथाहि अज्झभासि - 


३७८:'पुच्छामि तं गोतम भूरिपञ्ज, कथंकरो सावको साधु होति। 
यो बा अगारा अनगारमेति, अगारिनो वा पनुपासकासे॥ 


३७९:“तुवञ्हि लोकस्स सदेवकस्स, गतिं पजानासि परायणञ्च। 
न चत्थि तुल्यो निपुणत्थदस्सी, तुवज्हि बुद्धं पवरं वदन्ति॥ 


३८०:“सब्बं तुवं जाणमवेच्च धम्मं, पकासेसि सत्ते अनुकम्पमानो। 
विवडच्छदोसि समन्तचकखु, विरोचसि विमलो सब्बलोके॥ 


३८१. आगञ्छि ते सन्तिके नागराजा, एरावणो नाम जिनोति सुत्वा । 
सोपि तया मन्तयित्वाज्झगमा, साधूति सुत्वान पतीतरूपो॥ 


३८२.'राजापि तं वेस्सवणो कुवेरो, उपेति धम्मं परिपुच्छमानो । 
तस्सापि त्वं पुच्छितो बूसि धीर, सो चापि सुत्वान पतीतरूपो॥ 


३८३-ये केचिमे तित्थिया वादसीला, आजीवका वा यदि वा निगण्ठा। 
पञ्ञाय तं नातितरन्ति सब्बे, ठितो वजन्तं विय सीघगामि॥ 


३८४:'ये केचिमे ब्राह्मणा वादसीला, वुद्भा चापि ब्राह्मणा सन्ति केचि। 
सब्बे तयि अत्थबद्धा भवन्ति, ये चापि अञ्जे वादिनो मञ्जमाना॥ 


३८५: अयज्हि धम्मो निपुणो सुखो च, योयं तया भगवा सुप्पवुत्तो । 
तमेव सब्बेपि [सब्बे मयं (स्या०)] सुस्सूसमाना, तं नो वद पुच्छितो बुद्धसेट्ठ ॥ 


३८६:“सब्बेपि मे भिक्खवो सन्निसिन्ना, उपासका चापि तथेव सोतुं । 
सुणन्तु धम्मं विमलेनानुबुद्धं, सुभासितं वासवस्सेव देवा" ॥ 


३८७:“सुणाथ मे भिक्खवो सावयामि वो, धम्मं धुतं तञ्च चराथ सब्बे । 
इरियापथं पब्बजितानुलोमिकं, सेवेथ नं अत्थदसो मुतीमा॥ 


३८८:'नो वे विकाले विचरेय्य भिक्खु, गामे च पिण्डाय चरेय्य काले । 
अकालचारिञ्हि सजन्ति सङ्गा, तस्मा विकाले न चरन्ति बुद्भा॥ 

३८९.“रूपा च सद्दा च रसा च गन्धा, फस्सा च ये सम्मदयन्ति सत्ते। 
एतेसु धम्मेसु विनेय्य छन्दं, कालेन सो पविसे पातरासं॥ 


३९०.'पिण्डञ्च भिक्खु समयेन लद्धा, एको पटिक्कम्म रहो निसीदे । 
अज्झत्तचिन्ती न मनो बहिद्भा, निच्छारये सङ्गहितत्तभावो॥ 


३९१.“सचेपि सो सल्लपे सावकेन, अञ्ञेन वा केनचि भिक्खुना वा। 
धम्मं पणीतं तमुदाहरेय्य, न पेसुणं नोपि परूपवादं॥ 


३९२.“वादज्हि एके पटिसेनियन्ति, न ते पसंसाम परित्तपञ्ञे। 
ततो ततो ने पसजन्ति सङ्गा, चित्तञ्हि ते तत्थ गमेन्ति दूरे॥ 


३९३.“पिण्डं विहारं सयनासनञ्च, आपञ्च सङ्घाटिरजूपवाहनं । 
सुत्वान धम्मं सुगतेन देसितं, सङ्घाय सेवे वरपञ्ञसावको॥ 


३९४:"तस्मा हि पिण्डे सयनासने च, आपे च सङ्घाटिरजूपवाहने । 
एतेसु धम्मेसु अनूपलित्तो, भिक्खु यथा पोक्खरे बारिबिन्दु॥ 


३९५: गहद्टुवत्तं पन वो वदामि, यथाकरो सावको साधु होति। 
न हेस [न हेसो (सी०)] लब्भा सपरिग्गहेन, फस्सेतुं यो केवलो भिक्खुधम्मो॥ 


३९६.“पाणं न हने [न हाने (सी०)] न च घातयेय्य, न चानुजञ्जा हनतं परेसं । 
सब्बेसु भूतेसु निधाय दण्डं, ये थावरा ये च तसा सन्ति [तसन्ति (सी० पी०)] लोके॥ 


३९७:“ततो अदिन्नं परिवज्जयेय्य, किञ्चि क्वचि सावको बुज्झमानो । 
न हारये हरतं नानुजञ्ञा, सब्बं अदिन्नं परिवज्जयेय्य॥ 


३९८.*अब्रह्मचरियं परिवज्जयेय्य, अङ्गारकासुं जलितंव विञ्जू। 
असम्भुणन्तो पन ब्रह्मचरियं, परस्स दारं न अतिक्कमेय्य॥ 


३९९.सभग्गतो वा परिसग्गतो वा, एकस्स वेको [चेतो (सी० स्या०)] न मुसा भणेय्य। 
न भाणये भणतं नानुजञ्ञा, सब्बं अभूतं परिवज्जयेय्य॥ 


४००:“मज्जज्च पानं न समाचरेय्य, धम्मं इमं रोचये यो गहट्टो। 
न पायये पिबतं नानुजञ्ञा, उम्मादनन्तं इति नं विदित्वा॥ 


४०१:“मदा हि पापानि करोन्ति बाला, कारेन्ति चञ्जेपि जने पमत्ते। 
एतं अपुञ्ञजायतनं विवज्जये, उम्मादनं मोहनं बालकन्तं॥ 

४०२:'पाणं न हने न चादिन्नमादिये, मुसा न भासे न च मज्जपो सिया । 
अब्रह्मचरिया विरमेय्य मेथुना, रत्ति न भुञ्जेय्य विकालभोजनं॥ 


४०३:'मालं न धारे न च गन्धमाचरे, मञ्चे छमायं व सयेथ सन्थते । 
एतञ्हि अटङ्गिकमाहुपोसथं, बुद्धेन दुक्खन्तगुना पकासितं॥ 


४०४ततो च पक्खस्सुपवस्सृपोसथं, चातुहसिं पञ्चदसिञ्च अट्ठमि। 
पाटिहारियपक्खञ्च पसन्नमानसो, अडुङ्गृपेतं सुसमत्तरूपं ॥ 


४०५८“ततो च पातो उपवुत्थुपोसथो, अन्नेन पानेन च भिकखुसङ्घं । 
पसन्नचित्तो अनुमोदमानो, यथारहं संविभजेथ विञ्ञू॥ 


४०६:“धम्मेन मातापितरो भरेय्य, पयोजये धम्मिकं सो वणिज्जं । 
एतं गिही वत्तयमप्पमत्तो, सयम्पभे नाम उपेति देवे"ति॥ 


धम्मिकसुत्तं चुहदसमं निट्टितं । 
चूळवग्गो दुतियो निड्टितो । 
तस्सुद्दानं - 
रतनामगन्धो हिरि च, मङ्गलं सूचिलोमेन । 


धम्मचरियञ्च ब्राह्मणो [कपिलो ब्राह्मणोपि च (स्या० क०)], नावा किंसीलमुट्टानं ॥ 


राहुलो पुन कप्पो च, परिब्बाजनियं तथा। 
धम्मिकञ्च विदुनो आहु, चूळवग्गन्ति चुद्दसाति॥ 


३. महावग्गो 
९. पब्बज्जासुत्त 


४०७बब्बज्जं कित्तयिस्सामि, यथा पब्बजि चक्खुमा । 
यथा वीमंसमानो सो, पब्बज्जं समरोचयि॥ 


४०८सम्बाधोयं घरावासो, रजस्सायतनं इति । 
अब्भोकासोव पब्बज्जा, इति दिस्वान पब्बजि॥ 


४०९प्रब्बजित्वान कायेन, पापकम्मं विवज्जयि। 

वचीदुच्चरितं हित्वा, आजीवं परिसोधयि॥ 


४१०.अगमा राजगहं बुद्धो, मगधानं गिरिब्बजं । 
पिण्डाय अभिहारेसि, आकिण्णबरलक्खणो॥ 


४११.तमहसा बिम्बिसारो, पासादस्मिं पतिट्टितो। 
दिस्वा लक्खणसम्पन्नं, इममत्थं अभासथ॥ 


४१२: इमं भोन्तो निसामेथ, अभिरूपो ब्रहा सुचि । 
चरणेन च सम्पन्नो, युगमत्तञ्च पेक्खति॥ 


४१३:-ओक्खित्तचक्खु सतिमा, नायं नीचकुलामिव। 
राजदूताभिधावन्तु, कुहिं भिक्खु गमिस्सति'`॥ 


४१४ते पेसिता राजदूता, पि्टितो अनुबन्धिसुं। 
कुहिं गमिस्सति भिक्खु, कत्थ वासो भविस्सति॥ 


४१५सपदानं चरमानो, गुत्तद्वारो सुसंवुतो। 
खिप्पं पत्तं अपूरेसि, सम्पजानो पटिस्सतो॥ 


४१६पिण्डचारं चरित्वान, निक्खम्म नगरा मुनि। 
पण्डवं अभिहारेसि, एत्थ वासो भविस्सति॥ 


४१७दिस्वान वासूपगतं, तयो [ततो (सी० पी०)] दूता उपाविसुं । 
तेसु एकोव [एको च दूतो (सी० स्या० पी०)] आगन्त्वा, राजिनो पटिबेदयि॥ 


४१८:“एस भिक्खु महाराज, पण्डवस्स पुरत्थतो [पुरक्खतो (स्या० क०)]। 
निसिन्नो ब्यग्घुसभोव, सीहोव गिरिगब्भरे” ॥ 


४१९सुत्वान दूतवचनं, भद्दयानेन खत्तियो। 
तरमानरूपो निय्यासि, येन पण्डवपब्बतो॥ 


४२०स यानभूमि यायित्वा, याना ओरुय्ह खत्तियो। 
पत्तिको उपसङ्कम्म, आसज्ज नं उपाविसि॥ 


४२९निसज्ज राजा सम्मोदि, कथं सारणीयं ततो। 
कथं सो वीतिसारेत्वा, इममत्थं अभासथ॥ 

४२२:“युवा च दहरो चासि, पठमुप्पत्तिको [पठमुप्पत्तिया (सी०), पठमुप्पत्तितो (स्या०)] सुसु। 
वण्णारोहेन सम्पन्नो, जातिमा विय खत्तियो॥ 


४२३: सोभयन्तो अनीकग्गं, नागसङ्घपुरक्खतो। 
ददामि भोगे भुञ्जस्सु, जाति अकखाहि पुच्छितो'॥ 


४२४-उजुं जनपदो राज, हिमवन्तस्स पस्सतो। 
धनवीरियेन सम्पन्नो, कोसलेसु [कोसलस्स (स्या० क०)] निकेतिनो॥ 


४२५: आदिच्चा [आदिच्चो (क०)] नाम गोत्तेन, साकिया [साकियो (क०)] नाम जातिया। 
तम्हा कुला पब्बजितोम्हि, न कामे अभिपत्थयं॥ 


४२६: कामेस्वादीनवं दिस्वा, नेक्खम्मं दहु खेमतो । 
पधानाय गमिस्सामि, एत्थ मे रञ्जती मनो"ति॥ 


पब्बज्जासुत्तं पठमं निट्ितं । 
२. पधानसुत्तं 


४२७-तं मं पधानपहितत्तं, नदिं नेरञ्जरं पति । 
विपरक्कम्म झायन्तं, योगक्खेमस्स पत्तिया॥ 


४२८:“नमुची करुणं वाचं, भासमानो उपागमि। 
“किसो त्वमसि दुब्बण्णो, सन्तिके मरणं तव॥ 


४२९: सहस्सभागो मरणस्स, एकंसो तव जीवितं । 
जीव भो जीवितं सेय्यो, जीवं पुञ्जानि काहसि॥ 


४३०:“चरतो च ते ब्रह्मचरियं, अग्गिहुत्तञ्च जूहतो। 
पहूतं चीयते पुञ्ञं, कि पधानेन काहसि॥ 


४३९:“दुग्गो मग्गो पधानाय, दुक्करो दुरभिसम्भवो'। 
इमा गाथा भणं मारो, अट्टा बुद्धस्स सन्तिके॥ 


४३२तं तथावादिनं मारं, भगवा एतदब्रवि । 
“पमत्तबन्धु पापिम, येनत्थेन [सेनत्थेन (?), अत्तनो अत्थेन (अट्टु० संवण्णना)] इधागतो॥ 


४३३:-अणुमत्तोपि [अणुमत्तेनपि (सी० स्या०)] पुञ्ञेन, अत्थो मय्हं न विज्जति। 

येसञ्च अत्थो पुञ्जेन, ते मारो वत्तुमरहति॥ 


४३४अत्थि सद्धा तथा [ततो (सी० पी०), तपो (स्या० क०)] वीरियं, पञ्जा च मम विज्जति। 
एवं मं पहितत्तम्पि, कि जीवमनुपुच्छसि॥ 


४३५नदीनमपि सोतानि, अयं वातो विसोसये। 
किञ्च मे पहितत्तस्स, लोहितं नुपसुस्सये॥ 


४३६:"लोहिते सुस्समानम्हि, पित्तं सेम्हञ्च सुस्सति । 
मंसेसु खीयमानेसु, भिय्यो चित्तं पसीदति। 
भिय्यो सति च पञ्जा च, समाधि मम तिट्ठति॥ 


४३७तस्स मेवं विहरतो, पत्तस्सुत्तमवेदनं । 
कामेसु [कामे (सी० स्या०)] नापेक्खते चित्तं, पस्स सत्तस्स सुद्धतं॥ 


४३८: कामा ते पठमा सेना, दुतिया अरति वुच्चति । 
ततिया खुप्पिपासा ते, चतुत्थी तण्हा पवुच्चति॥ 


४३९:'पञ्चमं [पञ्चमी (सी० पी०)] थिनमिद्धं ते, छट्टा भीरू पवुच्चति। 
सत्तमी विचिकिच्छा ते, मक्खो थम्भो ते अदट्टमो॥ 


४४०:लाभो सिलोको सक्कारो, मिच्छालद्धो च यो यसो। 
यो चत्तानं समुक्कंसे, परे च अबजानति॥ 


४४१:'एसा नमुचि ते सेना, कण्हस्साभिप्पहारिनी। 
न नं असूरो जिनाति, जेत्वा च लभते सुखं॥ 


४४ २:एस मुञ्जं परिहरे, धिरत्थु मम [इद (क०)] जीवितं । 
सङ्गामे मे मतं सेय्यो, यं चे जीवे पराजितो॥ 


४४ ३.पगाळहेत्थ न दिस्सन्ति, एके समणब्राह्मणा। 
तञ्च मग्गं न जानन्ति, येन गच्छन्ति सुब्बता॥ 


४४ ४:समन्ता धजिनि दिस्वा, युत्तं मारं सवाहनं । 
युद्धाय पच्चुग्गच्छामि, मा मं ठाना अचावयि॥ 


४४५८यं ते तं नप्पसहति, सेनं लोको सदेवको । 
तं ते पञ्ञाय भेच्छामि [गच्छामि (सी०), वेच्छामि (स्या), वज्झामि (क०)], आमं पत्तंव अस्मना [पक्कंव 

अमुना (क०)]॥ 


४४६-वसीकरित्वा [वसि करित्वा (बहूसु)] सङ्कप्पं, सतिञ्च सूपतिद्टितं । 
रट्टा रढु विचरिस्सं, सावके विनयं पुथू॥ 


४४७:ते अप्पमत्ता पहितत्ता, मम सासनकारका। 
अकामस्स [अकामा (क०)] ते गमिस्सन्ति, यत्थ गन्त्वा न सोचरे” ॥ 


४४८“सत्त वस्सानि भगवन्तं, अनुबन्धिं पदापदं । 
ओतारं नाधिगच्छिस्सं, सम्बुद्रस्स सतीमतो॥ 


४४ ९.मेदवण्णंव पासाणं, वायसो अनुपरियगा। 
अपेत्थ मुदुं [मुदु (सी०)] विन्देम, अपि अस्सादना सिया॥ 


४५०अलद्भा तत्थ अस्सादं, वायसेत्तो अपक्कमि। 
काकोव सेलमासज्ज, निब्बिज्जापेम गोतमं "॥ 


४५९तस्स सोकपरेतस्स, वीणा कच्छा अभस्सथ। 
ततो सो दुम्मनो यक्खो, तत्थेवन्तरधायथाति॥ 


पधानमसुत्तं दुतियं निट्टितं । 
३. सुभासितसुत्त 


एवं मे सुतं - एक समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू 
आमन्तेसि -- “भिक्खवो"ति। “भदन्ते''ति ते भिक्खू भगवतो पच्चस्सोसुं। भगवा एतदवोच - 


“चतूहि, भिक्खवे, अङ्गेहि समन्नागता वाचा सुभासिता होति, न दुब्भासिता, अनवज्जा च अननुवज्जा च विञ्ञूनं । 
कतमेहि चतूहि? इध, भिक्खवे, भिक्खु सुभासितंयेब भासति नो दुब्मासितं, धम्मंयेव भासति नो अधम्मं, पियंयेव भासति 
नो अप्पियं, सच्चंयेब भासति नो अलिकं । इमेहि खो, भिक्खवे, चतूहि अङ्गेहि समन्नागता वाचा सुभासिता होति, नो 
दुब्भासिता, अनवज्जा च अननुवज्जा च विञ्ञून''न्ति। इदमवोच भगवा । इदं वत्वान सुगतो अथापरं एतदवोच सत्था - 


४५२:-सुभासितं उत्तममाहु सन्तो, धम्मं भणे नाधम्मं तं दुतियं। 
पियं भणे नाप्पियं तं ततियं, सच्चं भणे नालिकं तं चतुत्थ''न्ति॥ 


अथ खो आयस्मा वङ्गीसो उट्ठायासना एकंसं चीवरं कत्वा येन भगवा तेनञ्जलिं पणामेत्वा भगवन्तं एतदवोच - 
“पटिभाति मं भगवा, पटिभाति मं सुगता”ति। “पटिभातु तं वङ्गीसा”ति भगवा अवोच। अथ खो आयस्मा वङ्गीसो 
भगवन्तं सम्मुखा सारुप्पाहि गाथाहि अभित्थवि - 

४५३. तमेव वाचं भासेय्य, यायत्तानं न तापये। 
परे च न विहिंसेय्य, सा वे वाचा सुभासिता॥ 


४ ४:पियवाचमेव भासेय्य, या वाचा पटिनन्दिता। 
यं अनादाय पापानि, परेसं भासते पियं॥ 


४५५सच्चं वे अमता वाचा, एस धम्मो सनन्तनो। 
सच्चे अत्थे च धम्मे च, आह सन्तो पतिड्टिता॥ 


४५६“यं बुद्धो भासति वाचं, खेमं निब्बानपत्तिया। 
दुक्खस्सन्तकिरियाय, सा वे वाचानमुत्तमा”ति॥ 


सुभासितसुत्तं ततियं निड्टितं । 
४. सुन्दरिकभारद्वाजसुत्तं 


एवं मे सुतं - एकं समयं भगवा कोसलेसु विहरति सुन्दरिकाय नदिया तीरे। तेन खो पन समयेन सुन्दरिकभारद्वाजो 
ब्राह्मणो सुन्दरिकाय नदिया तीरे अग्गिं जुहति, अग्गिहुत्तं परिचरति। अथ खो सुन्दरिकभारद्वाजो ब्राह्मणो अग्गिं जुहित्वा 
अग्गिहुत्तं परिचरित्वा उट्ठायासना समन्ता चतुद्दिसा अनुविलोकेसि - “को नु खो इमं हब्यसेसं भुञ्जेय्या"ति? अद्दसा खो 
सुन्दरिकभारद्वाजो ब्राह्मणो भगवन्तं अविदूरे अञ्ञतरस्मिं रुकखमूले ससीसं पारुतं निसिन्नं; दिस्वान वामेन हत्थेन 
हब्यसेसं गहेत्वा दक्खिणेन हत्थेन कमण्डलुं गहेत्वा येन भगवा तेनुपसङ्कमि । 


अथ खो भगवा सुन्दरिकभारद्वाजस्स ब्राह्मणस्स पदसद्देन सीसं विवरि। अथ खो सुन्दरिकभारद्राजो ब्राह्मणो - 
“मुण्डो अयं भवं, मुण्डको अयं भव” न्ति ततोव पुन निवत्तितुकामो अहोसि। अथ खो सुन्दरिकभारद्वाजस्स ब्राह्मणस्स 
एतदहोसि -- “मुण्डापि हि इधेकच्चे ब्राह्मणा भवन्ति, यंनूनाहं उपसङ्कमित्वा जाति पुच्छेय्य'`न्ति। अथ खो 
सुन्दरिकभारद्वाजो ब्राह्मणो येन भगवा तेनुपसङ्कमि; उपसङ्कमित्वा भगवन्तं एतदवोच - “किंजच्चो भवन्ति? 


अथ खो भगवा सुन्दरिकभारद्वाजं ब्राह्मणं गाथाहि अज्झभासि - 


४५७:न ब्राह्मणो नोम्हि न राजपृत्तो, न वेस्सायनो उद कोचि नोम्हि। 
गोत्तं परिञ्ञाय पुथुज्जनानं, अकिञ्चनो मन्त चरामि लोके॥ 


४५८सङ्घाटिबासी अगहो चरामि [अगिहो (क० सी० पी०) अगेहो (कत्थचि)], निवृत्तकेसो अभिनिब्बुतत्तो। 
अलिप्पमानो इध माणवेहि, अकल्लं मं ब्राह्मण पुच्छसि गोत्तपज्हं॥ 


४५९:“पुच्छन्ति वे भो ब्राह्मणा, ब्राह्मणेभि सह ब्राह्मणो नो भव''न्ति॥ 


४६०:'ब्राह्मणो हि चे त्वं बूसि, मञ्च बूसि अब्राह्मणं । 
तं तं सावित्ति पुच्छामि, तिपदं चतुवीसतक्खरं ॥ 

४६१:“कि निस्सिता इसयो मनुजा, खत्तिया ब्राह्मणा [पठमपादन्तो] देवतानं । 
यञ्जमकप्पयिंसु पुथू इध लोके [दुतियपादन्तो (सी०)]॥ 


४६२: यदन्तगू वेदगू यञ्जकाले, यस्साहुतिं लभे तस्सिज्झेति बूमि”॥ 
४६३:-अद्धा हि तस्स हृतमिज्झे, (इति ब्राह्मणो) 

यं तादिसं वेदगुमहसाम । 

तुम्हादिसानञ्हि अदस्सनेन, अञ्जो जनो भुञ्जति पूरळासं ` ॥ 


४६४तस्मातिह त्वं ब्राह्मण अत्थेन, अत्थिको उपसङ्कम्म पुच्छ | 
सन्तं विधूमं अनीघं निरासं, अप्पेविध अभिविन्दे सुमेधं`॥ 


४६५'यञ्जे रतोहं भो गोतम, यज्जं यिठुकामो नाहं पजानामि । 
अनुसासतु मं भवं, यत्थ हुतं इज्झते बृहि मे तं" ॥ 


“नतेन हि त्वं, ब्राह्मण, ओदहस्सु सोतं; धम्मं ते देसेस्सामि - 


४६६:“मा जातिं पुच्छी चरणञ्च पुच्छ, कठ्ठा हवे जायति जातवेदो । 
नीचाकुलीनोपि मुनी धितीमा, आजानियो होति हिरीनिसेधो॥ 


४६७सच्चेन दन्तो दमसा उपेतो, वेदन्तगू वूसितब्रह्मचरियो। 
कालेन तम्हि हब्यं पवेच्छे, यो ब्राह्मणो पुञ्ञपेक्खो [पुञ्जपेखो (सी० पी०)] यजेथ॥ 


४६८:'ये कामे हित्वा अगहा चरन्ति, सुसञ्ञतत्ता तसरंव उज्जुं। 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


४६९:°ये वीतरागा सुसमाहितिन्द्रिया, चन्दोव राहुग्गहणा पमृत्ता । 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


४७० असज्जमाना विचरन्ति लोके, सदा सता हित्वा ममायितानि। 
कालेन तेसु हब्यं पवेच्छे, यो ब्राह्मणो पुञ्जपेक्खो यजेथ॥ 


४७९:*यो कामे हित्वा अभिभुय्यचारी, यो वेदि जातीमरणस्स अन्तं । 
परिनिब्बुतो उदकरहदोव सीतो, तथागतो अरहति पूरळासं॥ 


४७२:-समो समेहि विसमेहि दूरे, तथागतो होति अनन्तपञ्ञो। 
अनूपलित्तो इध वा हुरं वा, तथागतो अरहति पूरळासं॥ 


४७३-यम्हि न माया वसति न मानो, यो वीतलोभो अममो निरासो। 

पनुण्णकोधो अभिनिब्बुतत्तो, यो ब्राह्मणो सोकमलं अहासि। 
तथागतो अरहति पूरळासं ॥ 


४७४. 


““निवेसनं यो मनसो अहासि, परिग्गहा यस्स न सन्ति केचि। 
अनुपादियानो इध वा हुर वा, तथागतो अरहति पूरळासं॥ 


४७५समाहितो यो उदतारि ओघं, धम्मं चञ्जासि परमाय दिट्टिया । 
खीणासवो अन्तिमदेहधारी, तथागतो अरहति पूरळासं॥ 


४७६-भवासवा यस्स वची खरा च, विधूपिता अत्थगता न सन्ति। 
स वेदगू सब्बधि विप्पमृत्तो, तथागतो अरहति पूरळासं॥ 


४७७:सङ्गातिगो यस्स न सन्ति सङ्गा, यो मानसत्तेसु अमानसत्तो। 
दुक्खं परिञ्ञाय सखेत्तवत्थुं, तथागतो अरहति पूरळासं॥ 


४७८: आसं अनिस्साय विवेकदस्सी, परवेदियं दिड्टिमुपातिवत्तो। 
आरम्मणा यस्स न सन्ति केचि, तथागतो अरहति पूरळासं॥ 


४७९:-परोपरा [परोवरा (सी० पी०)] यस्स समेच्च धम्मा, विधूपिता अत्थगता न सन्ति। 
सन्तो उपादानखये विमुत्तो, तथागतो अरहति पूरळासं॥ 


४८०:“संयोजनं जातिखयन्तदस्सी, योपानुदि रागपथं असेसं। 
सुद्धो निदोसो विमलो अकाचो [अकामो (सी० स्या०)], तथागतो अरहति पूरळासं॥ 


४८१:“यो अत्तनो अत्तानं [अत्तनात्तानं (सी० स्या०)] नानुपस्सति, समाहितो उज्जुगतो ठितत्तो। 
स वे अनेजो अखिलो अकङ्घो, तथागतो अरहति पूरळासं॥ 


४८२:"मोहन्तरा यस्स न सन्ति केचि, सब्बेसु धम्मेसु च ञाणदस्सी। 
सरीरञ्च अन्तिमं धारेति, पत्तो च सम्बोधिमनुत्तरं सिवं । 
एत्तावता यक्खस्स सुद्धि, तथागतो अरहति पूरळासं ˆ ॥ 


४८३:-हतञ्च [हुत्तञ्च (सी० क०)] मय्हं हुतमत्थु सच्चं, यं तादिसं वेदगुनं अलत्थं । 
ब्रह्मा हि सक्खि पटिगण्हातु मे भगवा, भुञ्जतु मे भगवा पूरळासं॥ 


४८४: गाथाभिगीतं मे अभोजनेय्यं, सम्पस्सतं ब्राह्मण नेस धम्मो। 
गाथाभिगीतं पनुदन्ति बुद्धा, धम्मे सती ब्राह्मण वृत्तिरेसा॥ 

४८५८“अज्जेन च केवलिनं महेसि, खीणासवं कुक्कुच्चवूपसन्तं । 
अन्नेन पानेन उपट्टहस्सु, खेत्तञ्हि तं पुञ्जपेक्खस्स होति ॥ 


४८६:“साधाहं भगवा तथा विजञ्जं, यो दक्खिणं भुञ्जेय्य मादिसस्स। 
यं यञ्ञकाले परियेसमानो, पप्पुय्य तव सासनं" ॥ 


४८७.सारम्भा यस्स विगता, चित्तं यस्स अनाविलं । 
विप्पमुत्तो च कामेहि, थिनं यस्स पनूदितं॥ 


४८८:"सीमन्तानं विनेतारं, जातिमरणकोविदं । 
मुनि मोनेय्यसम्पन्नं, तादिसं यञ्ञमागतं॥ 


४८९:“भकुटि [भूकुटिं (क० सी०), भाकुटिं (क० सी०, म° नि० १.२२६)] विनयित्वान, पञ्जलिका नमस्सथ। 
पूजेथ अन्नपानेन, एवं इज्झन्ति दक्खिणा॥ 


४९०:“बुद्धो भवं अरहति पूरळासं, पुञ्जखेत्तमनुत्तरं । 
आयागो सब्बलोकस्स, भोतो दिन्नं महप्फल”न्ति॥ 


अथ खो सुन्दरिकभारद्वाजो ब्राह्मणो भगवन्तं एतदवोच - ` अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चक्खुमन्तो रूपानि दकखन्तीति; एवमेवं भोता गोतमेन अनेकपरियायेन धम्मो पकासितो। एसाहं 
भवन्तं गोतमं सरणं गच्छामि धम्मञ्च भिक्खुसङ्घञ्च। लभेय्याहं भोतो गोतमस्स सन्तिके पब्बज्जं, लभेय्यं उपसम्पद'न्ति। 
अलत्थ खो सुन्दरिकभारद्वाजो ब्राह्मणो...पे०... अरहतं अहोसीति । 


सुन्दरिकभारद्वाजसुत्तं चतुत्थं निद्धितं। 
५. माघसुत्तं 


एवं मे सुतं - एक समयं भगवा राजगहे विहरति गिज्झकूटे पब्बते। अथ खो माघो माणवो येन भगवा तेनुपसङ्कमि; 
उपसङ्कमित्वा भगवता सद्धिं सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो 
माघो माणवो भगवन्तं एतदवोच - 


“अहज्हि, भो गोतम, दायको दानपति वदञ्ञू याचयोगो; धम्मेन भोगे परियेसामि; धम्मेन भोगे परियेसित्वा 
धम्मलद्भेहि भोगेहि धम्माधिगतेहि एकस्सपि ददामि द्विन्नम्पि तिण्णम्पि चतुन्नम्पि पञ्चन्नम्पि छन्नम्पि सत्तन्नम्पि 
अद्टुन्नम्पि नवन्नम्पि दसन्नम्पि ददामि, वीसायपि तिंसायपि चत्तालीसायपि पञ्जासायपि ददामि, सतस्सपि ददामि, भिय्योपि 
ददामि। कच्चाहं, भो गोतम, एवं ददन्तो एवं यजन्तो बहुं पुञ्ञं पसवामी”ति? 


“तग्घ त्वं, माणव, एवं ददन्तो एवं यजन्तो बहुं पुञ्जं पसवसि। यो खो, माणव, दायको दानपति वदञ्ञू याचयोगो; 

धम्मेन भोगे परियेसति; धम्मेन भोगे परियेसित्वा धम्मलद्भेहि भोगेहि धम्माधिगतेहि एकस्सपि ददाति...पे०... सतस्सपि 


ददाति, भिय्योपि ददाति, बहुं सो पुञ्ञं पसवती 'ति। अथ खो माघो माणवो भगवन्तं गाथाय अज्झभासि - 


४९१९. “पुच्छामहं गोतमं वदञ्जुं, (इति माघो माणवो) 
कासायवासिं अगहं [अगिहं (सी०), अगेहं (पी०)] चरन्तं । 
यो याचयोगो दानपति [दानपती (सी० स्या० पी०)] गहट्टो, पुञ्जत्थिको [पुञ्ञपेखो (सी० पी० क०)] यजति 
पुञ्जपेक्खो । 
ददं परेसं इध अन्नपानं, कथं हतं यजमानस्स सुज्झे” ॥ 


४९२:°यो याचयोगो दानपति गहट्ठो, (माघाति भगवा) 
पुञ्जत्थिको यजति पुञ्जपेक्खो । 
ददं परेसं इध अन्नपानं, आराधये दक्खिणेय्येभि तादि” ॥ 


४९३:“यो याचयोगो दानपति गहट्ठो, (इति माघो माणवो) 
पुञ्जत्थिको यजति पुञ्जपेक्खो । 
ददं परेसं इध अन्नपानं, अक्खाहि मे भगवा दक्खिणेय्ये”॥ 


४९४“ये वे असत्ता [अलग्गा (स्या०)] विचरन्ति लोके, अकिञ्चना केवलिनो यतत्ता। 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


४९५:'ये सब्बसंयोजनबन्धनच्छिदा, दन्ता विमुत्ता अनीघा निरासा । 
कालेन तेसु हव्यं पवेच्छे, यो ब्राह्मणो पुञ्जपेक्खो यजेथ॥ 


४९६:“ये सब्बसंयोजनविप्पमृत्ता, दन्ता विमुत्ता अनीघा निरासा। 
कालेन तेसु हब्यं पवेच्छे, यो ब्राह्मणो पुञ्जपेक्खो यजेथ॥ 


४९७:-रागञ्च दोसञ्च पहाय मोहं, खीणासवा वूसितब्रह्मचरिया। 
कालेन तेसु हब्यं पवेच्छे, यो ब्राह्मणो पुञ्जपेक्खो यजेथ॥ 


४९८:“येसु न माया वसति न मानो, खीणासवा वूसिततब्रह्मचरिया। 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


४९९:*ये वीतलोभा अममा निरासा, खीणासवा वूसितब्रह्मचरिया। 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


५००:'ये वे न तण्हासु उपातिपन्ना, वितरेय्य ओघं अममा चरन्ति । 
कालेन तेसु हब्यं पवेच्छे, यो ब्राह्मणो पुञ्जपेक्खो यजेथ॥ 

५०९.येसं तण्हा नत्थि कुहिञ्चि लोके, भवाभवाय इध वा हुरं वा। 
कालेन तेसु हव्यं पवेच्छे, यो ब्राह्मणो पुञ्जपेक्खो यजेथ॥ 


५०२:'ये कामे हित्वा अगहा चरन्ति, सुसञ्जतत्ता तसरंव उज्जुं 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


५०३:°ये वीतरागा सुसमाहितिन्द्रिया, चन्दोव राहुग्गहणा पमुत्ता। 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


५०४:-समिताविनो वीतरागा अकोपा, येसं गती नत्थिध विप्पहाय। 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


५०५:'जहित्वा जातिमरणं असेसं, कथंकर्थि सब्बमुपातिवत्ता । 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


५०६ः'ये अत्तदीपा विचरन्ति लोके, अकिञ्चना सब्बधि विप्पमृत्ता । 
कालेन तेसु हव्यं पवेच्छे, यो ब्राह्मणो पुञ्ञपेक्खो यजेथ॥ 


५०७:'ये हेत्थ जानन्ति यथा तथा इदं, अयमन्तिमा नत्थि पुनब्भवोति । 
कालेन तेसु हव्यं पवेच्छे, यो ब्राह्मणो पुञ्जपेक्खो यजेथ॥ 


५०८:'यो वेदगू झानरतो सतीमा, सम्बोधिपत्तो सरणं बहूनं । 
कालेन तम्हि हब्यं पवेच्छे, यो ब्राह्मणो पुञ्जपेक्खो यजेथ” ॥ 


५०९:*अद्धा अमोघा मम पुच्छना अहु, अक्खासि मे भगवा दक्खिणेय्ये । 
त्वज्हेत्थ जानासि यथा तथा इदं, तथा हि ते विदितो एस थम्मो॥ 


७५१०.“यो याचयोगो दानपति गहट्ठो, (इति माघो माणवो) 
पुञ्ञत्थिको यजति पुञ्जपेक्खो । 
ददं परेसं इध अन्नपानं, 
अक्खाहि मे भगवा यञ्ञजसम्पदं"॥ 


५११."“यजस्सु यजमानो माघाति भगवा, सब्बत्थ च विप्पसादेहि चित्तं । 
आरम्मणं यजमानस्स यञ्ञो, एत्थप्पतिड्ठाय जहाति दोसं॥ 


७१२.“सो वीतरागो पविनेय्य दोसं, मेत्तं चित्तं भावयमप्पमाणं । 
रत्तिन्दिवं सततमप्पमत्तो, सब्बा दिसा फरति अप्पमञ्ञं”॥ 

५१३.”को सुज्झति मुच्चति बज्झती च, केनत्तना गच्छति [केनत्थेना गच्छति (क०)] ब्रह्मलोकं । 
अजानतो मे मुनि बुहि पुद्ढो, भगवा हि मे सक्खि ब्रह्मज्जदिट्ठो 
तुवञ्हि नो ब्रह्मसमोसि सच्चं, कथं उपपज्जति ब्रह्मलोकं जुतिम” ॥ 


५१४:यो यजति तिविधं यञ्ञसम्पदं, (माघाति भगवा) 
आराधये दक्खिणेय्येभि तादि। 
एवं यजित्वा सम्मा याचयोगो, 
उपपज्जति ब्रह्मलोकन्ति बूमी ति॥ 


माघसुत्तं पञ्चमं निट्टितं । 
६. सभियसुत्तं 


एवं मे सुतं - एकं समयं भगवा राजगहे विहरति वेळुवने कलन्दकनिवापे । तेन खो पन समयेन सभियस्स 
परिब्बाजकस्स पुराणसालोहिताय देवताय पज्हा उद्दिट्ठा होन्ति -- “यो ते, सभिय, समणो वा ब्राह्मणो वा इमे पज्हे पुट्टो 
ब्याकरोति तस्स सन्तिके ब्रह्मचरियं चरेय्यासी 'ति। 


अथ खो सभियो परिब्बाजको तस्सा देवताय सन्तिके ते पज्हे उग्गहेत्वा ये ते समणब्राह्मणा सङ्घिनो गणिनो 
गणाचरिया जाता यसस्सिनो तित्थकरा साधुसम्मता बहुजनस्स, सेय्यथिदं - पूरणो कस्सपो मकखलिगोसालो अजितो 
केसकम्बलो पकुधो [ककुधो (सी०) पकुद्धो (स्या० कं०)] कच्चानो सञ्चयो [सञ्जयो (सी० स्या० कं० पी०)] बेलड्पृत्तो 
[बेल्लड्िपुत्तो (सी० पी०), वेळट्टपुत्तो (स्या०)] निगण्ठो नाटपृत्तो [नातपृत्तो (सी० पी०)], ते उपसङ्कमित्वा ते पज्हे पुच्छति । 
ते सभियेन परिब्बाजकेन पज्हे पुठ्ठा न सम्पायन्ति; असम्पायन्ता कोपञ्च दोसञ्च अप्पच्चयञ्च पातुकरोन्ति। अपि च 
सभियं येव परिब्बाजकं पटिपृच्छन्ति । 


अथ खो सभियस्स परिब्बाजकस्स एतदहोसि - “ये खो ते भोन्तो समणब्राह्मणा सङ्गिनो गणिनो गणाचरिया जाता 


सम्पायन्ति, असम्पायन्ता कोपञ्च दोसञ्च अप्पच्चयञ्च पातुकरोन्ति; अपि च मञ्चेवेत्थ पटिपुच्छन्ति । यन्नून्नाहं 
होनायावत्तित्वा कामे परिभुञ्जेय्य''न्ति। 


अथ खो सभियस्स परिब्बाजकस्स एतदहोसि - “अयम्पि खो समणो गोतमो सङ्घी चेव गणी च गणाचरियो च जातो 
यसस्सी तित्थकरो साधुसम्मतो बहुजनस्स; यंनूनाहं समणं गोतमं उपसङ्कमित्वा इमे पज्हे पुच्छेय्य''न्ति। 


अथ खो सभियस्स परिब्बाजकस्स एतदहोसि - “येपि खो ते [ये खो ते (स्या०), यं खो ते (क०)] भोन्तो 
समणब्राह्मणा जिण्णा बुड़ा महल्लका अद्धगता वयोअनुण्पत्ता थेरा रत्तञ्ञू चिरपब्बजिता सङ्गिनो गणिनो गणाचरिया जाता 
यसस्सिनो तित्थकरा साधुसम्मता बहुजनस्स, सेय्यथिदं - पूरणो कस्सपो...पे० ... निगण्ठो नाटपृत्तो, तेपि मया पज्हे पुडा न 
सम्पायन्ति, असम्पायन्ता कोपञ्च दोसञ्च अप्पच्चयञ्च पातुकरोन्ति, अपि च मज्जेवेत्थ पटिपुच्छन्ति; कि पन मे समणो 

गोतमो इमे पज्हे पुट्ठो ब्याकरिस्सति! समणो हि गोतमो दहरो चेव जातिया, नवो च पब्बज्जाया'ति। 


अथ खो सभियस्स परिब्बाजकस्स एतदहोसि - “समणो खो [समणो खो गोतमो (स्या० क०)] दहरोति न 
उञ्ञातब्बो न परिभोतब्बो। दहरोपि चेस समणो गोतमो महिद्धिको होति महानुभावो, यंनूनाहं समणं गोतमं उपसङ्कमित्वा 
इमे पञ्हे पुच्छेय्य''न्ति। 


अथ खो सभियो परिब्बाजको येन राजगहं तेन चारिकं पक्कामि । अनुपुब्बेन चारिकं चरमानो येन राजगहं वेळुवनं 
कलन्दकनिवापो, येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा 
एकमन्तं निसीदि। एकमन्तं निसिन्नो खो सभियो परिब्बाजको भगवन्तं गाथाय अज्झभासि - 


५१५:कङ्की वेचिकिच्छी आगमं, (इति सभियो) 
पज्हे पुच्छितुं अभिकङ्कमानो । 
तेसन्तकरो भवाहि [भवाहि मे (पी० क०)] पज्हे मे पुट्टो, 
अनुपुब्बं अनुधम्मं व्याकरोहि मे॥ 


५१६.दूरतो आगतोसि सभिय, (इति भगवा) 
पज्हे पुच्छितुं अभिकङ्कमानो । 
तेसन्तकरो भवामि [तेसमन्तकरोमि ते (क०)] पञ्हे ते पुट्टो, 
अनुपुब्बं अनुधम्मं ब्याकरोमि ते॥ 


५१७:“पुच्छ मं सभिय पञ्हं, यं किञ्चि मनसिच्छसि। 
तस्स तस्सेव पञ्हस्स, अहं अन्तं करोमि ते ति॥ 


अथ खो सभियस्स परिब्बाजकस्स एतदहोसि - “अच्छरियं वत, भो, अब्भुतं बत, भो! यं बताहं अज्जेसु 
समणब्राह्मणेसु ओकासकम्ममत्तम्पि [ओकासमत्तम्पि (सी० पी०)] नालत्थं तं मे इदं समणेन गोतमेन ओकासकम्मं 
कत"”न्ति। अत्तमनो पमुदितो उदग्गो पीतिसोमनस्सजातो भगवन्तं पञ्हं अपुच्छि - 


५१८:“कि पत्तिनमाहु भिक्खुनं, (इति सभियो) 
सोरतं केन कथञ्च दन्तमाहु । 
बुद्धोति कथं पवुच्चति, 
पुड़ो मे भगवा ब्याकरोहि'॥ 


५१९.:"पज्जेन कतेन अत्तना, (सभियाति भगवा) 
परिनिब्बानगतो वितिण्णकङ्को । 
विभवञ्च भवञ्च विप्पहाय, 
बुसितवा खीणपुनब्भवो स भिक्खु॥ 

५२०:"सब्बत्थ उपेक्खको सतिमा, न सो हिंसति कञ्चि सब्बलोके । 
तिण्णो समणो अनाविलो, उस्सदा यस्स न सन्ति सोरतो सो॥ 


५२९. 'यस्सिन्द्रियानि भावितानि, अज्झत्तं बहिद्भा च सब्बलोके । 
निब्बिज्झ इमं परञ्च लोकं, कालं कङ्घति भावितो स दन्तो॥ 


५२२:कण्पानि विचेय्य केवलानि, संसारं दुभयं चुतूपपातं । 
विगतरजमनङ्गणं विसुद्भं, पत्तं जातिखयं तमाह बुद्ध न्ति॥ 


अथ खो सभियो परिब्बाजको भगवतो भासितं अभिनन्दित्वा अनुमोदित्वा अत्तमनो पमुदितो उदग्गो 
पीतिसोमनस्सजातो भगवन्तं उत्तरिं [उत्तरि (क०)] पञ्हं अपुच्छि - 


५२३:कि पत्तिनमाहृ ब्राह्मणं, (इति सभियो) 
समणं केन कथञ्च न्हातकोति। 
नागोति कथं पबुच्चति, 
पुट्टो मे भगवा ब्याकरोहि”॥ 


५२४"बाहित्वा सब्बपापकानि, (सभियाति भगवा) 
विमलो साधुसमाहितो ठितत्तो। 
संसारमतिच्च केवली सो, 
असितो तादि पवुच्चते स ब्रह्मा॥ 


५२५:*समितावि पहाय पुञ्ञपापं, विरजो जत्वा इमं परञ्च लोकं । 
जातिमरणं उपातिवत्तो, समणो तादि पवुच्चते तथत्ता॥ 


५२६:*निन्हाय [निनहाय (स्या०)] सब्बपापकानि, अज्झत्तं बहिद्धा च सब्बलोके । 
देवमनुस्सेसु कप्पियेसु, कप्पं नेति तमाह न्हातकोति॥ 


५२७:आगुं न करोति किञ्चि लोके, सब्बसंयोगे [सब्बयोगे (क०)] विसज्ज बन्धनानि। 
सब्बत्थ न सज्जती विमुत्तो, नागो तादि पवुच्चते तथत्ता"ति॥ 


५२८:'कं खेत्तजिनं वदन्ति बुद्धा, (इति सभियो) 
कुसलं केन कथञ्च पण्डितोति। 
मुनि नाम कथं पवुच्चति, 
पुड़ो मे भगवा ब्याकरोहि”॥ 

५२९:'खेत्तानि विचेय्य केवलानि, (सभियाति भगवा) 
दिब्बं मानुसकञ्च ब्रह्मखेत्तं । 
सब्बखेत्तमूलबन्धना पमृत्तो, 
खेत्तजिनो तादि पवुच्चते तथत्ता॥ 


५३०:कोसानि विचेय्य केवलानि, दिब्बं मानुसकञ्च ब्रह्मकोसं । 
सब्बकोसमूलबन्धना पमुत्तो, कुसलो तादि पवुच्चते तथत्ता॥ 


५,३१९. दुभयानि विचेय्य पण्डरानि, अज्झत्तं बहिद्धा च सुद्भिपञ्जो। 
कण्हं सुक्कं उपातिवत्तो, पण्डितो तादि पवुच्चते तथत्ता॥ 


५३२: असतञ्च सतञ्च जत्वा धम्मं, अज्झत्तं बहिद्धा च सब्बलोके | 
देवमनुस्सेहि पूजनीयो, सङ्गं जालमतिच्च सो मुनी”ति॥ 


५३३:“कि पत्तिनमाहु वेदगुं, (इति सभियो) 
अनुविदितं केन कथञ्च वीरियवाति। 
आजानियो किन्ति नाम होति, 
पुड़ो मे भगवा ब्याकरोहि”॥ 


५३४वेदानि विचेय्य केवलानि, (सभियाति भगवा) 
समणानं यानिधत्थि [यानिपत्थि (सी० स्या० पी०)] ब्राह्मणानं । 
सब्बवेदनासु वीतरागो, 
सब्बं वेदमतिच्च वेदगू सो॥ 


५३५: अनुविच्च पपञ्चनामरूपं, अज्झत्तं बहिद्धा च रोगमूलं । 
सब्बरोगमूलबन्धना पमुत्तो, अनुविदितो तादि पबुच्चते तथत्ता॥ 


५३६: विरतो इध सब्बपापकेहि, निरयदुक्खं अतिच्च वीरियवा सो। 
सो वीरियवा पधानवा, धीरो तादि पबुच्चते तथत्ता॥ 


५३७६यस्सस्सु लुनानि बन्धनानि, अज्झत्तं बहिद्धा च सङ्गमूलं । 
सब्बसङ्गमूलबन्धना पमुत्तो, आजानियो तादि पबुच्चते तथत्ता"ति॥ 


५३८:कि पत्तिनमाहु सोत्तियं, (इति सभियो) 

अरियं केन कथञ्च चरणवाति। 
परिब्बाजको किन्ति नाम होति, 
पुड़ो मे भगवा ब्याकरोहि''॥ 


५३९:'सुत्वा सब्बधम्मं अभिज्ञाय लोके, (सभियाति भगवा) 
सावज्जानवज्जं यदत्थि किञ्चि। 
अभिभुं अकथंकर्थि विमुत्तं, 
अनिघं सब्बधिमाहु सोत्तियोति॥ 


५४०छेत्वा आसवानि आलयानि, विद्वा सो न उपेति गब्भसेय्यं । 
सञ्ञं तिविधं पनुज्ज पङ्कं, कप्पं नेति तमाहु अरियोति॥ 


५४१:°यो इध चरणेसु पत्तिपत्तो, कुसलो सब्बदा आजानाति [आजानि (स्या०)] धम्मं । 
सब्बत्थ न सज्जति विमृत्तचित्तो [विमुत्तो (सी०)], पटिघा यस्स न सन्ति चरणवा सो॥ 


५४ २:'दुक्खवेपक्कं यदत्थि कम्मं, उद्भमधो तिरियं वापि [तिरियञ्चापि (स्या०)] मज्झे। 
परिब्बाजयित्वा परिञ्ञचारी, मायं मानमथोपि लोभकोधं । 
परियन्तमकासि नामरूपं, तं परिब्बाजकमाहु पत्तिपत्त'न्ति॥ 


अथ खो सभियो परिब्बाजको भगवतो भासितं अभिनन्दित्वा अनुमोदित्वा अत्तमनो पमुदितो उदग्गो 
पीतिसोमनस्सजातो उद्ठायासना एकंसं उत्तरासङ्गं करित्वा येन भगवा तेनञ्जलि पणामेत्वा भगवन्तं सम्मुखा सारुप्पाहि 
गाथाहि अभित्थवि - 


५४३:-यानि च तीणि यानि च सट्ठि, समणप्पवादसितानि [समणप्पवादनिस्सितानि (स्या० क०)] भूरिपञ्ञ। 
सञ्जक्खरसञ्जनिस्सितानि, ओसरणानि विनेय्य ओघतमगा॥ 


५४ ४:अन्तगूसि पारगू [पारगूसि (स्या० पी० क०)] दुक्खस्स, अरहासि सम्मासम्बुद्धो खीणासवं तं मञ्ञे। 
जुतिमा मुतिमा पहूतपञ्ञो, दुक्खस्सन्तकरं अतारेसि मं॥ 


५४५यं मे कङ्कितमञ्जासि, विचिकिच्छा मं तारयि नमो ते। 
मुनि मोनपथेसु पत्तिपत्त, अखिल आदिच्चबन्धु सोरतोसि॥ 


५४६या मे कङ्का पुरे आसि, तं मे ब्याकासि चक्खुमा । 
अद्धा मुनीसि सम्बुद्धो, नत्थि नीवरणा तव॥ 


५४७उपायासा च ते सब्बे, विद्धस्ता विनळीकता। 
सीतिभूतो दमप्पत्तो, धितिमा सच्चनिक्कमो॥ 

५४८तस्स ते नागनागस्स, महावीरस्स भासतो। 
सब्बे देवानुमोदन्ति, उभो नारदपब्बता॥ 


५४ ९:नमो ते पुरिसाजञ्ञ, नमो ते पुरिसुत्तम। 
सदेवकस्मिं लोकस्मिं, नत्थि ते पटिपुग्गलो॥ 


५५०:“तुवं बुद्धो तुवं सत्था, तुवं माराभिभू मुनि। 
तुवं अनुसये छेत्वा, तिण्णो तारेसि मं पजं॥ 


५५९: उपधी ते समतिक्कन्ता, आसवा ते पदालिता। 
सीहोसि अनुपादानो, पहीनभयभेरवो॥ 


५५२:'पुण्डरीकं यथा वग्गु, तोये न उपलिम्पति [तोयेन न उपलिप्पति (सी०), तोये न उपलिप्पति (पी०), तोयेन न 
उपलिम्पति (क०)]। 
एवं पुञ्जे च पापे च, उभये त्वं न लिम्पसि । 
पादे वीर पसारेहि, सभियो वन्दति सत्थुनो"ति॥ 


एसाहं भगवन्तं सरणं गच्छामि धम्मञ्च भिक्खुसङ्घञ्च; लभेय्याहं, भन्ते, भगवतो सन्तिके पब्बज्जं, लभेय्यं 
उपसम्पद' न्ति। 


“यो खो, सभिय, अञ्जतित्थियपुब्बो इमस्मिं धम्मविनये आकङ्घति पब्बज्जं, आकङ्घति उपसम्पदं, सो चत्तारो मासे 
परिवसति; चतुन्नं मासानं अच्चयेन आरद्धचित्ता भिक्खू पब्बाजेन्ति, उपसम्पादेन्ति भिक्खुभावाय । अपि च मेत्थ 
पुग्गलवेमत्तता विदिता”ति। 


“सचे, भन्ते, अञ्ञतित्थियपुब्बा इमस्मिं धम्मविनये आकङ्कन्ता पब्बज्जं, आकङ्खन्ता उपसम्पदं चत्तारो मासे 
परिवसन्ति, चतुन्नं मासानं अच्चयेन आरद्धचित्ता भिक्खू पब्बाजेन्ति, उपसम्पादेन्ति भिक्खुभावाय, अहं चत्तारि वस्सानि 
परिवसिस्सामि; चतुन्नं वस्सानं अच्चयेन आरद्धचित्ता भिक्खू पब्बाजेन्तु उपसम्पादेन्तु भिक्खुभावाया'ति। अलत्थ खो 
सभियो परिब्बाजको भगवतो सन्तिके पब्बज्जं अलत्थ उपसम्पदं...पे०... अञ्ञतरो खो पनायस्मा सभियो अरहतं 
अहोसीति। 


सभियसृत्तं छट्टं निट्टितं । 
७. सेलसुत्तं 
एवं मे सुतं एकं समयं भगवा अङ्गुत्तरापेसु चारिकं चरमानो महता भिक्खुसङ्घेन सद्भि अड्डतेव्ठसेहि भिक्खुसतेहि 


येन आपणं नाम अङ्गृत्तरापानं निगमो तदवसरि। अस्सोसि खो केणियो जटिलो “समणो खलु, भो, गोतमो सक्यपृत्तो 
सक्यकुला पब्बजितो अङ्गृत्तरापेसु चारिकं चरमानो महता भिक्खुसङ्घेन सद्धि अड्टतेळसेहि भिक्खुसतेहि आपणं अनुप्पत्तो। 

तं खो पन भवन्तं गोतमं एवं कल्याणो कित्तिसद्दो अब्भुग्गतो -- 'इतिपि सो भगवा अरहं सम्मासम्बुद्धो 
विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा'ति [भगवा (स्या० पी०)] 
। सो इमं लोकं सदेवकं समारकं सब्रह्मकं सस्समणब्राह्मणि पजं सदेवमनुस्सं सयं अभिञ्ञा सच्छिकत्वा पवेदेति। सो 
धम्मं देसति आदिकल्याणं मज्झेकल्याणं परियोसानकल्याणं सात्थं सब्यञ्जनं, केवलपरिपुण्णं परिसुद्धं ब्रह्मचरियं 
पकासेति। साधु खो पन तथारूपानं अरहतं दस्सनं होती 'ति। 


अथ खो केणियो जटिलो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नं खो केणियं जटिलं भगवा धम्मिया कथाय सन्दस्सेसि समादपेसि 
समृत्तेजेसि सम्पहंसेसि। अथ खो केणियो जटिलो भगवता धम्मिया कथाय सन्दस्सितो समादपितो समुत्तेजितो सम्पहंसितो 
भगवन्तं एतदवोच - “अधिवासेतु मे भवं गोतमो स्वातनाय भत्तं सद्भि भिक्खुसङ्घेना"ति। एवं वृत्ते, भगवा केणियं जटिलं 
एतदवोच - “महा खो, केणिय, भिक्खुसङ्घी अड्डतेव्ठसानि भिक्खुसतानि; त्वञ्च ब्राह्मणेसु अभिप्पसन्नो^ति। 


दुतियम्पि खो केणियो जटिलो भगवन्तं एतदवोच - “किञ्चापि, भो गोतम, महा भिक्खुसङ्घो अट्टतेळसानि 
भिक्खुसतानि, अहञ्च ब्राह्मणेसु अभिप्पसन्नो; अधिवासेतु मे भवं गोतमो स्वातनाय भत्तं सद्धि भिक्खुसङ्घेना"ति। 
दुतियम्पि खो भगवा केणियं जटिलं एतदवोच - “महा खो, केणिय, भिकखुसङ्घो अड्टतेळसानि भिकखुसतानि; त्वञ्च 
ब्राह्मणेसु अभिप्पसन्नो”ति। 


ततियम्पि खो केणियो जटिलो भगवन्तं एतदवोच - “किञ्चापि, भो गोतम, महा भिक्खुसङ्घो अड्डतेव्ठसानि 
भिक्खुसतानि, अहञ्च ब्राह्मणेसु अभिप्पसन्नो, अधिवासेतु [अधिवासेत्वेव (सी०)] मे भवं गोतमो स्वातनाय भत्तं सद्भि 
भिकखुसङ्घेनाति। अधिवासेसि भगवा तुण्हीभावेन। अथ खो केणियो जटिलो भगवतो अधिवासनं विदित्वा उट्ठायासना 
येन सको अस्समो तेनुपसङ्कमि; उपसङ्कमित्वा मित्तामच्चे जातिसालोहिते आमन्तेसि - “सुणन्तु मे भवन्तो मित्तामच्चा 
जातिसालोहिता, समणो मे गोतमो निमन्तितो स्वातनाय भत्तं सद्भि भिक्खुसङ्गेन, येन मे कायवेय्यावटिकं करेय्याथा”ति। 
“एवं, भो "ति खो केणियस्स जटिलस्स मित्तामच्चा जातिसालोहिता केणियस्स जटिलस्स पटिस्सुत्वा अप्पेकच्चे उद्धनानि 
खणन्ति, अप्पेकच्चे कट्ठानि फालेन्ति, अप्पेकच्चे भाजनानि धोवन्ति, अप्पेकच्चे उदकमणिकं पतिट्टापेन्ति, अप्पेकच्चे 
आसनानि पञ्ञापेन्ति । केणियो पन जटिलो सामंयेव मण्डलमाळं पटियादेति। 


तेन खो पन समयेन सेलो ब्राह्मणो आपणे पटिवसति, तिण्णं वेदानं पारगू सनिघण्ड्केट्भानं साकखरप्पभेदानं 
इतिहासपञ्चमानं पदको वेय्याकरणो लोकायतमहापुरिसलक्खणेसु अनवयो, तीणि च माणवकसतानि मन्ते वाचेति। 


तेन खो पन समयेन केणियो जटिलो सेले ब्राह्मणे अभिप्पसन्नो होति। अथ खो सेलो ब्राह्मणो तीहि माणवकसतेहि 
परिबुतो जङ्घाविहारं अनुचङ्कममानो अनुविचरमानो येन केणियस्स जटिलस्स अस्समो तेनुपसङ्कमि। अद्दसा खो सेलो 


आसनानि पञ्ञपेन्ते, केणियं पन जटिलं सामंयेव मण्डलमाळं पटियादेन्तं | दिस्वान केणियं जटिलं एतदवोच - “कि नु 
खो भोतो केणियस्स आवाहो वा भविस्सति, विवाहो वा भविस्सति, महायज्ञो वा पच्चुपड्ितो, राजा वा मागधो सेनियो 
बिम्बिसारो निमन्तितो स्वातनाय सद्भि बलकायेना "ति? 


“न मे, भो सेल, आवाहो वा भविस्सति विवाहो वा, नापि राजा मागधो सेनियो बिम्बिसारो निमन्तितो स्वातनाय सद्भि 


www.tipitaka.org Vipassana Research Institute 


Page 59 sur ]22 


बलकायेन; अपि च खो मे महायञ्ञो पच्चुपट्ठितो । अत्थि समणो गोतमो सक्यपुत्तो सक्यकुला पब्बजितो 
अङ्गुत्तरापेसु चारिकं चरमानो महता भिकखुसङ्घेन सद्भि अड्टतेळसेहि भिक्खुसतेहि आपणं अनुप्पत्तो। तं खो पन भवन्तं 


“बुद्धोति, भो सेल, वदामि । “बुद्धोति, भो केणिय, वदेसि”? “बुद्धोति, भो सेल, वदामी"ति। 


अथ खो सेलस्स ब्राह्मणस्स एतदहोसि - “घोसोपि खो एसो दुल्लभो लोकस्मिं यदिदं बुद्धोति। आगतानि खो 
पनम्हाकं मन्तेसु द्वत्तिसमहापुरिसलक्खणानि, येहि समन्नागतस्स महापुरिसस्स द्रेव गतियो भवन्ति अनञ्ञा। सचे अगारं 
अज्झावसति राजा होति चक्कवत्ति धम्मिको धम्मराजा चातुरन्तो विजितावी जनपदत्थावरियप्पत्तो सत्तरतनसमन्नागतो । 
तस्सिमानि सत्त रतनानि भवन्ति, सेय्यथिदं - चक्करतनं, हत्थिरतनं, अस्सरतनं, मणिरतनं, इत्थिरतनं, गहपतिरतनं, 
परिणायकरतनमेव सत्तमं। परोसहस्सं खो पनस्स पुत्ता भवन्ति सूरा वीरङ्गरूपा परसेनप्पमद्दना। सो इमं पथवि 
सागरपरियन्तं अदण्डेन असत्थेन धम्मेन अभिविजिय अज्झावसति। सचे खो पन अगारस्मा अनगारियं पब्बजति, अरहं 
होति सम्मासम्बुद्धो लोके विवट्टच्छदो [विवत्तच्छद्दो (सी० पी०)]। कहं पन, भो केणिय, एतरहि सो भवं गोतमो विहरति 
अरहं सम्मासम्बुद्धो ति? 


एवं वुत्ते, केणियो जटिलो दक्खिणं बाहुं पग्गहेत्वा सेलं ब्राह्मणं एतदवोच -- “येनेसा, भो सेल, नीलवनराजी”ति। 
अथ खो सेलो ब्राह्मणो तीहि माणवकसतेहि सद्भि येन भगवा तेनुपसङ्कमि। अथ खो सेलो ब्राह्मणो ते माणवके आमन्तेसि 
- “अप्पसद्दा भोन्तो आगच्छन्तु, पदे पदं निक्खिपन्ता । दुरासदा हि ते भगवन्तो [भवन्तो (स्या० क०)] सीहाव एकचरा। 
यदा चाहं, भो, समणेन गोतमेन सद्भि मन्तेय्युं, मा मे भोन्तो अन्तरन्तरा कथं ओपातेथ; कथापरियोसानं मे भवन्तो 
आगमेन्तूति। 


अथ खो सेलो ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नो खो सेलो ब्राह्मणो भगवतो काये द्रत्तिसमहापुरिसलकखणानि समन्नेसि 
[सम्मन्नेसि (सी० स्या०)] । अद्दसा खो सेलो ब्राह्मणो भगवतो काये द्रत्तिसमहापुरिसलक्खणानि येभुय्येन ठपेत्वा द्वे । द्वीसु 
महापुरिसलक्खणेसु कह्कति विचिकिच्छति नाधिमुच्चति न सम्पसीदति -- कोसोहिते च वत्थगुय्हे, पहूतजिव्हताय चाति। 


अथ खो भगवतो एतदहोसि - “पस्सति खो मे अयं सेलो ब्राह्मणो द्रत्तिसमहापुरिसलक्खणानि येभुय्येन ठपेत्वा द्वे। 
द्वीसु महापुरिसलक्खणेसु कङ्खति विचिकिच्छति नाधिमुच्चति न सम्पसीदति -- कोसोहिते च वत्थगुय्हे, पहूतजिव्हताय 
चा"ति। अथ खो भगवा तथारूपं इद्भाभिसङ्घारं अभिसङ्घासि [अभिसङ्घारेसि (स्या० क०)], यथा अद्दस सेलो ब्राह्मणो 
भगवतो कोसोहितं वत्थगुय्हं । अथ खो भगवा जिव्हं निन्नामेत्वा उभोपि कण्णसोतानि अनुमसि पटिमसि, उभोपि 
नासिकसोतानि अनुमसि पटिमसि, केवलम्पि नलाटमण्डलं जिव्हाय छादेसि। 


अथ खो सेलस्स ब्राह्मणस्स एतदहोसि - “समन्नागतो खो समणो गोतमो द्रत्तिसमहापुरिसलवकखणेहि परिपुण्णेहि, 
नो अपुरिपुण्णेहि । नो च खो नं जानामि बुद्धो वा नो वा। सुतं खो पन मेतं ब्राह्मणानं बुड्ानं महल्लकानं आचरियपाचरियानं 
भासमानानं - “ये ते भवन्ति अरहन्तो सम्मासम्बुद्भा, ते सके वण्णे भञ्ञमाने अत्तानं पातुकरोन्ती'ति। यंनूनाहं समणं 
गोतमं सम्मुखा सारुप्पाहि गाथाहि अभित्थवेय्य'`न्ति। अथ खो सेलो ब्राह्मणो भगवन्तं सम्मुखा सारुप्पाहि गाथाहि 
अभित्थवि - 

५५३:परिपुण्णकायो सुरुचि, सुजातो चारुदस्सनो। 
सुबण्णवण्णोसि भगवा, सुसुक्कदाठोसि वीरियवा॥ 


५५४:नरस्स हि सुजातस्स, ये भवन्ति वियञ्जना। 
सब्बे ते तव कायस्मिं, महापुरिसलक्खणा॥ 


५५५६“पसन्ननेत्तो सुमुखो, ब्रहा उजु पतापवा। 
मज्झे समणसङ्घस्स, आदिच्चोब विरोचसि॥ 


५५६: कल्याणदस्सनो भिक्खु, कञ्चनसन्निभत्तचो। 
कि ते समणभावेन, एवं उत्तमवण्णिनो॥ 


५५७:राजा अरहसि भवितुं, चक्कवत्ती रथेसभो। 
चातुरन्तो विजितावी, जम्बुसण्डस्स [जम्बुमण्डस्स (क०)] इस्सरो॥ 


५५८: खत्तिया भोगिराजानो [भोजराजानो (सी० स्या०)], अनुयन्ता [अनुयुत्ता (सी०)] भवन्तु ते। 
राजाभिराजा मनुजिन्दो, रज्जं कारेहि गोतम ॥ 


५५९: राजाहमस्मि सेलाति, (भगवा) धम्मराजा अनुत्तरो। 
धम्मेन चक्कं वत्तेमि, चक्कं अप्पटिवत्तियं'॥ 


५६०:'सम्बुद्धो पटिजानासि, (इति सेलो ब्राह्मणो) धम्मराजा अनुत्तरो। 
“धम्मेन चक्कं वत्तेमि', इति भाससि गोतम॥ 


५६१.”को नु सेनापति भोतो, सावको सत्थुरन्वयो। 
को ते तमनुवत्तेति, धम्मचक्कं पवत्तितं”॥ 


५६२:'मया पवत्तितं चक्कं, (सेलाति भगवा) धम्मचक्कं अनुत्तरं । 
सारिपृत्तो अनुवत्तेति, अनुजातो तथागतं॥ 


५६३: अभिञ्जेय्यं अभिञ्ञातं, भावेतब्बञ्च भावितं । 
पहातब्बं पहीनं मे, तस्मा बुद्धोस्मि ब्राह्मण॥ 


५६४:-विनयस्सु मयि कङ्कं, अधिमुच्चस्सु ब्राह्मण । 
दुल्लभं दस्सनं होति, सम्बुद्धानं अभिण्हसो॥ 


५६५ येसं वे [येसं वो (पी०), यस्स वे (स्या०)] दुल्लभो लोके, पातुभावो अभिण्हसो। 
सोहं ब्राह्मण सम्बुद्धो, सल्लकत्तो अनुत्तरो॥ 

५६६: ब्रह्मभूतो अतितुलो, मारसेनप्पमददनो । 
सब्बामित्ते वसीकत्वा, मोदामि अकुतोभयो”॥ 


५६७इमं भवन्तो निसामेथ, यथा भासति चक्खुमा । 
सल्लकत्तो महावीरो, सीहोव नदती वने॥ 


५६८: ब्रह्मभूतं अतितुलं, मारसेनप्पमददनं । 
को दिस्वा नप्पसीदेय्य, अपि कण्हाभिजातिको॥ 


५६९:°यो मं इच्छति अन्वेतु, यो वा निच्छति गच्छतु । 
इधाहं पब्बजिस्सामि, वरपञ्ञस्स सन्तिके" ॥ 


५७०:'एवञ्चे [एतञ्चे (सी० पी०)] रुच्चति भोतो, सम्मासम्बुद्धसासने [सम्मासम्बुद्भसासनं (सी० स्या० कं० पी०)] 
| 
मयम्पि पब्बजिस्साम, वरपञ्ञस्स सन्तिके'॥ 


५७९:-ब्राह्मणा तिसता इमे, याचन्ति पञ्जलीकता। 
ब्रह्मचरियं चरिस्साम, भगवा तव सन्तिके" ॥ 


५७२:'स्वाक्खातं ब्रह्मचरियं, (सेलाति भगवा) सन्दिद्विकमकालिकं । 
यत्थ अमोघा पब्बज्जा, अप्पमत्तस्स सिक्खतो”ति॥ 


अलत्थ खो सेलो ब्राह्मणो सपरिसो भगवतो सन्तिके पब्बज्जं, अलत्थ उपसम्पदं। अथ खो केणियो जटिलो तस्सा 
रत्तिया अच्चयेन सके अस्समे पणीतं खादनीयं भोजनीयं पटियादापेत्वा भगवतो कालं आरोचापेसि - “कालो, भो गोतम, 
निड्टितं भत्त"न्ति। अथ खो भगवा पुब्बण्हसमयं निवासेत्वा पत्तचीवरमादाय येन केणियस्स जटिलस्स अस्समो 
तेनुपसङ्कमि; उपसङ्कमित्वा पञ्जत्ते आसने निसीदि सद्धिं भिकखुसङ्घेन । 


अथ खो केणियो जटिलो बुद्भप्पमुखं भिक्खुसङ्घ पणीतेन खादनीयेन भोजनीयेन सहत्था सन्तप्पेसि सम्पवारेसि। अथ 
खो केणियो जटिलो भगवन्तं भुत्ताविं ओनीतपत्तपाणिं अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नं 
खो केणियं जटिलं भगवा इमाहि गाथाहि अनुमोदि - 


५७३:  अग्गिहुत्तमुखा यञ्ञा, सावित्ती छन्दसो मुखं । 
राजा मुखं मनुस्सानं, नदीनं सागरो मुखं॥ 


५७४: नक्खत्तानं मुखं चन्दो, आदिच्चो तपतं मुखं । 
पुञ्ञं आकङ्कमानानं, सङ्घो वे यजतं मुख''न्ति॥ 


अथ खो भगवा केणियं जटिलं इमाहि गाथाहि अनुमोदित्वा उट्ठायासना पक्कामि। अथ खो आयस्मा सेलो सपरिसो 

एको वूपकट्टो अप्पमत्तो आतापी पहितत्तो विहरन्तो नचिरस्से ...पे०... अञ्ञतरो खो पनापस्मा सेलो सपरिसो अरहतं 


अहोसि। 


अथ खो आयस्मा सेलो सपरिसो येन भगवा तेनुपसङ्कमि, उपसङ्कमित्वा एकंसं चीवरं कत्वा येन भगवा तेनञ्जलि 


पणामेत्वा भगवन्तं गाथाय अज्झभासि - 


५७५६१यं तं सरणमागम्ह [मागम्म (सी० स्या० क०)], इतो अट्टम चक्खुम । 
सत्तरत्तेन भगवा, दन्तम्ह तव सासने॥ 


५७६:"तुवं बुद्धो तुवं सत्था, तुवं माराभिभू मुनि । 
तुवं अनुसये छेत्वा, तिण्णो तारेसिमं पजं॥ 


५७७-उपधी ते समतिक्कन्ता, आसवा ते पदालिता। 
सीहोसि [सीहोव (म० नि० २.४०१)] अनुपादानो, पहीनभयभेरवो॥ 


५७८'भिक्खवो तिसता इमे, तिद्ुन्ति पञ्जलीकता । 
पादे वीर पसारेहि, नागा वन्दन्तु सत्थुनो”ति॥ 


सेलसुत्तं सत्तमं निट्टितं । 
८. सल्लसृत्तं 


५७९अनिमित्तमनञ्ञातं, मच्चानं इध जीवितं । 
कसिरञ्च परित्तञ्च, तञ्च दुक्खेन संयुतं॥ 


५८०न हि सो उपक्कमो अत्थि, येन जाता न मिय्यरे। 
जरम्पि पत्वा मरणं, एवंधम्मा हि पाणिनो॥ 


५८९फलानमिव पक्कानं, पातो पतनतो [पपततो (सी० पी० अट्डु०)] भयं । 
एवं जातान मच्चानं, निच्चं मरणतो भयं॥ 


५८ २यथापि कुम्भकारस्स, कता मत्तिकभाजना। 
सब्बे भेदनपरियन्ता [भेदपरियन्ता (स्या०)], एवं मच्चान जीवितं॥ 


७५८३दहरा च महन्ता च, ये बाला ये च पण्डिता। 
सब्बे मच्चुवसं यन्ति, सब्बे मच्चुपरायणा॥ 


५८ ४तेसं मच्चुपरेतानं, गच्छतं परलोकतो। 

न पिता तायते पुत्तं, जाती वा पन जातके॥ 


५८५प्रेक्खतं येव जातीनं, पस्स लालपतं पुथु। 
एकमेकोव मच्चानं, गोवज्झो विय नीयति [निय्यति (बहूसृ)]॥ 


५८६एवमब्भाहतो लोको, मच्चुना च जराय च। 
तस्मा धीरा न सोचन्ति, विदित्वा लोकपरियायं॥ 


५८७यस्स मग्गं न जानासि, आगतस्स गतस्स वा। 
उभो अन्ते असम्पस्सं, निरत्थं परिदेवसि॥ 


५८८प्ररिदेवयमानो चे, किञ्चिदत्थं उदब्बहे । 
सम्मूळहो हिंसमत्तानं, कयिरा चे नं विचक्खणो॥ 


५८९न हि रुण्णेन सोकेन, सन्तिं पप्पोति चेतसो। 
भिस्यस्सुप्पज्जते दुक्खं, सरीरं चुपहञ्जति॥ 


५९०किसो विवण्णो भवति, हिंसमत्तानमत्तना। 
न तेन पेता पालेन्ति, निरत्था परिदेवना ॥ 


५९१.सोकमप्पजहं जन्तु, भिय्यो दुक्खं निगच्छति । 
अनुत्थुनन्तो कालङ्कतं [कालकतं (सी० स्या०)], सोकस्स वसमन्वगू॥ 


५९२.अञ्जेपि पस्स गमिने, यथाकम्मूपगे नरे। 
मच्चुनो वसमागम्म, फन्दन्तेविध पाणिनो॥ 


५९३येन येन हि मञ्जन्ति, ततो तं होति अञ्जथा। 
एतादिसो विनाभावो, पस्स लोकस्स परियायं॥ 


५९४अपि वस्ससतं जीवे, भिय्यो वा पन माणवो। 
जातिसङ्घा विना होति, जहाति इध जीवितं॥ 


५९५तस्मा अरहतो सुत्वा, विनेय्य परिदेवितं । 
पेतं कालङ्कतं दिस्वा, नेसो लब्भा मया इति॥ 


५९६यथा सरणमादित्तं, वारिना परिनिब्बये [परिनिब्बुतो (सी० क०)]। 
एवम्पि धीरो सपञ्ञो, पण्डितो कुसलो नरो। 
खिप्पमुप्पतितं सोकं, वातो तूलंव धंसये॥ 

५९७प्ररिदेवं पजप्पञ्च, दोमनस्सञ्च अत्तनो। 
अत्तनो सुखमेसानो, अब्बहे सल्लमत्तनो॥ 


५९८अब्बुळहसल्लो असितो, सन्तिं पप्पुय्य चेतसो । 
सब्बसोकं अतिक्कन्तो, असोको होति निब्बुतोति॥ 


सल्लसुत्तं अट्टमं निट्टितं । 
९. वासेट्ुसुत्तं 


एवं मे सुतं - एकं समयं भगवा इच्छानङ्गले विहरति इच्छानङ्गलवनसण्डे । तेन खो पन समयेन सम्बहुला 
अभिञ्जाता अभिञ्ञाता ब्राह्मणमहासाला इच्छानङ्गले पटिबसन्ति, सेय्यथिदं - चङ्की ब्राह्मणो, तारुक्खो ब्राह्मणो, 
पोक्खरसाति ब्राह्मणो, जाणुस्सोणि [जाणुसोणि (क०)] ब्राह्मणो, तोदेय्यो ब्राह्मणो, अञ्जे च अभिञ्ञाता अभिञ्ञाता 
ब्रा्मणमहासाला। अथ खो वासेट्ठभारद्वाजानं माणवानं जङ्घाविहारं अनुचङ्कमन्तानं अनुविचरन्तानं [अनुचङ्कममानानं 
अनुविचरमानानं (सी० पी०)] अयमन्तराकथा उदपादि - “कथं, भो, ब्राह्मणो होतीति? 


भारद्वाजो माणवो एवमाह - “यतो खो, भो, उभतो सुजातो होति मातितो च पितितो च संसुद्भगहणिको याव सत्तमा 
पितामहयुगा अक्खित्तो अनुपक्कुट्ठो जातिवादेन, एत्तावता खो भो ब्राह्मणो होती 'ति। 


वासेट्टी माणवो एवमाह - “यतो खो, भो, सीलवा च होति बतसम्पन्नो [वत्तसम्पन्नो (सी० स्या० म० नि० 
२.४५४)] च, एत्तावता खो, भो, ब्राह्मणो होती”ति। नेव खो असक्खि भारद्वाजो माणवो वासेट्टं माणवं सञ्ञापेतुं, न पन 
असक्खि वासेट्टी माणवो भारद्वाजं माणवं सञ्ञापेतुं । 


अथ खो वासेट्टी माणवो भारद्वाजं माणवं आमन्तेसि - “अयं खो, भो [अयं भो (सी० स्या० क०), अयं खो (पी०)] 
भारद्वाज, समणो गोतमो सक्यपृत्तो सक्यकुला पब्बजितो इच्छानङ्गले विहरति इच्छानङ्गलवनसण्डे; तं खो पन भवन्तं 
गोतमं एवं कल्याणो कित्तिसद्दो अब्भुग्गतो -- इतिपि...पे०... बुद्धो भगवा'ति। आयाम, भो भारद्वाज, येन समणो गोतमो 
तेनुपसङ्कमिस्साम; उपसङ्कमित्वा समणं गोतमं एतमत्थं पुच्छिस्साम। यथा नो समणो गोतमो ब्याकरिस्सति तथा नं 
धारेस्सामा ति। “एवं, भो ति खो भारद्वाजो माणवो वासेट्ठस्स माणवस्स पच्चस्सोसि। 


अथ खो वासेट्ठभारद्वाजा माणवा येन भगवा तेनुपसङ्कमिंसु; उपसङ्कमित्वा भगवता सद्भि सम्मोदिंसु । सम्मोदनीयं 
कथं सारणीयं वीतिसारेत्वा एकमन्तं निसीदिंसु। एकमन्तं निसिन्नो खो वासेड्ठो माणवो भगवन्तं गाथाहि अज्झभासि - 


५९९: अनुञ्ञातपटिञ्ञाता, तेविज्जा मयमस्मुभो। 
अहं पोवखरसातिस्स, तारुक्खस्सायं माणवो॥ 


६००-"तेविज्जानं यदक्खातं, तत्र केवलिनोस्मसे । 
पदकस्म वेय्याकरणा, जप्पे आचरियसादिसा॥ 

६०१.“तेसं नो जातिवादस्मिं, विवादो अत्थि गोतम। 
जातिया ब्राह्मणो होति, भारद्वाजो इति भासति। 
अहञ्च कम्मुना [कम्मना (सी० पी०) एवमुपरिपि] बुमि, एवं जानाहि चक्खुम॥ 


६०२.ते न सक्कोम सञ्ञापेतुं, अञ्ञमञ्जं मयं उभो। 
भवन्तं [भगवन्तं (क०)] पुदुमागम्हा, सम्बुद्धं इति विस्सुतं॥ 


६०३.चन्दं यथा खयातीतं, पेच्च पञ्जलिका जना। 
वन्दमाना नमस्सन्ति, एवं लोकस्मि गोतमं॥ 


६०४: "चक्खु लोके समुप्पन्नं, मयं पुच्छाम गोतमं । 
जातिया ब्राह्मणो होति, उदाहु भवति कम्मुना । 
अजानतं नो पबूहि, यथा जानेसु ब्राह्मणं ॥ 


६०५: तेसं वो अहं ब्यक्खिस्सं, (वासेट्ठाति भगवा) अनुपुब्बं यथातथं । 
जातिविभङ्गं पाणानं, अञ्ञमञ्ञजा हि जातियो॥ 


६०६.:तिणरुक्खेपि जानाथ, न चापि पटिजानरे। 
लिङ्गं जातिमयं तेसं, अञ्ञमञ्जा हि जातियो॥ 


६०७:*ततो कोटे पटङ्गे च, याव कुन्थकिपिल्लिके । 
लिङ्गं जातिमयं तेसं, अञ्जमञ्ञजा हि जातियो॥ 


६०८:“चतुप्पदेपि जानाथ, खुद्दके च महल्लके । 
लिङ्गं जातिमयं तेसं, अञ्जमञ्ञजा हि जातियो॥ 


६०९.“पादूदरेपि जानाथ, उरगे दीघपिडिके । 
लिङ्गं जातिमयं तेसं, अञ्ञमञ्जा हि जातियो॥ 


६१०."“ततो मच्छेपि जानाथ, ओदके वारिगोचरे। 
लिङ्गं जातिमयं तेसं, अञ्ञमञ्जा हि जातियो॥ 


६१९. “ततो पक्खीपि जानाथ, पत्तयाने विहङ्गमे । 
लिङ्गं जातिमयं तेसं, अञ्जमञ्ञजा हि जातियो॥ 


६१२.“ यथा एतासु जातीसु, लिङ्गं जातिमयं पृथु । 
एवं नत्थि मनुस्सेसु, लिङ्गं जातिमयं पुथु॥ 

६९३.न केसेहि न सीसेन, न कण्णेहि न अक्खिभि। 
न मुखेन न नासाय, न ओट्ठेहि भमूहि वा॥ 


६१४:"न गीवाय न अंसेहि, न उदरेन न पिट्ठिया। 
न सोणिया न उरसा, न सम्बाधे न मेथुने [न सम्बाधा न मेथुना (स्या० क०)]॥ 


६१५-'न हत्थेहि न पादेहि, नाङुलीहि नखेहि वा। 
न जङ्घाहि न ऊरूहि, न वण्णेन सरेन वा। 
लिङ्गं जातिमयं नेव, यथा अञ्ञासु जातिसु ॥ 


६१६.'पच्चत्तञ्च सरीरेसु [पच्चत्तं ससरीरेसु (सी० पी०)], मनुस्सेस्वेतं न विज्जति। 
वोकारञ्च मनुस्सेसु, समञ्ञाय पवुच्चति॥ 


६१७“यो हि कोचि मनुस्सेसु, गोरवखं उपजीवति। 
एवं वासेद् जानाहि, कस्सको सो न ब्राह्मणो॥ 


६१८.“यो हि कोचि मनुस्सेसु, पुथुसिप्पेन जीवति । 
एवं वासेट्ठ जानाहि, सिप्पिको सो न ब्राह्मणो॥ 


६१९.“यो हि कोचि मनुस्सेसु, बोहारं उपजीवति । 
एवं वासेद्ु जानाहि, वाणिजो सो न ब्राह्मणो॥ 


६२०.“यो हि कोचि मनुस्सेसु, परपेस्सेन जीवति। 
एवं वासेद्ट जानाहि, पेस्सिको [पेस्सको (क०)] सो न ब्राह्मणो॥ 


६२१.“यो हि कोचि मनुस्सेसु, अदिन्नं उपजीवति। 
एवं वासेद्ट जानाहि, चोरो एसो न ब्राह्मणो॥ 


६२२.“यो हि कोचि मनुस्सेसु, इस्सत्थं उपजीवति । 
एवं वासेडु जानाहि, योधाजीवो न ब्राह्मणो॥ 


६२३.“यो हि कोचि मनुस्सेसु, पोरोहिच्चेन जीवति । 
एवं वासेद्ु जानाहि, याजको एसो न ब्राह्मणो॥ 


६२४:'यो हि कोचि मनुस्सेसु, गामं रठुञ्च भुञ्जति। 
एवं वासेट्ठ जानाहि, राजा एसो न ब्राह्मणो॥ 


६२५:“न चाहं ब्राह्मणं बूमि, योनिजं मत्तिसम्भवं। 

भोवादि नाम सो होति, सचे [स वे (सी० स्या०)] होति सकिञ्चनो। 
अकिञ्चनं अनादानं, तमहं बूमि ब्राह्मणं॥ 


६२६.सब्बसंयोजनं छेत्वा, सो वे न परितस्सति। 
सङ्गातिगं विसंयुत्तं, तमहं बूमि ब्राह्मणं ॥ 


६२७:'छेत्वा नद्भि वरत्तञ्च, सन्दानं सहनुक्कमं । 
उक्खित्तपलिघं बुद्धं, तमहं बुमि ब्राह्मणं ॥ 


६२८:“अक्कोसं वधबन्धञ्च, अदुट्ठो यो तितिक्खति। 
खन्तीबलं बलानीकं, तमहं बूमि ब्राह्मणं ॥ 


६२९. अक्कोधनं वतवन्तं, सीलवन्तं अनुस्सदं । 
दन्तं अन्तिमसारीरं, तमहं बूमि ब्राह्मणं ॥ 


६३०.वारि पोक्खरपत्तेव, आरग्गेरिव सासपो। 
यो न लिम्पति कामेसु, तमहं बूमि ब्राह्मणं ॥ 


६३१.“यो दुक्खस्स पजानाति, इधेव खयमत्तनो । 
पन्नभारं विसंयृत्तं, तमहं बूमि ब्राह्मणं॥ 


६३२.गम्भीरपञ्ञं मेधावि, मग्गामग्गस्स कोविदं । 
उत्तमत्थमनुप्पत्तं, तमहं बूमि ब्राह्मणं ॥ 


६३३. असंसड्ठं गहट्ठेहि, अनागारेहि चूभयं । 
अनोकसारिमण्पिच्छं, तमहं बूमि ब्राह्मणं ॥ 


६३४: निधाय दण्डं भूतेसु, तसेसु थावरेसु च। 
यो न हन्ति न घातेति, तमहं बूमि ब्राह्मणं ॥ 


६३५:°अविरुद्धं विरुद्धेसु, अत्तदण्डेसु निब्बुतं । 
सादानेसु अनादानं, तमहं बूमि ब्राह्मणं ॥ 


६३६-“यस्स रागो च दोसो च, मानो मक्खो च पातितो। 
सासपोरिव आरग्गा, तमहं बूमि ब्राह्मणं ॥ 


६३७: अकक्कसं विञ्ञापनिं, गिरं सच्चमुदीरये। 
याय नाभिसजे कञ्चि, तमहं बूमि ब्राह्मणं ॥ 

६३८:“योध दीघं व रस्सं वा, अणुं थूलं सुभासुभं । 
लोके अदिन्नं नादियति, तमहं बूमि ब्राह्मणं॥ 


६३९.“आसा यस्स न विज्जन्ति, अस्मिं लोके परम्हि च। 
निरासासं [निरासयं (सी० स्या० पी०), निरासकं (?)] विसंयुत्तं, तमहं बुमि ब्राह्मणं ॥ 


६४०:"यस्सालया न विज्जन्ति, अञ्ञाय अकथंकथी। 
अमतोगधमनुप्पत्तं, तमहं बूमि ब्राह्मणं ॥ 


६४१:“योध पुञ्ञजञ्च पापञ्च, उभो सङ्गमुपच्चगा । 
असोकं विरजं सुद्ध, तमहं बूमि ब्राह्मणं ॥ 


६४ २:“चन्दंव विमलं सुद्ध, विप्पसन्नमनाविलं । 
नन्दीभवपरिक्खीणं, तमहं बूमि ब्राह्मणं॥ 


६४३: योमं पलिपथं दुग्गं, संसारं मोहमच्चगा। 
तिण्णो पारङ्गतो झायी, अनेजो अकथंकथी। 
अनुपादाय निब्बुतो, तमहं बूमि ब्राह्मणं ॥ 


६४ ४योध कामे पहन्त्वान, अनागारो परिब्बजे । 
कामभवपरिक्खीणं, तमहं बूमि ब्राह्मणं 


६४योध तण्हं पहन्त्वान, अनागारो परिब्बजे । 
तण्हाभवपरिक्खीणं, तमहं बुमि ब्राह्मणं ॥ 


६४६:-हित्वा मानुसकं योगं, दिब्ब योगं उपच्चगा। 
सब्बयोगविसंयुत्तं, तमहं बूमि ब्राह्मणं ॥ 


६४७ हित्वा रतिञ्च अरति, सीतिभूतं निरूपधिं । 
सब्बलोकाभिभुं वीरं, तमहं बूमि ब्राह्मणं॥ 


६४८/“चुति यो वेदि [यो'बेति (?) इतिवृत्तके ९९ अट्ठकथासंवणना पस्सितब्बा] त्तानं, उपपत्तिञ्च सब्बसो। 
असत्तं सुगतं बुद्धं, तमहं बूमि ब्राह्मणं ॥ 


६४९:यस्स गति न जानन्ति, देवा गन्धब्बमानुसा। 
खीणासवं अरहन्तं, तमहं बूमि ब्राह्मणं॥ 


६५०:'यस्स पुरे च पच्छा च, मज्झे च नत्थि किञ्चनं । 

अकिञ्चनं अनादानं, तमहं बूमि ब्राह्मणं 


६५९. -उसभं पवरं वीरं, महेसि विजिताविनं । 
अनेजं न्हातकं बुद्धं, तमहं बूमि ब्राह्मणं ॥ 


६५२:"पुब्बेनिवासं यो वेदि [यो वेति (?) इतिवुत्तके ९९ अट्ठकथासंवणना पस्सितब्बा], सग्गापायञ्च पस्सति। 
अथो जातिक्खयं पत्तो, तमहं बुमि ब्राह्मणं॥ 


६५३:'समञ्जा हेसा लोकस्मिं, नामगोत्तं पकप्पितं । 
सम्मुच्चा समुदागतं, तत्थ तत्थ पकप्पितं॥ 


६५४दीघरत्तमनुसयितं, दिड्टिगतमजानतं । 
अजानन्ता नो [अजानन्ता ते (अट्ट०) म० नि० २.४६०] पबुवन्ति, जातिया होति ब्राह्मणो॥ 


६५५८“ जच्चा ब्राह्मणो होति, न जच्चा होति अब्राह्मणो । 
कम्मुना ब्राह्मणो होति, कम्मुना होति अब्राह्मणो॥ 


६५६: कस्सको कम्मुना होति, सिप्पिको होति कम्मुना। 
वाणिजो कम्मुना होति, पेस्सिको होति कम्मुना॥ 


६५७: चोरोपि कम्मुना होति, योधाजीवोपि कम्मुना । 
याजको कम्मुना होति, राजापि होति कम्मुना॥ 


६५८:'एवमेतं यथाभूतं, कम्मं पस्सन्ति पण्डिता । 
पटिच्चसमुप्पाददस्सा, कम्मविपाककोविदा॥ 


६५९:*कम्मुना वत्तति लोको, कम्मुना वत्तति पजा। 
कम्मनिबन्धना सत्ता, रथस्साणीव यायतो॥ 


६६०: तपेन ब्रह्मचरियेन, संयमेन दमेन च। 
एतेन ब्राह्मणो होति, एतं ब्राह्मणमुत्तमं ॥ 


६६१.“तीहि विज्जाहि सम्पन्नो, सन्तो खीणपुनब्भवो। 
एवं वासेडु जानाहि, ब्रह्मा सक्को विजानत”न्ति॥ 


एवं वुत्ते, वासेद्टभारद्वाजा माणवा भगवन्तं एतदवोचुं -- “अभिक्कन्तं, भो गोतम...पे०... उपासके नो भवं गोतमो 
धारेतु अज्जतग्गे पाणुपेते [पाणुपेतं (क०)] सरणं गते"ति। 

वासेट्टसुत्तं नवमं निट्टितं । 
९०. कोकालिकसुत्तं 


एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो कोकालिको 
भिक्खु येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । एकमन्तं निसिन्नो खो कोकालिको 
भिक्खु भगवन्तं एतदवोच - “पापिच्छा, भन्ते, सारिपुत्तमोग्गल्लाना, पापिकानं इच्छानं वसं गता”ति। 


एवं वृत्ते, भगवा कोकालिकं भिक्खु एतदवोच - “मा हेवं, कोकालिक, मा हेवं, कोकालिक! पसादेहि, कोकालिक, 
सारिपुत्तमोग्गल्लानेसु चित्तं । पेसला सारिपृत्तमोग्गल्लाना”ति। 


पच्चयिको, अथ खो पापिच्छाव सारिपुत्तमोग्गल्लाना, पापिकानं इच्छानं वसं गता^ति। ततियम्पि खो भगवा कोकालिकं 
भिकखुं एतदवोच - “मा हेवं, कोकालिक, मा हेवं, कोकालिक! पसादेहि, कोकालिक, सारिपृत्तमोग्गल्लानेसु चित्तं । 
पेसला सारिपुत्तमोग्गल्लाना”ति। 


अथ खो कोकालिको भिक्खु उट्टायासना भगवन्तं अभिवादेत्वा पदक्खिणं कत्वा पक्कामि। अचिरप्पक्कन्तस्स च 
कोकालिकस्स भिकखुनो सासपमत्तीहि पिळकाहि सब्बो कायो फुटो [फुट्टो (स्या०)] अहोसि; सासपमत्तियो हुत्वा 
मुग्गमत्तियो अहेसुं; मुग्गमत्तियो हुत्वा कळायमत्तियो अहेसुं; कळायमत्तियो हुत्वा कोलड्टिमत्तियो अहेसुं; कोलट्टिमत्तियो 
हुत्वा कोलमत्तियो अहेसुं; कोलमत्तियो हुत्वा आमलकमत्तियो अहेसुं; आमलकमत्तियो हुत्वा बेळुवसलाटुकमत्तियो 
अहेसुं; बेळुवसलाटुकमत्तियो हुत्वा बिल्लमत्तियो अहेसुं; बिल्लमत्तियो हुत्वा पभिज्जिसु; पुब्बञ्च लोहितञ्च पग्घरिंसु । 
अथ खो कोकालिको भिक्खु तेनेवाबाधेन कालमकासि। कालङ्कतो च कोकालिको भिक्खु पदुमं निरयं उपपज्जि 
सारिपुत्तमोग्गल्लानेसु चित्तं आघातेत्वा। 


अथ खो ब्रह्मा सहम्पति अभिक्कन्ताय रत्तिया अभिक्कन्तवण्णो केवलकणप्पं जेतवनं ओभासेत्वा येन भगवा 
तेनृपसङ्कमि; उपसङ्कमित्वा भगवन्तं अभिवादेत्वा एकमन्तं अट्ठासि। एकमन्तं, ठितो खो ब्रह्मा सहम्पति भगवन्तं एतदवोच 
- “कोकालिको, भन्ते, भिक्खु कालङ्कतो; कालङ्कतो च, भन्ते, कोकालिको भिक्खु पदुमं निरयं उपपन्नो 
सारिपृत्तमोग्गल्लानेसु चित्तं आघातेत्वा' "ति । इदमवोच ब्रह्मा सहम्पति; इदं वत्वा भगवन्तं अभिवादेत्वा पदक्खिणं कत्वा 
तत्थेवन्तरधायि। 


अथ खो भगवा तस्सा रत्तिया अच्चयेन भिक्खू आमन्तेसि - “इमं, भिक्खवे, रत्ति ब्रह्मा सहम्पति अभिक्कन्ताय 
रत्तिया...पे०... इदमवोच, भिकखवे, ब्रह्मा सहम्पति, इदं वत्वा मं पदक्खिणं कत्वा तत्थेवन्तरधायी”ति। 


एवं वुत्त, अञ्जतरो भिक्खु भगवन्तं एतदवोच - “कोवदीघं नु खो, भन्ते, पदुमे निरये आयुष्पमाण' न्ति? “दीघं खो, 
भिक्खु, पदुमे निरये आयुष्पमाणं; तं न सुकरं सङ्कातुं एत्तकानि वस्सानि इति वा एत्तकानि वस्ससतानि इति वा एत्तकानि 
वस्ससहस्सानि इति वा एत्तकानि वस्ससतसहस्सानि इति वा"ति। “सक्का पन, भन्ते, उपमा [उपमं (सी० स्या० क०)] 
कातु”न्ति? “सक्का, भिक्खू "ति भगवा अवोच - 

“सय्यथापि, भिक्खु, वीसतिखारिको कोसलको तिलवाहो; ततो पुरिसो वस्ससतस्स वस्ससतस्स अच्चयेन एकमेकं 
तिलं उद्धरेय्य खिप्पतरं खो सो भिक्खु वीसतिखारिको कोसलको तिलवाहो इमिना उपक्कमेन परिक्खयं परियादानं 
गच्छेय्य, नत्वेव एको अब्बुदो निरयो। सेय्यथापि, भिक्खु, वीसति अब्बुदा निरया एवमेको निरब्बुदो निरयो। सेय्यथापि, 
भिक्खु, बीसति निरब्बुदा निरया एवमेको अबबो निरयो। सेय्यथापि, भिक्खु, वीसति अबबा निरया एवमेको अहहो निरयो। 
सेय्यथापि, भिक्खु, बीसति अहहा निरया एवमेको अटटो निरयो। सेय्यथापि, भिक्खु, वीसति अटटा निरया एवमेको कुमुदो 
निरयो। सेय्यथापि, भिक्खु, वीसति कुमुदा निरया एवमेको सोगन्धिको निरयो। सेय्यथापि, भिक्खु, वीसति सोगन्धिका 
निरया एवमेको उप्पलको निरयो। सेय्यथापि, भिक्खु, वीसति उप्पलका निरया एवमेको पुण्डरीको निरयो। सेय्यथापि, 
भिक्खु, वीसति पुण्डरीका निरया एवमेको पदुमो निरयो। पदुमं खो पन भिक्खु निरयं कोकालिको भिक्खु उपपन्नो 
सारिपृत्तमोग्गल्लानेसु चित्तं आघातेत्वा "ति । इदमवोच भगवा, इदं वत्वान सुगतो अथापरं एतदवोच सत्था - 


६६२. “पुरिसस्स हि जातस्स, कुठारी [कुधारी (क०)] जायते मुखे । 
याय छिन्दति अत्तानं, बालो दुब्भासितं भणं॥ 


६६३.“यो निन्दियं पसंसति, तं वा निन्दति यो पसंसियो। 
विचिनाति मुखेन सो कलि, कलिना तेन सुखं न विन्दति॥ 


६६४:अप्पमत्तो अयं कलि, यो अक्खेसु धनपराजयो। 
सब्बस्सापि सहापि अत्तना, अयमेव महत्तरो [महन्तकरो (सी०)] कलि। 
यो सुगतेसु मनं पदोसये॥ 


६६५:*सतं सहस्सानं निरब्बुदानं, छत्तिसति पञ्च च अब्बुदानि [अमब्बुदानं (क०)]। 
यमरियगरही निरयं उपेति, वाचं मनञ्च पणिधाय पापकं ॥ 


६६६: अभूतवादी निरयं उपेति, यो वापि कत्वा न करोमिचाह। 
उभोपि ते पेच्च समा भवन्ति, निहीनकम्मा मनुजा परत्थ॥ 


६६७:'यो अप्पदुटुस्स नरस्स दुस्सति, सुद्भस्स पोसस्स अनङ्गणस्स। 
तमेव बालं पच्चेति पापं, सुखुमो रजो पटिवातंव खित्तो॥ 


६६८ -“यो लोभगुणे अनुयृत्तो, सो वचसा परिभासति अज्जे। 
असद्भो कदरियो अवदञ्ञू, मच्छरि पेसुणियं [पेसुणियस्मिं (बहूसु)] अनुयुत्तो॥ 


६६९. “मुखदुग्ग विभूत अनरिय, भूनहु [भुनहत (स्या० क०)] पापक दुक्कटकारि । 
पुरिसन्त कली अवजात, मा बहुभाणिध नेरयिकोसि॥ 


६७०:'रजमाकिरसी अहिताय, सन्ते गरहसि किब्बिसकारी। 
बहूनि दुच्चरितानि चरित्वा, गच्छसि खो पपतं चिररत्तं॥ 

६७१“न हि नस्सति कस्सचि कम्मं, एति हतं लभतेव सुवामि। 
दुक्खं मन्दो परलोके, अत्तनि पस्सति किब्बिसकारी॥ 


६७२: अयोसङ्कसमाहतद्ठानं, तिण्हधारमयसूलमुपेति । 
अथ तत्तअयोगुळसन्निभं, भोजनमत्थि तथा पतिरूपं॥ 


६७३:न हि वग्गु वदन्ति वदन्ता, नाभिजवन्ति न ताणमुपेन्ति। 
अङ्गारे सन्थते सयन्ति [सेन्ति (सी० स्या० पी०)], गिनिसम्पज्जलितं पविसन्ति॥ 


६७४:-जालेन च ओनहियान, तत्थ हनन्ति अयोमयकुटेभि [अयोमयकूटेहि (सी० स्या० पी०)]। 
अन्धंव तिमिसमायन्ति, तं विततञ्हि यथा महिकायो॥ 


६७५:अथ लोहमयं पन कुम्भिं, गिनिसम्पज्जलितं पविसन्ति। 
पच्चन्ति हि तासु चिररत्तं, अग्गिनिसमासु [गिनिस्समासु (क०)] समुप्पिलवाते॥ 


६७६: अथ पुब्बलोहितमिस्से, तत्थ कि पच्चति किन्बिसकारी। 
यं यं दिसकं [दिसतं (सी० स्या० पी०)] अधिसेति, तत्थ किलिस्सति सम्फुसमानो॥ 


६७७:-पुळवावसथे सलिलस्मिं, तत्थ कि पच्चति किब्बिसकारी। 
गन्तुं न हि तीरमपत्थि, सब्बसमा हि समन्तकपल्ला॥ 


६७८:असिपत्तवनं पन तिण्हं, तं पविसन्ति समुच्छिदगत्ता । 
जिव्हं बलिसेन गहेत्वा, आरजयारजया विहनन्ति॥ 


६७९:*अथ वेतरणि पन दुग्गं, तिण्हधारखुरधारमुपेन्ति। 
तत्थ मन्दा पपतन्ति, पापकरा पापानि करित्वा॥ 


६८०:*खादन्ति हि तत्थ रुदन्ते, सामा सबला काकोलगणा च। 
सोणा सिङ्गाला [सिगाला (सी० पी०)] पटिगिद्धा [पटिगिज्झा (स्या० पी०)], कुलला वायसा च [कुलला च 
वायसा (?)] वितुदन्ति॥ 


६८१.किच्छा वतयं इध वृत्ति, यं जनो फुसति [पस्सति (सी० स्या० पी०)] किब्बिसकारी। 
तस्मा इध जीवितसेसे, किच्चकरो सिया नरो न चप्पमज्जे॥ 


६८२:ते गणिता विदूहि तिलवाहा, ये पदुमे निरये उपनीता। 
नहुतानि हि कोटियो पञ्च भवन्ति, द्वादस कोटिसतानि पुनञ्ञा [पनय्ये (क०)]॥ 


६८३:याव दुखा [दुक्खा (सी० स्या०), दुक्ख (पी० क०)] निरया इध वुत्ता, तत्थपि ताव चिरं वसितब्बं । 

तस्मा सुचिपेसलसाधुगुणेसु, वाचं मनं सततं [पकतं (स्या०)] परिरक्खे”ति॥ 
कोकालिकसुत्तं दसमं निट्टितं । 
११. नालकसुत्तं 


६८४आनन्दजाते तिदसगणे पतीते, सक्कञ्च इन्दं सुचिवसने च देवे। 
दुस्सं गहेत्वा अतिरिव थोमयन्ते, असितो इसि अद्दस दिवाविहारे॥ 


६८५दिस्वान देवे मुदितमने उदग्गे, चित्ति करित्वान इदमवोच [करित्वा इदमवोचासि (सी०)] तत्थ। 
गकि देवसङ्घो अतिरिव कल्यरूपो, दुस्सं गहेत्वा रमयथ [भमयथ (सी०)] कि पटिच्च॥ 


६८६: यदापि आसी असुरेहि सङ्गमो, जयो सुरानं असुरा पराजिता॥ 
तदापि नेतादिसो लोमहंसनो, किमब्मुतं दढु मरू पमोदिता॥ 


६८७:-सेळेन्ति गायन्ति च वादयन्ति च, भुजानि फोटेन्ति [पोठेन्ति (सी० पी०), पोथेन्ति (क०)] च नच्चयन्ति च। 
पुच्छामि बाहं मेरुमुद्धवासिने, धुनाथ मे संसयं खिप्प मारिसा” ॥ 


६८८:°सो बोधिसत्तो रतनवरो अतुल्यो, मनुस्सलोके हितसुखत्थाय [हितसुखताय (सी० स्या० पी०)] जातो। 
सक्यान गामे जनपदे लुम्बिनेय्ये, तेनम्ह तुड़ा अतिरिव कल्यरूपा॥ 


६८९.“सो सब्बसत्तुत्तमो अग्गपुग्गलो, नरासभो सब्बपजानमुत्तमो। 
वत्तेस्सति चक्कमिसिव्हये वने, नदंव सीहो बलवा मिगाभिभू” ॥ 


६९०तं सहं सुत्वा तुरितमवसरी सो, सुद्धोदनस्स तद भवनं उपाविसि [उपागमि (सी० पी०)]। 
निसज्ज तत्थ इदमवोचासि सक्ये, “कुहिं कुमारो अहमपि दडुकामो"॥ 


६९१.ततो कुमारं जलितमिव सुवण्णं, उक्कामुखेव सुकुसलसम्पहड [सुकुसलेन सम्पहटुँ (क०)]। 
दहदल्लमानं [दद्दळहमानं (क०)] सिरिया अनोमवण्णं, दस्सेसु पृत्तं असितव्हयस्स सक्या॥ 


६९२.दिस्वा कुमारं सिखिमिव पज्जलन्तं, तारासभंव नभसिगमं विसुद्धं । 
सूरियं तपन्तं सरदरिवब्भमुत्तं, आनन्दजातो विपुलमलत्थ पीति॥ 


६९३.अनेकसाखञ्च सहस्समण्डलं, छत्तं मरू धारयुमन्तलिक्खे । 
सुबण्णदण्डा वीतिपतन्ति चामरा, न दिस्सरे चामरछत्तगाहका॥ 


६९४दिस्वा जटी कण्हसिरिव्हयो इसि, सुवण्णनिकखं विय पण्ड्कम्बले । 
सेतञ्च छत्तं धरियन्त [धारियन्त (स्या०), धारयन्तं (सी० क०)] मुद्धनि, उदग्गचित्तो सुमनो पटिग्गहे॥ 

६९५प्रटिग्गहेत्वा पन सक्यपुङ्गवं, जिगीसतो [जिगिसको (सी० स्या० पी०)] लक्खणमन्तपारगू। 
पसन्नचित्तो गिरमब्भुदीरयि, “अनुत्तरायं द्विपदानमुत्तमो” [दिपदानमृत्तमो (सी० स्या० पी०)]॥ 


६९६.अथत्तनो गमनमनुस्सरन्तो, अकल्यरूपो गळयति अस्सुकानि । 
दिस्वान सक्या इसिमवोचुं रुदन्तं, 
“नो चे कुमारे भविस्सति अन्तरायो" ॥ 


६९७दिस्वान सक्ये इसिमवोच अकल्ये, “नाहं कुमारे अहितमनुस्सरामि । 
न चापिमस्स भविस्सति अन्तरायो, न ओरकायं अधिमानसा [अधिमनसा (सी० स्या०)] भवाथ॥ 


६९८.सम्बोधियग्गं फुसिस्सतायं कुमारो, सो धम्मचक्कं परमविसुद्भदस्सी। 
वत्तेस्सतायं बहुजनहितानुकम्पी, वित्थारिकस्स भविस्सति ब्रह्मचरियं॥ 


६९९.ममञ्च आयु न चिरमिधावसेसो, अथन्तरा मे भविस्सति कालकिरिया। 
सोहं न सोस्सं [सुस्सं (सी० स्या०)] असमधुरस्स धम्मं, तेनम्हि अट्टो ब्यसनंगतो अघावी” ॥ 


७००सो साकियानं विपुलं जनेत्वा पीतिं, अन्तेपुरम्हा निग्गमा [निरगमा (सी० स्या०), निगमा (क० सी०), निरगम 
(पी०)] ब्रह्मचारी । 
सो भागिनेय्यं सयं अनुकम्पमानो, समादपेसि असमधुरस्स धम्मे॥ 


७०९.“बुद्धोति घोसं यद [यदि (स्या क०)] परतो सुणासि, सम्बोधिपत्तो विवरति धम्ममग्गं । 
गन्त्वान तत्थ समयं परिपुच्छमानो [सयं परिपुच्छियानो (सी० स्या०)], चरस्सु तस्मिं भगवति ब्रह्मचरियं"॥ 


७०२तेनानुसिट्टो हितमनेन तादिना, अनागते परमविसुद्धदस्सिना । 
सो नालको उपचितपुञ्ञसञ्चयो, जिनं पतिकखं [पति + इक्खं = पतिक्खं] परिवसि रक्खितिन्द्रियो॥ 


७०३सुत्वान घोसं जिनवरचक्कवत्तने, गन्त्वान दिस्वा इसिनिसभं पसन्नो। 
मोनेय्यसेद्ठं मुनिपवरं अपुच्छि, समागते असिताव्हयस्स सासनेति॥ 


वत्थुगाथा निड्टिता। 


७०४: अञ्ञातमेतं वचनं, असितस्स यथातथं । 
तं तं गोतम पुच्छामि, सब्बधम्मान पारगुं॥ 


७०५६ अनगारियुपेतस्स, भिक्खाचरियं जिगीसतो । 
मुनि पबूहि मे पुट्ठो, मोनेस्यं उत्तमं पदं” ॥ 


७०६:“मोनेय्यं ते उपञ्जिस्सं, (इति भगवा) दुक्करं दुरभिसम्भवं । 

हन्द ते नं पवक्खामि, सन्थम्भस्सु दळहो भव॥ 


७०७-समानभागं कुब्बेथ, गामे अक्कुट्टवन्दितं । 
मनोपदोसं रकखेय्य, सन्तो अनुण्णतो चरे॥ 


७०८:'उच्चावचा निच्छरन्ति, दाये अग्गिसिखूपमा। 
नारियो मुनिं पलोभेन्ति, तासु तं मा पलोभयुं॥ 


७०९:विरतो मेथुना धम्मा, हित्वा कामे परोपरे [परोबरे (सी० पी०), वरावरे (स्या०)]। 
अविरुद्धो असारत्तो, पाणेसु तसथावरे॥ 


७१०.“यथा अहं तथा एते, यथा एते तथा अहं। 
अत्तानं उपमं कत्वा, न हनेय्य न घातये॥ 


७११.“हित्वा इच्छञ्च लोभञ्च, यत्थ सत्तो पुथुज्जनो । 
चक्खुमा पटिपज्जेय्य, तरेय्य नरकं इमं ॥ 


७१२. ऊनूदरो मिताहारो, अप्पिच्छस्स अलोलुपो। 
सदा [स वे (पी०)] इच्छाय निच्छातो, अनिच्छो होति निब्बुतो॥ 


७१३-“स पिण्डचारं चरित्वा, वनन्तमभिहारये। 
उपड़ितो रुक्खमूलस्मि, आसनूपगतो मुनि॥ 


७१४:“स झानपसुतो धीरो, वनन्ते रमितो सिया। 
झायेथ रुक्खमूलस्मिं, अत्तानमभितोसयं॥ 


७१५:*ततो रत्या विवसाने [विवसने (सी० स्या० पी०)], गामन्तमभिहारये। 
अव्हानं नाभिनन्देय्य, अभिहारञ्च गामतो॥ 


७१६.“न मुनी गाममागम्म, कुलेसु सहसा चरे। 
घासेसनं छिन्नकथो, न वाचं पयुतं भणे॥ 


७१७:अलत्थं यदिदं साधु, नालत्थं कुसलं इति । 
उभयेनेव सो तादी, रुक्खंबुपनिवत्तति [रुक्खंब'पतिवत्तति (क०), रुक्खंव उपातिवत्तति (स्या०)]॥ 


७१८: पत्तपाणि विचरन्तो, अमूगो मूगसम्मतो। 
अप्पं दानं न हीळेय्य, दातारं नावजानिया॥ 

७९१९.“उच्चावचा हि पटिपदा, समणेन पकासिता। 
न पारं दिगुणं यन्ति, नयिदं एकगुणं मुतं॥ 


७२०:“यस्स च विसता नत्थि, छिन्नसोतस्स भिक्खुनो । 
किच्चाकिच्चप्पहीनस्स, परिळाहो न विज्जति॥ 


७२९.“मोनेय्यं ते उपञ्जिस्सं, खुरधारूपमो भवे। 
जिव्हाय तालुमाहच्च, उदरे सञ्ञतो सिया॥ 


७२२:'अलीनचित्तो च सिया, न चापि बहु चिन्तये। 
निरामगन्धो असितो, ब्रह्मचरियपरायणो॥ 


७२३:'एकासनस्स सिक्खेथ, समणूपासनस्स च। 
एकत्तं मोनमक्खातं, एको चे अभिरमिस्ससि । 
अथ भाहिसि [भासिहि (सी० स्या० पी०)] दसदिसा॥ 


७२४:-सुत्वा धीरानं निग्घोसं, झायीनं कामचागिनं । 
ततो हिरिञ्च सद्भञ्च, भिय्यो कुब्बेथ मामको॥ 


७२५६तं नदीहि विजानाथ, सोब्भेसु पदरेसु च। 
सणन्ता यन्ति कुसोब्भा [कुस्सुब्मा (सी०)], तुण्हीयन्ति महोदधी॥ 


७२६:'यदूनकं तं सणति, यं पूरं सन्तमेव तं। 
अङ्टकुम्भूपमो बालो, रहदो पूरोव पण्डितो॥ 


७२७:°यं समणो बहुं भासति, उपेतं अत्थसञ्हितं । 
जानं सो धम्मं देसेति, जानं सो बहु भासति॥ 


3२८: यो च जानं संयतत्तो, जानं न बहु भासति। 
स मुनी मोनमरहति, स मुनी मोनमज्झगा”ति॥ 


नालकसुत्तं एकादसमं निट्टितं । 
१२. द्वयतानुपस्सनासुत्त 


एवं मे सुतं -- एकं समयं भगवा सावत्थियं विहरति पुब्बारामे मिगारमातुपासादे तेन खो पन समयेन भगवा 
तदहुपोसथे पन्नरसे पुण्णाय पुण्णमाय रत्तिया भिक्खुसङ्घपरिबुतो अब्भोकासे निसिन्नो होति। अथ खो भगवा तुण्हीभूतं 
तुण्हीभूतं भिक्खुसङ्गं अनुविलोकेत्वा भिक्खू आमन्तेसि - 

“नये ते, भिक्खवे, कुसला धम्मा अरिया निय्यानिका सम्बोधगामिनो, तेसं बो, भिक्खवे, कुसलानं धम्मानं अरियानं 
निय्यानिकानं सम्बोधगामीनं का उपनिसा सवनाया'ति इति चे, भिक्खवे, पुच्छितारो अस्सु, ते एवमस्सु वचनीया - 
"यावदेव द्वयतानं धम्मानं यथाभूतं जाणाया'ति। किञ्च द्वयतं वदेथ? 


(१) “इदं दुक्खं, अयं दुक्खसमुदयोति अयमेकानुपस्सना। अयं दुकखनिरोधो, अयं दुक्खनिरोधगामिनी पटिपदाति, 
अयं दुतियानुपस्सना। एवं सम्मा द्वयतानुपस्सिनो खो, भिक्खवे, भिक्खुनो अप्पमत्तस्स आतापिनो पहितत्तस्स विहरतो 
द्विन्नं फलानं अञ्ञतरं फलं पाटिकङ्कं - दिद्रेव धम्मे अञ्ञा, सति वा उपादिसेसे अनागामिता”ति। 


इदमवोच भगवा। इदं वत्वान सुगतो अथापरं एतदवोच सत्था - 


७२९:“ये दुक्खं नप्पजानन्ति, अथो दुक्खस्स सम्भवं । 
यत्थ च सब्बसो दुक्खं, असेसं उपरुज्झति। 
तञ्च मग्गं न जानन्ति, दुक्खूपसमगामिनं॥ 


3३०: *चेतोविमुत्तिहीना ते, अथो पञ्जाविमुत्तिया। 
अभब्बा ते अन्तकिरियाय, ते वे जातिजरूपगा॥ 


७३१-ये च दुक्खं पजानन्ति, अथो दुक्खस्स सम्भवं । 
यत्थ च सब्बसो दुक्खं, असेसं उपरुज्झति । 
तञ्च मग्गं पजानन्ति, दुक्खूपसमगामिनं॥ 


3३२: चेतोविमुत्तिसम्पन्ना, अथो पञ्ञाविमुत्तिया। 
भब्बा ते अन्तकिरियाय, न ते जातिजरूपगा"ति॥ 


(२) “सिया अञ्ञेनपि परियायेन सम्मा द्वयतानुपस्सना ति, इति चे, भिकखवे, पुच्छितारो अस्सु; सिया तिस्सु 
वचनीया। कथञ्च सिया? यं किञ्चि दुक्खं सम्भोति सब्बं उपधिपच्चयाति, अयमेकानुपस्सना। उपधीनं त्वेव 
असेसविरागनिरोधा नत्थि दुक्खस्स सम्भवोति, अयं दुतियानुपस्सना । एवं सम्मा...पे०... अथापरं एतदवोच सत्था - 


७३३:“उपधिनिदाना पभवन्ति दुक्खा, ये केचि लोकस्मिमनेकरूपा । 
यो वे अविद्वा उपधिं करोति, पुनप्पुनं दुकखमुपेति मन्दो । 
तस्मा पजानं उपधिं न कयिरा, दुक्खस्स जातिप्पभवानुपस्सी'ति॥ 


(३) “सिया अञ्जेनपि परियायेन सम्मा द्वयतानुपस्सना' ति, इति चे, भिक्खवे, पुच्छितारो अस्सु; 'सिया'तिस्सु 
वचनीया। कथञ्च सिया? यं किञ्चि दुक्खं सम्भोति सब्बं अविज्जापच्चयाति, अयमेकानुपस्सना। अविज्जाय त्वेव 
असेसविरागनिरोधा नत्थि दुक्खस्स सम्भवोति, अयं दुतियानुपस्सना । एवं सम्मा...पे०... अथापरं एतदवोच सत्था - 


७३ ४:-जातिमरणसंसारं, ये बजन्ति पुनप्पुनं । 
इत्थभावञ्ञथाभावं, अविज्जायेव सा गति॥ 

७३५:*अविज्जा हायं महामोहो, येनिदं संसितं चिरं । 
विज्जागता च ये सत्ता, न ते गच्छन्ति [नागच्छन्ति (सी० पी०)] पुनब्भव”न्ति॥ 


(४) “सिया अञ्जेनपि...पे०... कथञ्च सिया? यं किञ्चि दुक्खं सम्भोति सब्बं सङ्घारपच्चयाति, अयमेकानुपस्सना । 
सङ्घारानं त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना । एवं सम्मा...पे०... अथापरं एतदवोच 
सत्था - 


७३६:'यं किञ्चि दुक्खं सम्भोति, सब्बं सङ्घारपच्चया। 
सङ्घारानं निरोधेन, नत्थि दुक्खस्स सम्भवो॥ 


७३७:एतमादीनवं जत्वा, दुक्खं सङ्घारपच्चया। 
सब्बसङ्घारसमथा, सञ्ञानं उपरोधना । 
एवं दुक्खक्खयो होति, एतं जत्वा यथातथं॥ 


७३८:“सम्महसा वेदगुनो, सम्मदञ्ञाय पण्डिता । 
अभिभुय्य मारसंयोगं, न गच्छन्ति [नागच्छन्ति (सी० पी०)] पुनब्भव"'न्ति॥ 


(५) “सिया अञ्ञेनपि...पे०... कथञ्च सिया? यं किञ्चि दुक्खं सम्भोति सब्बं विञ्जाणपच्चयाति, 
अयमेकानुपस्सना। विञ्ञाणस्स त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना। एवं सम्मा... 
पे०... अथापरं एतदवोच सत्था - 


७३९:“यं किञ्चि दुक्खं सम्भोति, सब्बं विञ्ञाणपच्चया । 
विज्ञाणस्स निरोधेन, नत्थि दुकखस्स सम्भवो॥ 


७४०एतमादीनवं जत्वा, दुक्खं विञ्जाणपच्चया। 
विज्ञाणूपसमा भिक्खु, निच्छातो परिनिब्बुतो'ति॥ 


(६) “सिया अञ्ञेनपि...पे०... कथञ्च सिया? यं किञ्चि दुक्खं सम्भोति सब्बं फस्सपच्चयाति, अयमेकानुपस्सना । 
फस्सस्स त्वेव असेसविरागनिरोधा नत्थि दुकखस्स सम्भवोति, अयं दुतियानुपस्सना । एवं सम्मा...पे०... अथापरं एतदवोच 
सत्था - 


७४१: तेसं फस्सपरेतानं, भवसोतानुसारिनं । 
कुम्मग्गपटिपन्नानं, आरा संयोजनक्खयो॥ 


७४२:ये च फस्सं परिञ्ञाय, अञ्जायुपसमे [पञ्जाय उपसमे (स्या०)] रता। 
ते वे फस्साभिसमया, निच्छाता परिनिब्बुता”ति॥ 


(७) “सिया अञ्ञेनपि...पे०... कथञ्च सिया? यं किञ्चि दुक्खं सम्भोति सब्बं वेदनापच्चयाति, अयमेकानुपस्सना। 

वेदनानं त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना। एवं सम्मा...पे०... अथापरं 
एतदवोच सत्था - 


७४३.-सुखं वा यदि वा दुक्खं, अदुक्खमसुखं सह । 
अज्झत्तञ्च बहिद्भा च, यं किञ्चि अत्थि वेदितं॥ 


७४४:एतं दुक्खन्ति जत्वान, मोसधम्मं पलोकिनं [पलोकितं (सी०)]। 
फुस्स फुस्स वयं पस्सं, एवं तत्थ विजानति [विरज्जति (क० सी०)]। 
वेदनानं खया भिक्खु, निच्छातो परिनिब्बुतो"ति॥ 


(८) “सिया अञ्जेनपि...पे०... कथञ्च सिया? यं किञ्चि दुक्खं सम्भोति सब्बं तण्हापच्चयाति, अयमेकानुपस्सना । 
तण्हाय त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना । एवं सम्मा...पे०... अथापरं एतदवोच 
सत्था - 


७४५६:तण्हादृतियो पुरिसो, दीघमद्धान संसरं। 
इत्थभावञ्जथाभावं, संसारं नातिवत्तति॥ 


७४६एतमादीनवं जत्वा, तण्हं [तण्हा (बहूसु) इतिवुत्तके १५ पस्सितन्बं] दुकखस्स सम्भवं । 
वीततण्हो अनादानो, सतो भिक्खु परिब्बजे”ति॥ 


(९) “सिया अञ्जेनपि...पे०... कथञ्च सिया? यं किञ्चि दुक्खं सम्भोति सब्बं उपादानपच्चयाति, अयमेकानुपस्सना । 
उपादानानं [उपादानस्स (स्या० क०)] त्वेव असेसविरागनिरोधा नत्थि दुकखस्स सम्भवोति, अयं दुतियानुपस्सना। एवं 
सम्मा...पे०... अथापरं एतदवोच सत्था - 


७४७:उपादानपच्चया भवो, भूतो दुक्खं निगच्छति । 
जातस्स मरणं होति, एसो दुक्खस्स सम्भवो॥ 


७४८ तस्मा उपादानक्खया, सम्मदञ्ञाय पण्डिता । 
जातिक्खयं अभिज्ञाय, न गच्छन्ति पुनब्मव''न्ति॥ 


(१०) “सिया अञ्जेनपि...पे०... कथञ्च सिया? यं किञ्चि दुक्खं सम्भोति सब्बं आरम्भपच्चयाति, अयमेकानुपस्सना। 
आरम्भानं त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना। एवं सम्मा...पे०... अथापरं एतदवोच 
सत्था - 


७४९:“यं किञ्चि दुक्खं सम्भोति, सब्बं आरम्भपच्चया। 
आरम्भानं निरोधेन, नत्थि दुक्खस्स सम्भवो॥ 


७५०:'एतमादीनवं जत्वा, दुक्खं आरम्भपच्चया। 

सब्बारम्भं पटिनिस्सज्ज, अनारम्भे विमृत्तिनो॥ 


७५९:*उच्छिन्नभवतण्हस्स, सन्तचित्तस्स भिक्खुनो। 
विक्खीणो [वितिण्णो (सी०)] जातिसंसारो, नत्थि तस्स पुनब्भवो”ति॥ 


(११) “सिया अञ्ञेनपि...पे०... कथञ्च सिया? यं किञ्चि दुक्खं सम्भोति सब्बं आहारपच्चयाति, अयमेकानुपस्सना। 
आहारानं त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना। एवं सम्मा...पे०... अथापरं एतदवोच 
सत्था - 


७५२:'यं किञ्चि दुक्खं सम्भोति, सब्बं आहारपच्चया। 
आहारानं निरोधेन, नत्थि दुकखस्स सम्भवो॥ 


७५३:एतमादीनवं जत्वा, दुक्खं आहारपच्चया। 
सब्बाहारं परिञ्ञाय, सब्बाहारमनिस्सितो॥ 


७५४: आरोग्यं सम्मदञ्जाय, आसवानं परिक्खया। 
सङ्काय सेवी धम्मड्टो, सङ्ख्यं [सङ्घ (सी० पी०)] नोपेति वेदगू'ति॥ 


(१२) “सिया अञ्जेनपि...पे०... कथञ्च सिया? यं किञ्चि दुक्खं सम्भोति सब्बं इञ्जितपच्चयाति, अयमेकानुपस्सना। 
इञ्जितानं त्वेव असेसविरागनिरोधा नत्थि दुक्खस्स सम्भवोति, अयं दुतियानुपस्सना । एवं सम्मा...पे०... अथापरं एतदवोच 
सत्था - 


७५५८यं किञ्चि दुक्खं सम्भोति, सब्बं इञ्जितपच्चया। 
इञ्जितानं निरोधेन, नत्थि दुक्खस्स सम्भवो॥ 


७५६: एतमादीनवं जत्वा, दुक्खं इञ्जितपच्चया । 
तस्मा हि एजं वोस्सज्ज, सङ्कारे उपरुन्धिय। 
अनेजो अनुपादानो, सतो भिक्खु परिब्बजे”ति॥ 


(१३) “सिया अञ्जेनपि...पे०... कथञ्च सिया? निस्सितस्स चलितं होतीति, अयमेकानुपस्सना। अनिस्सितो न 
चलतीति, अयं दुतियानुपस्सना । एवं सम्मा...पे०... अथापरं एतदवोच सत्था - 


७५७: अनिस्सितो न चलति, निस्सितो च उपादियं। 
इत्थभावञ्जथाभावं, संसारं नातिवत्तति॥ 


७५८: एतमादीनवं जत्वा, निस्सयेसु महब्भयं । 
अनिस्सितो अनुपादानो, सतो भिक्खु परिब्बजे”ति॥ 

(१४) “सिया अञ्ञेनपि...पे०... कथञ्च सिया? रूपेहि, भिक्खवे, अरूपा [आरुप्पा (सी० पी०)] सन्ततराति, 
अयमेकानुपस्सना । अरूपेहि निरोधो सन्ततरोति, अयं दुतियानुपस्सना । एवं सम्मा...पे०... अथापरं एतदवोच सत्था - 


७५९:ये च रूपूपगा सत्ता, ये च अरूपट्ठायिनो [आरुप्पबासिनो (सी० पी०)]। 
निरोधं अप्पजानन्ता, आगन्तारो पुनब्भवं॥ 


७६०:'ये च रूपे परिञ्जाय, अरूपेसु असण्ठिता [सुसण्ठिता (सी० स्या० पी०)]। 
निरोधे ये विमुच्चन्ति, ते जना मच्चुहायिनो”ति॥ 


(१५) “सिया अञ्जेनपि...पे०... कथञ्च सिया? यं, भिक्खवे, सदेवकस्स लोकस्स समारकस्स सब्रह्मकस्स 
सस्समणब्राह्मणिया पजाय सदेवमनुस्साय इदं सच्चन्ति उपनिज्झायितं तदमरियानं एतं मुसाति यथाभूतं सम्मप्पञ्जाय 
सुदिट्ठं, अयमेकानुपस्सना। यं, भिक्खवे, सदेवकस्स...पे०... सदेवमनुस्साय इदं मुसाति उपनिज्झायितं, तदमरियानं एतं 
सच्चन्ति यथाभूतं सम्मप्पञ्ञाय सुदिट्ठं, अयं दुतियानुपस्सना । एवं सम्मा...पे०... अथापरं एतदवोच सत्था - 


७६१. अनत्तनि अत्तमानिं [अत्तमानी (स्या०), अत्तमानं (पी० क०)], पस्स लोकं सदेवकं । 
निविडं नामरूपस्मिं, इदं सच्चन्ति मञ्ञति॥ 


७६२:“येन येन हि मञ्जन्ति, ततो तं होति अञ्ञथा। 
तञ्हि तस्स मुसा होति, मोसधम्मञ्हि इत्तरं॥ 


७६३: अमोसध्चम्मं निब्बानं, तदरिया सच्चतो विदू । 
ते वे सच्चाभिसमया, निच्छाता परिनिब्बुता"ति॥ 


(१६) “सिया अञ्जेनपि परियायेन सम्मा द्वयतानुपस्सना ति, इति चे, भिक्खवे, पुच्छितारो अस्सु; “सिया तिस्सु 
वचनीया। कथञ्च सिया? यं, भिकखवे, सदेवकस्स लोकस्स समारकस्स सब्रह्मकस्स सस्समणब्राह्मणिया पजाय 
सदेवमनुस्साय इदं सुखन्ति उपनिज्झायितं, तदमरियानं एतं दुक्खन्ति यथाभूतं सम्मप्पञ्जाय सुदिट्ठं, अयमेकानुपस्सना । यं, 
भिक्खवे, सदेवकस्स...पे०... सदेवमनुस्साय इदं दुक्खन्ति उपनिज्झायितं तदमरियानं एतं सुखन्ति यथाभूतं सम्मप्पञ्जाय 
सुदिट्ठं, अयं दुतियानुपस्सना। एवं सम्मा द्वयतानुपस्सिनो खो, भिक्खवे, भिक्खुनो अप्पमत्तस्स आतापिनो पहितत्तस्स 
विहरतो द्विन्नं फलानं अञ्ञतरं फलं पाटिकङ्कं - दिदेव धम्मे अञ्ञा, सति वा उपादिसेसे अनागामिताति। इदमवोच 
भगवा । इदं वत्वान सुगतो अथापरं एतदवोच सत्था - 


७६४:-रूपा सद्दा रसा गन्धा, फस्सा धम्मा च केवला। 
इट्टा कन्ता मनापा च, यावतत्थीति वुच्चति॥ 


७६५:-सदेवकस्स लोकस्स, एते वो सुखसम्मता। 
यत्थ चेते निरुज्झन्ति, तं नेसं दुक्खसम्मतं॥ 


७६६. 

“सुखन्ति दिट्ठमरियेहि, सक्कायस्सुपरोधनं । 
पच्चनीकमिदं होति, सब्बलोकेन पस्सतं॥ 


७६७:°यं परे सुखतो आहु, तदरिया आहु दुक्खतो। 
यं परे दुकखतो आहु, तदरिया सुखतो विदू॥ 


७६८: 'पस्स धम्मं दुराजानं, सम्पमूळहेत्थविहसु [सम्पमूळहेत्थ अविद्दसु (सी० पी०), सम्मूळहेत्थ अविद्दसु (?)] | 
निबुतानं तमो होति, अन्धकारो अपस्सतं॥ 


७६९:“सतञ्च विवटं होति, आलोको पस्सतामिव। 
सन्तिके न विजानन्ति, मग्गा धम्मस्स कोविदा॥ 


७७०:-मवरागपरेतेहि, भवसोतानुसारिभि। 
मारधेय्यानुपन्नेहि, नायं धम्मो सुसम्बुधो॥ 


७७९:“को नु अञ्ञत्रमरियेहि, पदं सम्बुद्धुमरहति । 
यं पदं सम्मदञ्ञाय, परिनिब्बन्ति अनासवा ति ॥ 


इदमवोच भगवा। अत्तमना ते भिक्खू भगवतो भासितं अभिनन्दुन्ति। इमस्मिं च [इमस्मिं खो (सी०)] पन 
वेय्याकरणस्मिं भञ्ञमाने सट्टिमत्तानं भिकखूनं अनुपादाय आसवेहि चित्तानि विमुच्चिंसूति । 


द्रयतानुपस्सनासृत्तं द्वादसमं निट्टितं । 
तस्सुद्दानं - 


सच्चं उपधि अविज्जा च, सङ्कारे विञ्जाणपञ्चमं । 
फस्सवेदनिया तण्हा, उपादानारम्भआहारा। 
इञ्जितं चलितं रूपं, सच्चं दुक्खेन सोळसाति॥ 


महावग्गो ततियो निट्टितो। 
तस्सुद्दानं - 


पब्बज्जा च पधानञ्च, सुभासितञ्च सुन्दरि । 
माघसुत्तं सभियो च, सेलो सल्लञ्च वुच्चति॥ 


वासेट्टी चापि कोकालि, नालको द्रयतानुपस्सना। 
द्वादसेतानि सुत्तानि, महावग्गोति वुच्चतीति॥ 

४. अट्रुकवग्गो 
९. कामसुत्त 


७७ २क्रामं कामयमानस्स, तस्स चे तं समिज्झति। 
अद्धा पीतिमनो होति, लद्भा मच्चो यदिच्छति॥ 


७७३तस्स चे कामयानस्स [कामयमानस्स (क०)], छन्दजातस्स जन्तुनो । 
ते कामा परिहायन्ति, सल्लविद्धोव रुप्पति॥ 


७७ वयो कामे परिवज्जेति, सप्पस्सेव पदा सिरो। 
सोमं [सो इमं (सी० पी०)] विसत्तिकं लोके, सतो समतिवत्तति॥ 


७७प्खेत्त वत्थुं हिरञ्ञं वा, गवस्सं [गवास्सं (सी० स्या० पी०)] दासपोरिसं । 
थियो बन्धू पुथु कामे, यो नरो अनुगिज्झति॥ 


७७६अबला नं बलीयन्ति, महन्तेनं परिस्सया। 
ततो नं दुक्खमन्वेति, नावं भिन्नमिवोदकं ॥ 


७७९स्मा जन्तु सदा सतो, कामानि परिवज्जये। 
ते पहाय तरे ओघं, नावं सित्वाव [सिञ्चित्वा (सी०)] पारगूति॥ 


कामसुत्तं पठमं निड्डितं । 
२. गुहहुकसुत्तं 


७७८सत्तो गुहायं बहुनाभिछन्नो, तिडं नरो मोहनस्मिं पगाळहो। 
दूरे विवेका हि तथाविधो सो, कामा हि लोके न हि सुप्पहाया॥ 


७७९३च्छानिदाना भवसातबद्धा, ते दुप्पमुञ्चा न हि अञ्जमोक्खा। 
पच्छा पुरे वापि अपेक्खमाना, इमेव कामे पुरिमेव जप्पं॥ 


७८०क्रामेसु गिद्धा पसुता पमूळहा, अवदानिया ते विसमे निविट्ठा। 
दुक्खूपनीता परिदेवयन्ति, किसू भविस्साम इतो चुतासे॥ 


७८१तस्मा हि सिक्खेथ इधेव जन्तु, यं किञ्चि जञ्ञा विसमन्ति लोके । 
न तस्स हेतू विसमं चरेय्य, अप्प्हिदं जीवितमाहु धीरा॥ 

७८ रपस्सामि लोके परिफन्दमानं, पजं इमं तण्हगतं भवेसु । 
हीना नरा मच्चुमुखे लपन्ति, अवीततण्हासे भवाभवेसु॥ 


७८३ममायिते पस्सथ फन्दमाने, मच्छेव अप्पोदके खीणसोते। 
एतम्पि दिस्वा अममो चरेय्य, भवेसु आसत्तिमकुब्बमानो॥ 


७८ ४३भोसु अन्तेसु विनेय्य छन्दं, फस्सं परिञ्ञाय अनानुगिद्धो । 
यदत्तगरही तदकुब्बमानो, न लिप्पती [न लिम्पती (स्या० क०)] दिट्ठसुतेसु धीरो॥ 


७८५सञ्ञं परिञ्ञा वितरेय्य ओघं, परिग्गहेसु मुनि नोपलित्तो । 
अब्बूळहसल्लो चरमप्पमत्तो, नासीसती [नासिंसती (सी० स्या० पी०)] लोकमिमं परञ्चाति॥ 


गुहड्ठकसुत्तं दुतियं निट्टितं । 
३. दुडुडुकसुत्त 


७८६ब्दन्ति वे दुडमनापि एके, अथोपि वे सच्चमना वदन्ति। 
वादञ्च जातं मुनि नो उपेति, तस्मा मुनी नत्थि खिलो कुहिञ्चि॥ 


७८७सकब्हि दिट्टिंकथमच्चयेय्य, छन्दानुनीतो रुचिया निविट्टो। 
सयं समत्तानि पकुब्बमानो, यथा हि जानेय्य तथा वदेय्य॥ 


७८८यो अत्तनो सीलवतानि जन्तु, अनानुपुट्टोव परेस [परस्स (क०)] पाव [पावा (सी० स्या० पी०)]। 
अनरियधम्मं कुसला तमाहु, यो आतुमानं सयमेव पाव॥ 


७८९सन्तो च भिक्खु अभिनिन्बुतत्तो, इतिहन्ति सीलेसु अकत्थमानो । 
तमरियधम्मं कुसला वदन्ति, यस्सुस्सदा नत्थि कुहिञ्चि लोके॥ 


७९०प्रकप्पिता सङ्कता यस्स धम्मा, पुरक्खता [पुरेक्खता (सी०)] सन्ति अवीवदाता। 
यदत्तनि पस्सति आनिसंसं, तं निस्सितो कुप्पपटिच्च सन्तिं॥ 


७९१ दिट्ठीनिवेसा न हि स्वातिवत्ता, धम्मेसु निच्छेय्य समुग्गहीतं । 
तस्मा नरो तेसु निवेसनेसु, निरस्सती आदियती च धम्मं॥ 


७९२धोनस्स हि नत्थि कुहिञ्चि लोके, पकप्पिता दिड्टि भवाभवेसु। 
मायञ्च मानञ्च पहाय धोनो, स केन गच्छेय्य अनूपयो सो॥ 


७९३उपयो हि धम्मेसु उपेति वादं, अनूपयं केन कथं वदेय्य। 

अत्ता निरत्ता [अत्तं निरत्तं (बहूसु)] न हि तस्स अत्थि, अधोसि सो दिट्विमिधेव सब्बन्ति॥ 
दुडुडुकसुत्तं ततियं निट्टितं । 
४. सुद्धटुकसुत्त 


७९४प्रस्सामि सुद्ध परमं अरोगं, दिड्टेन संसुद्धि नरस्स होति। 
एवाभिजानं [एताभिजानं (सी० पी०)] परमन्ति जत्वा, सुद्भानुपस्सीति पच्चेति ञाणं॥ 


७९५दिठ्रेन चे सुद्धि नरस्स होति, जाणेन वा सो पजहाति दुक्खं । 
अञ्जेन सो सुज्झति सोपधीको, दिठ्ठी हि नं पाव तथा वदानं॥ 


७९६न ब्राह्मणो अञ्जतो सुद्धिमाह, दिट्ठे सुते सीलवते मुते वा। 
पुञ्जे च पापे च अनूपलित्तो, अत्तञ्जहो नयिध पकुब्बमानो॥ 


७९७पुरिमं पहाय अपरं सितासे, एजानुगा ते न तरन्ति सङ्गं । 
ते उग्गहायन्ति निरस्सजन्ति, कपीव साखं पमुञ्चं गहायं [पमुखं गहाय (स्या०), पमुञ्च गहाय (क०)]॥ 


७९८सयं समादाय वतानि जन्तु, उच्चावचं गच्छति सञ्जसत्तो। 
विद्वा च वेदेहि समेच्च धम्मं, न उच्चावचं गच्छति भूरिपञ्जो॥ 


७९९स सब्बधम्मेसु विसेनिभूतो, यं किञ्चि दिट्ठु व सुतं मुतं वा । 
तमेव दस्सिं विवटं चरन्तं, केनीध लोकस्मि विकप्पयेय्य॥ 


८००न कप्पयन्ति न पुरेक्खरोन्ति, अच्चन्तसुद्धीति न ते वदन्ति। 
आदानगन्थं गथितं विसज्ज, आसं न कुब्बन्ति कुहिञ्चि लोके॥ 


८०९.सीमातिगो ब्राह्मणो तस्स नत्थि, जत्वा व दिस्वा व [जत्वा च दिस्वा च (क० सी० क०)] समुग्गहीतं । 
न रागरागी न विरागरत्तो, तस्सीध नत्थी परमुग्गहीतन्ति॥ 


सुद्धड्डकसुत्तं चतुत्थं निद्धितं। 
५. परमट्टुकसुत्त 


८०२परमन्ति दिट्ठीसु परिब्बसानो, यदुत्तरि कुरुते जन्तु लोके । 
हीनाति अञ्जे ततो सब्बमाह, तस्मा विवादानि अवीतिवत्तो॥ 


८०३यदत्तनी पस्सति आनिसंसं, दिट्ठे सुते सीलवते [सीलब्बते (स्या०)] मुते वा। 
तदेव सो तत्थ समुग्गहाय, निहीनतो पस्सति सब्बमञ्ञं॥ 

८०४तं वापि गन्थं कुसला वदन्ति, यं निस्सितो पस्सति हीनमञ्ञं । 
तस्मा हि दिट्ठ व सुतं मुतं वा, सीलब्बतं भिक्खु न निस्सयेय्य॥ 


८०५दिट्रिम्पि लोकस्मिं न कप्पयेय्य, जाणेन वा सीलवतेन वापि। 
समोति अत्तानमनूपनेय्य, हीनो न मञ्ञेथ विसेसि वापि॥ 


८०६.अत्तं पहाय अनुपादियानो, जाणेपि सो निस्सयं नो करोति। 
स वे वियत्तेसु [वियुत्तेसु (सी० अट्ठ०), द्वियत्तेसु (क०)] न वग्गसारी, दिट्टिम्पि [दिद्ठिमपि (क०)] सो न पच्चेति 
किञ्चि॥ 


८०७य्स्सूभयन्ते पणिधीध नत्थि, भवाभवाय इध वा हुरं वा। 
निवेसना तस्स न सन्ति केचि, धम्मेसु निच्छेय्य समुग्गहीतं॥ 


८०८तस्सीध दिट्ठे व सुते मुते वा, पकप्पिता नत्थि अणूपि सञ्ञा। 
तं ब्राह्मणं दिड्टिमनादियानं, केनीध लोकस्मिं विकप्पयेय्य॥ 


८०९न कप्पयन्ति न पुरेकखरोन्ति, धम्मापि तेसं न पटिच्छितासे। 
न ब्राह्मणो सीलवतेन नेय्यो, पारङ्गतो न पच्चेति तादीति॥ 


परमट्ठुकसुत्तं पञ्चमं निट्टितं । 
६. जरासुत्त 


८९०.अप्पं वत जीवितं इदं, ओरं वस्ससतापि मिय्यति [मीयति (सी० अड्ड०)]। 
यो चेपि अतिच्च जीवति, अथ खो सो जरसापि मिय्यति॥ 


८९९.सोचन्ति जना ममायिते, न हि सन्ति [न हि सन्ता (सी०), न ही सन्ति (कत्थचि)] निच्चा परिग्गहा। 
विनाभावसन्तमेविदं, इति दिस्वा नागारमावसे॥ 


८१२.मरणेनपि तं पहीयति [पहिय्यति (सी० स्या० क०)], यं पुरिसो ममिदन्ति [ममयिदन्ति (सी० स्या० क०), 
ममायन्ति (क०)] मञ्ञति। 
एतम्पि विदित्वा [एतं दिस्वान (निद्देसे), एतम्पि विदित्व (?)] पण्डितो, न ममत्ताय नमेथ मामको॥ 


८१३.सुपिनेन यथापि सङ्गतं, पटिबुद्धो पुरिसो न पस्सति। 
एवम्पि पियायितं जनं, पेतं कालकतं न पस्सति॥ 


८१४ दिट्ठापि सुतापि ते जना, येसं नाममिदं पवुच्चति [नाममेवा वसिस्सति (सी० स्या० पी०)]। 
नामंयेवावसिस्सति, अक्खेय्यं पेतस्स जन्तुनो॥ 

८९५ सोकप्परिदेवमच्छरं [सोकपरिदेवमच्छरं (सी० स्या० पी०), सोकं परिदेवमच्छरं (?)], न जहन्ति गिद्धा 
ममायिते। 
तस्मा मुनयो परिग्गहं, हित्वा अचरिंसु खेमदस्सिनो॥ 


८१६.पतिलीनचरस्स भिकखुनो, भजमानस्स विवित्तमासनं । 
सामग्गियमाहु तस्स तं, यो अत्तानं भवने न दस्सये॥ 


८१७सब्बत्थ मुनी अनिस्सितो, न पियं कुब्बति नोपि अप्पियं। 
तस्मिं परिदेवमच्छरं, पण्णे वारि यथा न लिम्पति [लिप्पति (सी० पी०)]॥ 


८१८.उदबिन्दु यथापि पोक्खरे, पदुमे वारि यथा न लिम्पति। 
एवं मुनि नोपलिम्पति, यदिदं दिट्टसुतं मुतेसु वा॥ 


८९९.धोनो न हि तेन मञ्ञति, यदिदं दिट्टसुतं मुतेसु वा। 
नाञ्जेन विसुद्भिमिच्छति, न हि सो रज्जति नो विरज्जतीति॥ 


जरासुत्तं छट निट्टितं । 
७. तिस्समेत्तेस्यसुत्तं 


८२०.मेथुनमनुयृत्तस्स, (इच्चायस्मा तिस्सो मेत्तेय्यो) विघातं बृहि मारिस। 
सुत्वान तव सासनं, विवेके सिक्खिस्सामसे॥ 


८२१. मेथुनमनुयृत्तस्स, (मेत्तेय्याति भगवा) मुस्सते वापि सासनं । 
मिच्छा च पटिपज्जति, एतं तस्मिं अनारियं॥ 


८२२.'एको पुब्बे चरित्वान, मेथुनं यो निसेवति। 
यानं भन्तं व तं लोके, हीनमाहु पुथुज्जनं॥ 


८२३.“यसो कित्ति च या पुब्बे, हायते वापि तस्स सा। 
एतम्पि दिस्वा सिक्खेथ, मेथुनं विप्पहातवे॥ 


८२४:'सङ्कप्पेहि परेतो सो, कपणो विय झायति। 
सुत्वा परेसं निग्घोसं, मङ्क होति तथाविधो॥ 


८२५:“अथ सत्थानि कुरुते, परवादेहि चोदितो । 
एस ख्वस्स महागेधो, मोसवज्जं पगाहति॥ 

८२६.'पण्डितोति समञ्ञजातो, एकचरियं अधिट्टितो । 
अथापि [स चापि (निद्देसे)] मेथुने युत्तो, मन्दोव परिकिस्सति [परिकिलिस्सति (सी०)]॥ 


८२७: एतमादीनवं जत्वा, मुनि पुब्बापरे इध। 
एकचरियं दळहं कयिरा, न निसेवेथ मेथुनं॥ 


८२८:'विवेकञ्ञजेव सिक्खेथ, एतदरियानमुत्तमं । 
न तेन सेद्ठो मञ्ञजेथ, स वे निब्बानसन्तिके ॥ 


८२९. 'रित्तस्स मुनिनो चरतो, कामेसु अनपेक्खिनो। 
ओघतिण्णस्स पिहयन्ति, कामेसु गधिता [गथिता (सी०)] पजा”ति॥ 


तिस्समेत्तेय्यसुत्तं सत्तमं निट्टितं । 
८. पसूरसुत्तं 


८३०इधेव सुद्धि इति वादयन्ति [विदियन्ति (सी० पी०)], नाञ्ञेसु धम्मेसु विसुद्धिमाह । 
यं निस्सिता तत्थ सुभं वदाना, पच्चेकसच्चेसु पुथू निविट्ठा॥ 


८३९.ते वादकामा परिसं विगस्ह, बालं दहन्ती मिथु अञ्ञमञ्ञं । 
वदन्ति ते अञ्जसिता कथोज्जं, पसंसकामा कुसला वदाना॥ 


८३२ यृत्तो कथायं परिसाय मज्झे, पसंसमिच्छं विनिघाति होति। 
अपाहतस्मिं पन मङ्कु होति, निन्दाय सो कुप्पति रन्धमेसौ॥ 


८३३यमस्स वादं परिहीनमाहु, अपाहतं पञ्हविमंसकासे। 
परिदेवति सोचति हीनवादो, उपच्चगा मन्ति अनुत्थुनाति॥ 


८३४एते विवादा समणेसु जाता, एतेसु उग्घाति निघाति होति। 
एतम्पि दिस्वा विरमे कथोज्जं, न हञ्जदत्थत्थिपसंसलाभा॥ 


८३५प्रसंसितो वा पन तत्थ होति, अक्खाय वादं परिसाय मज्झे। 
सो हस्सती उण्णमती [उन्नमती (?)] च तेन, पप्पुय्य तमत्थं यथा मनो अहु॥ 


८३६या उण्णती [उन्नती (?)] सास्स विघातभूमि, मानातिमानं वदते पनेसो। 
एतम्पि दिस्वा न विवादयेथ, न हि तेन सुद्धि कुसला वदन्ति॥ 


८३७सूरो यथा राजखादाय पुट्ठो, अभिगज्जमेति पटिसूरमिच्छं । 

येनेव सो तेन पलेहि सूर, पुब्बेब नत्थि यदिदं युधाय॥ 


८३८ये दिट्टिमुग्गय्ह विवादयन्ति [विवादियन्ति (सी० पी०)], इदमेव सच्चन्ति च वादयन्ति। 
ते त्वं वदस्सू न हि तेध अत्थि, वादम्हि जाते पटिसेनिकत्ता॥ 


८३९विसेनिकत्वा पन ये चरन्ति, दिड्टीहि दिट्टि अविरुज्झमाना । 
तेसु त्वं किं लभेथो पसूर, येसीध नत्थी परमुग्गहीतं॥ 


८४०अथ त्वं पवितक्कमागमा, मनसा दिट्टिगतानि चिन्तयन्तो । 
धोनेन युगं समागमा, न हि त्वं सक्खसि सम्पयातवेति॥ 


पसूरसुत्तं अट्ठमं निडटितं । 
९. मागण्डियसुत्तं 


८४९:दिस्वान तण्हं अरतिं रगञ्च [अरतिञ्च रागं (स्या० क०)], नाहोसि छन्दो अपि मेथुनस्मिं। 
किमेविदं मृत्तकरीसपुण्णं, पादापि नं सम्फुसितुं न इच्छे”॥ 


८४२:'एतादिसं चे रतनं न इच्छसि, नारिं नरिन्देहि बहूहि पत्थितं। 
दिड्टिगतं सीलवतं नु जीवितं [सीलवतानुजीवितं (सी० पी० क०)], भवूपपत्तिञ्च वदेसि कौदिसं ˆ॥ 


८४३:“इदं वदामीति न तस्स होति, (मागण्डियाति [मागन्दियाति (सी० स्या० पी०)] भगवा) 
धम्मेसु निच्छेय्य समुग्गहीतं । 
पस्सञ्च दिट्टीसु अनुग्गहाय, 
अज्झत्तसन्तिं पचिनं अदस्संˆ॥ 


८४ ४:विनिच्छया यानि पकप्पितानि, (इति मागण्डियो [मागन्दियो (सी० स्या० पी०)] ) 
ते वे मुनी बूसि अनुग्गहाय । 
अज्झत्तसन्तीति यमेतमत्थं, 
कथं नु धीरेहि पवेदितं तं" ॥ 


८४५न दिट्टिया न सुतिया न जाणेन, (मागण्डियाति भगवा) 
सीलब्बतेनापि न सुद्धिमाह । 
अदिट्टिया अस्सुतिया अञाणा, 
असीलता अब्बता नोपि तेन। 
एते च निस्सज्ज अनुग्गहाय, 
सन्तो अनिस्साय भवं न जप्पे!॥ 

८४६/“नो चे किर दिड्टिया न सृतिया न जाणेन, (इति मागण्डियो) 
सीलब्बतेनापि न सुद्धिमाह । 
अदिट्टिया अस्सुतिया अञाणा, 
असीलता अब्बता नोपि तेन। 
मञ्ञामहं मोमुहमेव धम्मं, 
दिट्टिया एके पच्चेन्ति सुद्धि ॥ 


८४७.दिडुञ्च निस्साय अनुपुच्छमानो, (मागण्डियाति भगवा) 
समुग्गहीतेसु पमोहमागा [समोहमागा (स्या० क०)]। 
इतो च नाइक्खि अणुम्पि सञ्ञं, 
तस्मा तुवं मोमुहतो दहासि॥ 


८४८:-समो विसेसी उद वा निहीनो, यो मञ्जती सो विवदेथ तेन। 
तीसु विधासु अविकम्पमानो, समो विसेसीति न तस्स होति॥ 


८४९:-सच्चन्ति सो ब्राह्मणो कि वदेय्य, मुसाति वा सो विवदेथ केन। 
यस्मिं समं विसमं वापि नत्थि, स केन वादं पटिसंयुजेय्य॥ 


८५०:'ओकं पहाय अनिकेतसारी, गामे अकुब्बं मुनि सन्थवानि [सन्धवानि (क०)]। 
कामेहि रित्तो अपुरेक्खरानो, कथं न विग्गय्ह जनेन कयिरा॥ 


८५९.'येहि विवित्तो विचरेय्य लोके, न तानि उग्गस्ह वदेय्य नागो। 
जलम्बुजं [एलम्बुजं (सी० स्या०)] कण्डकं वारिजं यथा, जलेन पङ्केन चनूपलित्तं । 
एवं मुनी सन्तिवादो अगिद्धो, कामे च लोके च अनूपलित्तो॥ 


८५२:'न वेदगू दिड्टियायको [न वेदगू दिड्टिया (क० सी० स्या० पी०)] न मुतिया, स मानमेति न हि तम्मयो सो। 
न कम्मुना नोपि सुतेन नेय्यो, अनूपनीतो स निवेसनेसु॥ 


८५३: सञ्जाविरत्तस्स न सन्ति गन्था, पञ्जाविमृत्तस्स न सन्ति मोहा। 
सञ्जञ्च दिद्विज्च ये अग्गहेसुं, ते घट्टयन्ता [घट्टमाना (स्या० क०)] विचरन्ति लोके''ति॥ 


मागण्डियसुत्तं नवमं निड्ितं । 
१०. पुराभेदसुत्तं 


८५४-कथंदस्सी कथंसीलो, उपसन्तोति वुच्चति। 
तं मे गोतम पबूहि, पुच्छितो उत्तमं नरं ॥ 

८५५६-वीततण्हो पुरा भेदा, (इति भगवा) पुब्बमन्तमनिस्सितो । 
वेमज्झे नुपसङ्केय्यो, तस्स नत्थि पुरक्खतं॥ 


८५६: अक्कोधनो असन्तासी, अविकत्थी अकुक्कुचो। 
मन्तभाणी [मन्ताभाणी (स्या० पी०)] अनुद्भतो, स वे वाचायतो मुनि॥ 


८५७:“निरासत्ति अनागते, अतीतं नानुसोचति। 
विवेकदस्सी फस्सेसु, दिट्टीसु च न नीयति [निय्यति (बहूसु)]॥ 


८५८:'पतिलीनो अकुहको, अपिहालु अमच्छरी। 
अप्पगब्भो अजेगुच्छो, पेसुणेय्ये च नो युतो॥ 


८५९: सातियेसु अनस्सावी, अतिमाने च नो युतो। 
सण्हो च पटिभानवा [पटिभाणवा (स्या० पी०)], न सद्धो न विरज्जति॥ 


८६०:"लाभकम्या न सिक्खति, अलाभे च न कुप्पति। 
अविरुद्धो च तण्हाय, रसेसु नानुगिज्झति॥ 


८६१. उपेक्खको सदा सतो, न लोके मञ्जते समं । 
न विसेसी न नीचेय्यो, तस्स नो सन्ति उस्सदा॥ 


८६२.'यस्स निस्सयना [निस्सयता (सी० स्या० पी०)] नत्थि, जत्वा धम्मं अनिस्सितो । 
भवाय विभवाय वा, तण्हा यस्स न विज्जति॥ 


८६३:'तं बूमि उपसन्तोति, कामेसु अनपेक्खिनं । 
गन्था तस्स न विज्जन्ति, अतरी सो विसत्तिकं॥ 


८६४/“न तस्स पृत्ता पसवो, खेत्तं वत्थुञ्च विज्जति। 
अत्ता वापि निरत्ता वा [अत्तं वापि निरत्तं वा (बहसु)], न तस्मिं उपलब्भति॥ 


८६५:'येन नं वज्जुं पुथुज्जना, अथो समणब्राह्मणा । 
तं तस्स अपुरक्खतं, तस्मा वादेसु नेजति॥ 


८६६: वीतगेधो अमच्छरी, न उस्सेसु वदते मुनि। 
न समेसु न ओमेसु, कप्पं नेति अकप्पियो॥ 


८६७: यस्स लोके सकं नत्थि, असता च न सोचति। 
धम्मेसु च न गच्छति, स वे सन्तोति बुच्चती”ति॥ 

पुराभेदसुत्तं दसमं निट्टितं । 
११. कलहविवादसुत्तं 


८६८: कुतोपहूता कलहा विवादा, परिदेवसोका सहमच्छरा च। 
मानातिमाना सहपेसुणा च, कुतोपहूता ते तदिङ्ग बूहि" ॥ 


८६९.“पियप्पहूता कलहा विवादा, 
परिदेवसोका सहमच्छरा च। 
मानातिमाना सहपेसुणा च, 
मच्छेरयुत्ता कलहा विवादा। 
विवादजातेसु च पेसुणानि” ॥ 


८७०:“पिया सु [पियानु (स्या०), पियस्सु (क०)] लोकस्मिं कुतोनिदाना, ये चापि [ये वापि (सी० स्या० पी०)] लोभा 
विचरन्ति लोके । 
आसा च निट्ठा च कुतोनिदाना, ये सम्परायाय नरस्स होन्ति” ॥ 


८७९. छन्दानिदानानि पियानि लोके, ये चापि लोभा विचरन्ति लोके । 
आसा च निट्ठा च इतोनिदाना, ये सम्परायाय नरस्स होन्ति॥ 


८७२:छन्दो नु लोकस्मिं कुतोनिदानो, विनिच्छया चापि [वापि (सी० स्या० पी०)] कुतोपहृता। 
कोधो मोसवज्जञ्च कथंकथा च, ये वापि धम्मा समणेन वुत्ता”॥ 


८७३:“सातं असातन्ति यमाह लोके, तमूपनिस्साय पहोति छन्दो। 
रूपेसु दिस्वा विभवं भवञ्च, विनिच्छयं कुब्बति [कुरुते (बहूसृ)] जन्तु लोके॥ 


८७४ कोधो मोसवज्जञ्च कथंकथा च, एतेपि धम्मा द्वयमेव सन्ते । 
कथंकथी जाणपथाय सिकखे, जत्वा पवुत्ता समणेन धम्मा''॥ 


८७५६-सातं असातञ्च कुतोनिदाना, किस्मिं असन्ते न भवन्ति हेते। 
विभवं भवञ्चापि यमेतमत्थं, एतं मे पबृहि यतोनिदानं॥ 


८७६: फस्सनिदानं सातं असातं, फस्से असन्ते न भवन्ति हेते। 
विभवं भवञ्चापि यमेतमत्थं, एतं ते पबूमि इतोनिदानं'॥ 


८७७-फस्सो नु लोकस्मि कुतोनिदानो, परिग्गहा चापि कुतोपहूता । 
किस्मिं असन्ते न ममत्तमत्थि, किस्मिं विभूते न फुसन्ति फस्सा” ॥ 

८७८: नामञ्च रूपञ्च पटिच्च फस्सो, इच्छानिदानानि परिग्गहानि। 
इच्छायसन्त्या न ममत्तमत्थि, रूपे विभूते न फुसन्ति फस्सा” ॥ 


८७९:"कथंसमेतस्स विभोति रूपं, सुखं दुखञ्चापि [दुखं वापि (सी० स्या०)] कथं विभोति। 
एतं मे पबृहि यथा विभोति, तं जानियामाति [जानिस्सामाति (सी० क०)] मे मनो अहु"॥ 


८८०:“न सञ्जसञ्जी न विसञ्जसञ्ञी, नोपि असञ्जी न विभूतसञ्जी। 
एवंसमेतस्स विभोति रूपं, सञ्जानिदाना हि पपञ्चसङ्का''॥ 


८८९.“'यं तं अपुच्छिम्ह अकित्तयी नो, 
अञ्ञं तं पुच्छाम तदिङ्ग बूहि । 
एत्तावतग्गं नु [नो (सी० स्या०)] वदन्ति हेके, 
यक्खस्स सुद्धि इध पण्डितासे । 
उदाहु अज्ञम्पि वदन्ति एत्तो॥ 


८८२:'एत्तावतग्गम्पि वदन्ति हेके, यक्खस्स सुद्धि इध पण्डितासे। 
तेसं पनेके समयं वदन्ति, अनुपादिसेसे कुसला वदाना॥ 


८८३:“एते च जत्वा उपनिस्सिताति, जत्वा मुनी निस्सये सो विमंसी। 
जत्वा विमृत्तो न विवादमेति, भवाभवाय न समेति धीरो”ति॥ 


कलहविवादसुत्तं एकादसमं निट्टितं । 
१२. चूळव्यूहसुत्तं [चूळवियूहसुत्तं (सी० स्या० निद्देस)] 


८८४सकंसकंदिद्टिपरिब्बसाना, विग्गय्ह नाना कुसला वदन्ति । 
यो एवं जानाति स वेदि धम्मं, इदं पटिक्कोसमकेवली सो॥ 


८८५एवम्पि विग्गय्ह विवादयन्ति, बालो परो अक्कुसलोति [अकुसलोति (सी० स्या० पी०)] चाह। 
सच्चो नु वादो कतमो इमेसं, सब्बेव हीमे कुसला वदाना॥ 


८८६परस्स चे धम्ममनानुजानं, बालोमको [बालो मगो (सी० स्या क०)] होति निहीनपञ्ञो। 
सब्बेव बाला सुनिहीनपञ्ञा, सब्बेविमे दिड्रिपरिब्बसाना॥ 


८८७सन्दिड्टिया चेव न वीवदाता, संसुद्भपञ्ञा कुसला मुतीमा। 
न तेसं कोचि परिहीनपञ्ञो [कोचिपि निहीनपञ्ञो (सी० स्या० क०)], दिट्टी हि तेसम्पि तथा समत्ता॥ 


८८८न वाहमेतं तथियन्ति [तथिवन्ति (स्या० क०)] बूमि, यमाहु बाला मिथु अञ्ञजमञ्जं । 

सकंसकंदिट्विमकंसु सच्चं, तस्मा हि बालोति परं दहन्ति॥ 


८८९यमाहु सच्चं तथियन्ति एके, तमाह अञ्ञे [अञ्जेपि (स्या), अञ्ञे च (?)] तुच्छं मुसाति। 
एवम्पि विगय्ह विवादयन्ति, कस्मा न एकं समणा वदन्ति॥ 


८९०एकज्हि सच्चं न दुतीयमत्थि, यस्मिं पजा नो विवदे पजानं। 
नाना ते [नानातो (क०)] सच्चानि सयं थुनन्ति, तस्मा न एकं समणा वदन्ति॥ 


८९१.कस्मा नु सच्चानि वदन्ति नाना, पवादियासे कुसला वदाना। 
सच्चानि सुतानि बहूनि नाना, उदाहु ते तक्कमनुस्सरन्ति॥ 


८९२. हेव सच्चानि बहूनि नाना, अञ्ञत्र सञ्जाय निच्चानि लोके । 
तक्कञ्च दिट्टीसु पकप्पयित्वा, सच्चं मुसाति द्रयधम्ममाहु॥ 


८९३४दिट्ठे सुते सीलवते मुते वा, एते च निस्साय विमानदस्सी। 
विनिच्छये ठत्वा पहस्समानो, बालो परो अक्कुसलोति चाह॥ 


८९४येनेव बालोति परं दहाति, तेनातुमानं कुसलोति चाह। 
सयमत्तना सो कुसलो वदानो, अञ्जं विमानेति तदेव पाव॥ 


८९५अतिसारदिड्टियाव सो समत्तो, मानेन मत्तो परिपुण्णमानी। 
सयमेव सामं मनसाभिसित्तो, दिट्टी हि सा तस्स तथा समत्ता॥ 


८९६परस्स चे हि वचसा निहीनो, तुमो सहा होति निहीनपञ्ञो। 
अथ चे सयं वेदगू होति धीरो, न कोचि बालो समणेसु अत्थि॥ 


८९७अब्जं इतो याभिवदन्ति धम्मं, अपरद्भा सुद्धिमकेवली ते [सुद्धिमकेवलीनो (सी०)]। 
एवम्पि तित्थ्या पुथुसो वदन्ति, सन्दिद्विरागेन हि तेभिरत्ता [त्याभिरत्ता (स्या० क०)]॥ 


८९८ इधेव सुद्धि इति वादयन्ति, नाञ्जेसु धम्मेसु विसुद्धिमाहु । 
एवम्पि तित्थ्या पुथुसो निविट्ठा, सकायने तत्थ दळहं वदाना॥ 


८९९.सकायने वापि दळहं वदानो, कमेत्थ बालोति परं दहेस्य । 
सयमेव सो मेधगमावहेय्य [मेधकं आवहेय्य (सी० पी०)], परं बदं बालमसुद्धिधम्मं ॥ 


९००विनिच्छये ठत्वा सयं पमाय, उद्धं स [उदं सो (सी० स्या० पी०)] लोकस्मिं विवादमेति। 
हित्वान सब्बानि विनिच्छयानि, न मेधगं कुब्बति जन्तु लोकेति॥ 

चूळमब्यूहसुत्तं द्वादसमं निट्टितं । 
१३. महाव्यूहसुत्तं 


९०१.ये केचिमे दिट्टिपरिब्बसाना, इदमेव सच्चन्ति विवादयन्ति [विवादियन्ति (सी० पी०)]। 
सब्बेव ते निन्दमन्वानयन्ति, अथो पसंसम्पि लभन्ति तत्थ॥ 


९०२.अप्पञ्हि एतं न अलं समाय, दुवे विवादस्स फलानि बूमि । 
एतम्पि दिस्वा न विवादयेथ, खेमाभिपस्सं अविवादभूमि॥ 


९०३.या काचिमा सम्मृतियो पुथुज्जा, सब्बाब एता न उपेति विद्वा। 
अनूपयो सो उपयं किमेय्य, दिट्ठे सुते खन्तिमकुब्बमानो॥ 


९०४सीलुत्तमा सञ्जमेनाहु सुद्धि, वतं समादाय उपड्ठितासे । 
इधेव सिक्खेम अथस्स सुद्धि, भवूपनीता कुसला वदाना॥ 


९०५सचे चुतो सीलवततो होति, पवेधती [स वेधति (सी० पी०)] कम्म विराधयित्वा। 
पजप्पती पत्थयती च सुद्धि, सत्थाव हीनो पवसं घरम्हा॥ 


९०६.सीलब्बतं वापि पहाय सब्बं, कम्मञ्च सावज्जनवज्जमेतं । 
सुद्धि असुद्धिन्ति अपत्थयानो, विरतो चरे सन्तिमनुग्गहाय॥ 


९०७तमूपनिस्साय जिगुच्छितं वा, अथवापि दिं व सुतं मुतं वा। 
उद्धंसरा सुद्भिमनुत्थुनन्ति, अवीततण्हासे भवाभवेसु॥ 


९०८पत्थयमानस्स हि जप्पितानि, पवेधितं वापि पकप्पितेसु। 
चुतूपपातो इध यस्स नत्थि, स केन वेधेय्य कुहिंव जप्पे [कुहिञ्चि जप्पे (सी० स्या० क०), कुहिं पजप्पे (पी०) 
निद्देसो पस्सितब्बो]॥ 


९०९.यमाहु धम्मं परमन्ति एके, तमेव हीनन्ति पनाहु अञ्ञे। 
सच्चो नु वादो कतमो इमेसं, सब्बेव हीमे कुसला वदाना॥ 


९१०.सकज्छि धम्मं परिपुण्णमाहु, अञ्ञस्स धम्मं पन हीनमाहृ । 
एवम्पि विग्गय्ह विवादयन्ति, सकं सकं सम्मुतिमाहु सच्चं॥ 


९११. परस्स चे वम्भयितेन हीनो, न कोचि धम्मेसु विसेसि अस्स। 
पृथू हि अञ्जस्स वदन्ति धम्मं, निहीनतो सम्हि दळहं वदाना॥ 

९१२.सद्भम्मपूजापि नेसं तथेव, यथा पसंसन्ति सकायनानि। 
सब्बेव वादा [सब्बे पवादा (स्या०)] तथिया [तथिवा (सब्बत्थ)] भवेय्युं, सुद्धी हि नेसं पच्चत्तमेव॥ 


९१३.न ब्राह्मणस्स परनेय्यमत्थि, धम्मेसु निच्छेय्य समुग्गहीतं । 
तस्मा विवादानि उपातिवत्तो, न हि सेट्टुतो पस्सति धम्ममञ्जं॥ 


९१४ जानामि पस्सामि तथेव एतं, दिट्टिया एके पच्चेन्ति सुद्धि । 
अद्दक्खि चे किञ्हि तुमस्स तेन, अतिसित्वा अञ्जेन वदन्ति सुद्धि॥ 


९१५.पस्सं नरो दक्खति [दक्खिति (सी०)] नामरूपं, दिस्वान वा जस्सति तानिमेव। 
कामं बहुं पस्सतु अप्पकं वा, न हि तेन सुद्धि कुसला वदन्ति॥ 


९१६.निविस्सवादी न हि सुब्बिनायो, पकप्पितं दिट्ि पुरेक्खरानो। 
यं निस्सितो तत्थ सुभं वदानो, सुद्धिवदो तत्थ तथद्दसा सो॥ 


९१७ न ब्राह्मणो कप्पमुपेति सङ्घा [सङ्घ (सी० स्या० पी०)], न दिड्टिसारी नपि जाणबन्धु। 
जत्वा च सो सम्मुतियो [सम्मतियो (स्या०)] पुथुज्जा, उपेक्खती उग्गहणन्ति मञ्ञे॥ 


९१८.विस्सज्ज गन्थानि मुनीध लोके, विवादजातेसु न वग्गसारी। 
सन्तो असन्तेसु उपेक्खको सो, अनुग्गहो उग्गहणन्ति मञ्ञे॥ 


९१९.पुब्बासवे हित्वा नवे अकुब्बं, न छन्दगू नोपि निविस्सवादी। 
स विप्पमृत्तो दिट्टिगतेहि धीरो, न लिम्पति [न लिप्पति (सी० पी०)] लोके अनत्तगरही॥ 


९२०-स सब्बधम्मेसु विसेनिभूतो, यं किञ्चि दिट्ठु व सुतं मृतं वा। 
स पन्नभारो मुनि विप्पमृत्तो, न कप्पियो नूपरतो न पत्थियोति॥ 


महाब्यूहसुत्तं तेरसमं निड्डितं । 
९४. तुवटकसुत्तं 


९२१.“पुच्छामि तं आदिच्चबन्धु [आदिच्चबन्धुं (सी० स्या०)], विवेकं सन्तिपदञ्च महेसि। 
कथं दिस्वा निब्बाति भिक्खु, अनुपादियानो लोकस्मिं किञ्चि” ॥ 


९२२.“मूलं पपञ्चसङ्घाय, (इति भगवा) 
मन्ता अस्मीति सब्बमुपरुन्धे [सब्बमुपरुद्भे (स्या० पी० क०)]। 
या काचि तण्हा अज्झत्तं, 
तासं विनया [विनयाय (?)] सदा सतो सिक्खे॥ 

९२३.“यं किञ्चि धम्ममभिजञ्ञा, अज्झत्तं अथवापि बहिद्धा । 
न तेन थामं [मानं (सी० क०)] कुब्बेथ, न हि सा निब्बुति सतं वुत्ता॥ 


९२४:-सेय्यो न तेन मञ्जेय्य, नीचेय्यो अथवापि सरिक्खो । 
फुट्ठो [पुड़ो (सी० स्या० क०)] अनेकरूपेहि, नातुमानं विकप्पयं तिट्टे॥ 


९२५:*अज्झत्तमेबुपसमे, न अञ्जतो भिक्खु सन्तिमेसेय्य। 
अज्झत्तं उपसन्तस्स, नत्थि अत्ता कुतो निरत्ता वा॥ 


९२६. “मज्झे यथा समुद्दस्स, कमि नो जायती ठितो होति। 
एवं ठितो अनेजस्स, उस्सदं भिक्खु न करेय्य कुहिञ्चि” ॥ 


९२७:-अकित्तयी विवटचक्खु, सक्खिधम्मं परिस्सयविनयं । 
पटिपदं वदेहि भददन्ते, पातिमोक्खं अथवापि समाधि” ॥ 


९२८. "चक्खूहि नेव लोलस्स, गामकथाय आवरये सोतं । 
रसे च नानुगिज्झेय्य, न च ममायेथ किञ्चि लोकस्मिं॥ 


९२९.“फस्सेन यदा फुट्टस्स, परिदेवं भिक्खु न करेय्य कुहिञ्च्ञ्चच । 
भवञ्च नाभिजप्पेस्य, भेरवेसु च न सम्पवेधेय्य॥ 


९३०.अन्नानमथो पानानं, खादनीयानं अथोपि वत्थानं । 
लद्धा न सन्निधि कयिरा, न च परित्तसे तानि अलभमानो॥ 


९३१.“झायी न पादलोलस्स, विरमे कुक्कुच्चा नप्पमज्जेय्य । 
अथासनेसु सयनेसु, अप्पसद्देसु भिक्खु विहरेय्य॥ 


९३२.“निहं न बहुलीकरेय्य, जागरियं भजेय्य आतापी। 
तन्दिं मायं हस्सं खिट, मेथुनं विप्पजहे सविभूसं॥ 


९३३. आथब्बणं सुपिनं लक्खणं, नो विदहे अथोपि नक्खत्तं 
विरुतञ्च गब्भकरणं, तिकिच्छं मामको न सेवेय्य॥ 


९३४:निन्दाय नप्पवेधेय्य, न उण्णमेय्य पसंसितो भिक्खु । 
लोभं सह मच्छरियेन, कोधं पेसुणियञ्च पनुदेय्य॥ 


९३५:"कयविक्कये न तिट्ठेय्य, उपवादं भिक्खु न करेय्य कुहिञ्चि । 
गामे च नाभिसज्जेय्य, लाभकम्या जनं न लपयेय्य॥ 

९३६.“न च कत्थिता सिया भिकखु, न च वाचं पयुत्तं भासेय्य। 
पागब्मियं न सिक्खेय्य, कथं विग्गाहिकं न कथयेय्य॥ 


९३७:-मोसवज्जे न नीयेथ, सम्पजानो सठानि न कयिरा। 
अथ जीवितेन पञ्ञाय, सीलब्बतेन नाञ्ञमतिमञ्ञे॥ 


९३८.सुत्वा रुसितो बहुं वाचं, समणानं वा पुथुजनानं [पृथुवचनानं (सी० स्या० पी०)]। 
फरुसेन ने न पटिबज्जा, न हि सन्तो पटिसेनिकरोन्ति॥ 


९३९.“'एतञ्च धम्ममञ्ञाय, विचिनं भिक्खु सदा सतो सिक्खे। 
सन्तीति निब्बुति जत्वा, सासने गोतमस्स न पमज्जेय्य॥ 


९४०: अभिभू हि सो अनभिभूतो, सक्खिधम्ममनीतिहमदस्सी। 
तस्मा हि तस्स भगवतो सासने, अप्पमत्तो सदा नमस्समनुसिक्खे'ति॥ 


तुवटकसुत्तं चुहदसमं निट्टितं । 
९५. अत्तदण्डसुत्त 


९४१:“अत्तदण्डा भयं जातं, जनं पस्सथ मेधगं। 
संवेगं कित्तयिस्सामि, यथा संविजितं मया॥ 


९४२:"फन्दमानं पजं दिस्वा, मच्छे अप्पोदके यथा। 
अञ्ञमञ्नेहि ब्यारुद्धे, दिस्वा मं भयमाविसि॥ 


९४३:'समन्तमसारो लोको, दिसा सब्बा समेरिता। 
इच्छं भवनमत्तनो, नाइसासिं अनोसितं॥ 


९४ ४: ओसानेत्वेव ब्यारुद्धे, दिस्वा मे अरती अहु। 
अथेत्थ सल्लमद्दक्खि, दुद्दसं हदयनिस्सितं ॥ 


९४५:येन सल्लेन ओतिण्णो, दिसा सब्बा विधावति। 
तमेव सल्लमब्बुय्ह, न धावति न सीदति॥ 


९४६: तत्थ सिकखानुगीयन्ति [सिक्खानुकिरियन्ति (क०)], यानि लोके गधितानि। 
न तेसु पसुतो सिया, निब्बिज्झ सब्बसो कामे । 
सिक्खे निब्बानमत्तनो॥ 

९४७-सच्चो सिया अप्पगब्भो, अमायो रित्तपेसुणो। 
अक्कोधनो लोभपापं, वेविच्छं वितरे मुनि॥ 


९४८:'निदं तन्दिं सहे थीनं, पमादेन न संवसे। 
अतिमाने न तिद्रेय्य, निब्बानमनसो नरो॥ 


९४९:"मोसवज्जे न नीयेथ, रूपे स्नेहं न कुब्बये । 
मानञ्च परिजानेय्य, साहसा विरतो चरे॥ 


९५०:“पुराणं नाभिनन्देय्य, नवे खन्तिं न कुब्बये। 
हिय्यमाने न सोचेय्य, आकासं न सितो सिया॥ 


९५९.गेधं बूमि महोघोति, आजवं बूमि जप्पनं । 
आरम्मणं पकप्पनं, कामपड्को दुरच्चयो॥ 


९५२:सच्चा अवोक्कम्म [अवोक्कमं (निद्देस)] मुनि, थले तिट्ठति ब्राह्मणो । 
सब्बं सो [सब्बसो (स्या० क०)] पटिनिस्सज्ज, स वे सन्तोति वुच्चति॥ 


९५३:°स वे विद्वा स वेदगू, जत्वा धम्मं अनिस्सितो । 
सम्मा सो लोके इरियानो, न पिहेतीध कस्सचि॥ 


९५४योध कामे अच्चतरि, सङ्गं लोके दुरच्चयं। 
न सो सोचति नाज्झेति, छिन्नसोतो अबन्धनो॥ 


९५५:यं पुब्बे तं विसोसेहि, पच्छा ते माहु किञ्चनं । 
मज्झे चे नो गहेस्ससि, उपसन्तो चरिस्ससि॥ 


९५६: सब्बसो नामरूपस्मिं, यस्स नत्थि ममायितं । 
असता च न सोचति, स वे लोके न जीयति॥ 


९५७६ यस्स नत्थि इदं मेति, परेसं वापि किञ्चनं । 
ममत्तं सो असंविन्दं, नत्थि मेति न सोचति॥ 


९५८:“अनिट्ठुरी अननुगिद्धो, अनेजो सब्बधी समो। 
तमानिसंसं पबूमि, पुच्छितो अविकम्पिनं॥ 


९५९: अनेजस्स विजानतो, नत्थि काचि निसङ्कति [निसङ्किति (सी० पी०)]॥ 
विरतो सो वियारब्भा, खेमं पस्सति सब्बधि॥ 

९६०.न समेसु न ओमेसु, न उस्सेसु वदते मुनि । 
सन्तो सो वीतमच्छरो, नादेति न निरस्सती”ति॥ 


अत्तदण्डसुत्तं पन्नरसमं निट्टितं । 
९६. सारिपृत्तसुत्तं 


९६१.“न मे दिट्टो इतो पुब्बे, (इच्चायस्मा सारिपुत्तो) 
न सुतो उद कस्सचि। 
एवं वग्गुवदो सत्था, 
तुसिता गणिमागतो॥ 


९६२.:“सदेवकस्स लोकस्स, यथा दिस्सति चक्खुमा। 
सब्बं तमं विनोदेत्वा, एकोव रतिमज्झगा॥ 


९६३.“त॑ बुद्धं असितं तादि, अकुहं गणिमागतं । 
बहूनमिध बद्धानं, अत्थि पञ्हेन आगमं ॥ 


९६४:भिक्खुनो विजिगुच्छतो, भजतो रित्तमासनं। 
रुक्खमूलं सुसानं वा, पब्बतानं गुहासु वा॥ 


९६५:'उच्चावचेसु सयनेसु, कोवन्तो तत्थ भेरवा। 
येहि भिक्खु न वेधेय्य, निग्घोसे सयनासने॥ 


९६६.“कती परिस्सया लोके, गच्छतो अगतं दिसं । 
ये भिक्खु अभिसम्भवे, पन्तम्हि सयनासने॥ 


९६७:'क्यास्स ब्यप्पथयो अस्सु, क्यास्सस्सु इध गोचरा। 
कानि सीलब्बतानास्सु, पहितत्तस्स भिक्खुनो॥ 


९६८ “कं सो सिक्खं समादाय, एकोदि निपको सतो। 
कम्मारो रजतस्सेव, निद्धमे मलमत्तनो”॥ 


९६९.“ विजिगुच्छमानस्स यदिदं फासु, (सारिपृत्ताति भगवा) 
रित्तासनं सयनं सेवतो चे। 
सम्बोधिकामस्स यथानुधम्मं, 
तं ते पवक्खामि यथा पजानं॥ 

९७०:*पञ्चन्नं धीरो भयानं न भाये, भिक्खु सतो सपरियन्तचारी। 
डंसाधिपातानं सरीसपानं, मनुस्सफस्सानं चतुप्पदानं॥ 


९७१. परधम्मिकानम्पि न सन्तसेस्य, दिस्वापि तेसं बहुभेरवानि। 
अथापरानि अभिसम्भवेय्य, परिस्सयानि कुसलानुएसी॥ 


९७२:'आतङ्कफस्सेन खुदाय फुट्टो, सीतं अतुण्हं [अच्चुण्हं (सी० स्या०)] अधिवासयेय्य । 
सो तेहि फुट्टो बहुधा अनोको, वीरियं परक्कम्मदळहं करेय्य॥ 


९७३:४थेय्यं न कारे [न करेय्य (सी० स्या० क०)] न मुसा भणेय्य, मेत्ताय फस्से तसथावरानि। 
यदाविलत्तं मनसो विजञ्ञा, कण्हस्स पक्खोति विनोदयेय्य॥ 


९७४:-कोधातिमानस्स वसं न गच्छे, मूलम्पि तेसं पलिखञ्ज तिट्ठे। 
अथप्पियं वा पन अप्पियं वा, अद्भा भवन्तो अभिसम्भवेय्य॥ 


९७५:'पञ्जं पुरक्खत्वा कल्याणपीति, विक्खम्भये तानि परिस्सयानि। 
अरतिं सहेथ सयनम्हि पन्ते, चतुरो सहेथ परिदेवधम्मे॥ 


९७६:'किसू असिस्सामि कुवं वा [कुध वा (क०), कुथ वा (निद्देस)] असिस्सं, दुकखं वत सेत्थ क्वज्ज सेस्सं । 
एते वितक्के परिदेवनेय्ये, विनयेथ सेखो अनिकेतचारी॥ 


९७७:अन्नञ्च लद्भा वसनञ्च काले, मत्तं सो जञ्ञा इध तोसनत्थं। 
सो तेसु गुत्तो यतचारि गामे, रुसितोपि वाचं फरुसं न बज्जा॥ 


९७८: ओक्खित्तचक्खु न च पादलोलो, झानानुयुत्तो बहुजागरस्स। 
उपेक्खमारब्म समाहितत्तो, तक्कासयं कुक्कुच्चियूपछिन्दे॥ 


९७९:*चुदितो वचीभि सतिमाभिनन्दे, सब्रह्मचारीसु खिलं पभिन्दे। 
वाचं पमुञ्चे कुसलं नातिवेलं, जनवादधम्माय न चेतयेय्य॥ 


९८०.*अथापरं पञ्च रजानि लोके, येसं सतीमा विनयाय सिक्खे। 
रूपेसु सद्देसु अथो रसेसु, गन्धेसु फस्सेसु सहेथ रागं॥ 


९८१.“एतेसु धम्मेसु विनेय्य छन्दं, भिक्खु सतिमा सुविमुत्तचित्तो। 
कालेन सो सम्मा धम्मं परिवीमंसमानो, 
एकोदिभूतो विहने तमं सो ति॥ 


सारिपुत्तसुत्तं सोळसमं निट्टितं। 

अट्ठकगग्गो चतुत्थो 
निट्टितो। 
तस्सुद्दानं - 


कामं गुहञ्च दुद्ठा च, सुद्धञ्च परमा जरा । 
मेत्तेय्यो च पसूरो च, मागण्डि पुराभेदनं॥ 


कलहं द्वे च ब्यूहानि [ब्यूहानि (सी०)], पुनदेव तुवट्ठक॑ । 


अत्तदण्डवरं सुत्तं, थेरपुड्ेन [थेरपञ्हेन (सी०), सारिपृत्तेन (स्या०)] सोळस । 
इति एतानि सुत्तानि, सब्बानट्टकवग्गिकाति॥ 


५. पारायनवग्गो 


वत्थृगाथा 


९८२.कोसलानं पुरा रम्मा, अगमा दक्खिणापथं । 
आकिञ्चञ्ञं पत्थयानो, ब्राह्मणो मन्तपारगू॥ 


९८३.सो अस्सकस्स विसये, अळकस्स [मुळकस्स (स्या०), मूळहकस्स (क०), मळकस्स (निद्देस)] समासने। 
वसि गोधावरीकूले, उञ्छेन च फलेन च॥ 


९८ ४तस्सेव उपनिस्साय, गामो च विपुलो अहु। 
ततो जातेन आयेन, महायञ्ञमकप्पयि॥ 


९८५महायञ्ञं यजित्वान, पुन पाविसि अस्समं । 
तस्मिं पटिपविट्टम्हि, अञ्जो आगञ्छि ब्राह्मणो॥ 


९८६.उग्घट्टपादो तसितो [तस्सितो (क०)], पङ्कदन्तो रजस्सिरो। 
सो च नं उपसङ्कम्म, सतानि पञ्च याचति॥ 


९८७तमेनं बावरी दिस्वा, आसनेन निमन्तयि । 
सुखञ्च कुसलं पुच्छि, इदं वचनमब्रवि॥ 


९८८: "यं खो मम देय्यधम्मं, सब्बं विसञ्जितं मया। 
अनुजानाहि मे ब्रह्मे, नत्थि पञ्चसतानि मे” ॥ 


www.tipitaka.org Vipassana Research Institute 


Page ]03 sur ]22 


९८९.“सचे मे याचमानस्स, भवं नानुपदस्सति। 
सत्तमे दिवसे तुर्हं, मुद्धा फलतु सत्तधा'॥ 


९९०.अभिसङ्घरित्वा कुहको, भेरवं सो अकित्तयि। 
तस्स तं वचनं सुत्वा, बावरी दुक्खितो अहु॥ 


९९१.उस्सुस्सति अनाहारो, सोकसल्लसमप्पितो । 
अथोपि एवं चित्तस्स, झाने न रमती मनो॥ 


९९२.उत्रस्तं दुक्खितं दिस्वा, देवता अत्थकामिनी । 
बावरिं उपसङ्कम्म, इदं वचनमब्रवि॥ 


९९३.“न सो मुद्धं पजानाति, कुहको सो धनत्थिको। 
मुद्धनि मुद्धपाते वा, जाणं तस्स न विज्जति”॥ 


९९४:“भोती चरहि जानासि, तं मे अकखाहि पुच्छिता। 
मुद्धं मुद्धाधिपातञ्च, तं सुणोम वचो तव” ॥ 


९९५: अहम्पेतं न जानामि, जाणमेत्थ न विज्जति। 
मुद्धनि मुद्भाधिपाते च, जिनानं हेत्थ [मुद्धं मुद्राधिपातो च, जिनानं हेत (सी० स्या० पी०)] दस्सनं” ॥ 


९९६. अथ को चरहि जानाति, अस्मिं पथविमण्डले [पुथविमण्डले (सी० पी०)]। 
मुद्धं मुद्धाधिपातञ्च, तं मे अकखाहि देवते" ॥ 


९९७:“पुरा कपिलवत्थुम्हा, निक्खन्तो लोकनायको । 
अपच्चो ओक्काकराजस्स, सक्यपुत्तो पभङ्करो॥ 


९९८ सो हि ब्राह्मण सम्बुद्धो, सब्बधम्मान पारगू। 
सब्बाभिञ्ञाबलप्पत्तो, सब्बधम्मेसु चक्खुमा । 
सब्बकम्मक्खयं पत्तो, विमृत्तो उपधिक्खये॥ 


९९९.““बुद्धो सो भगवा लोके, धम्मं देसेति चक्खुमा । 
तं त्वं गन्त्वान पुच्छस्सु, सो ते तं ब्याकरिस्सति” ॥ 


१००सम्बुद्धोति वचो सुत्वा, उदग्गो बाबरी अहु। 
सोकस्स तनुको आसि, पीतिञ्च विपुलं लभि॥ 


१००श्त्रो बावरी अत्तमनो उदग्गो, तं देवतं पुच्छति वेदजातो । 

““कतमम्हि गामे निगमम्हि वा पन, कतमम्हि वा जनपदे लोकनाथो । 
यत्थ गन्त्वान पस्सेमु [गन्त्वा नमस्सेमु (सी० स्या० पी०)], सम्बुद्धं द्विपदुत्तमं ˆ [द्विपदुत्तमं (सी० स्या० पी०)],॥ 


१००२:सावत्थियं कोसलमन्दिरे जिनो, पहूतपञ्ञो वरभूरिमेधसो । 
सो सक्यपुत्तो विधुरो अनासवो, मुद्धाधिपातस्स विदू नरासभो"॥ 


१००३्ञतो आमन्तयी सिस्से, ब्राह्मणे मन्तपारगे। 
“एथ माणवा अक्खिस्सं, सुणाथ वचनं मम॥ 


१००४यस्सेसो दुल्लभो लोके, पातुभावो अभिण्हसो। 
स्वाज्ज लोकम्हि उप्पन्नो, सम्बुद्धो इति विस्सुतो। 
खिप्पं गन्त्वान सावत्थिं, पस्सव्हो द्विपदुत्तमं ' ॥ 


१००कथं चरहि जानेमु, दिस्वा बुद्धोति ब्राह्मण । 
अजानतं नो पबूहि, यथा जानेमु तं मय” ॥ 


१००६:आगतानि हि मन्तेसु, महापुरिसलक्खणा । 
द्वत्तिसानि च [द्वित्तिसा च (सी० स्या० पी०), द्वित्तिस तानि (?)] ब्याक्खाता, समत्ता अनुपुब्बसो॥ 


१००७यस्सेते होन्ति गत्तेसु, महापुरिसलक्खणा। 
द्वेयेब तस्स गतियो, ततिया हि न विज्जति॥ 


९००८:सचे अगारं आवसति [अज्झावसति (क०)], विजेय्य पथवि इमं । 
अदण्डेन असत्थेन, धम्मेनमनुसासति॥ 


१००९:सचे च सो पब्बजति, अगारा अनगारियं। 
विवट्टच्छदो [विवत्तछद्दो (सी०)] सम्बुद्धो, अरहा भवति अनुत्तरो॥ 


९०१५: जाति गोत्तञ्च लक्खणं, मन्ते सिस्से पुनापरे । 
मुद्धं मुद्राधिपातञ्च, मनसायेव पुच्छथ॥ 


१०१९अनावरणदस्सावी, यदि बुद्धो भविस्सति। 
मनसा पुच्छिते पञ्हे, वाचाय विस्सजेस्सति'॥ 


१०१ खावरिस्स वचो सुत्वा, सिस्सा सोळस ब्राह्मणा । 
अजितो तिस्समेत्तेय्यो, पुण्णको अथ मेत्तगू॥ 


१०१ ख्चोतको उपसीवो च, नन्दो च अथ हेमको। 

तोदेय्यकप्पा दुभयो, जतुकण्णी च पण्डितो॥ 


१०१अद्राबुधो उदयो च, पोसालो चापि ब्राह्मणो । 
मोघराजा च मेधावी, पिङ्गियो च महाइसि॥ 


१०१प्पच्चेकर्गणनो सब्बे, सब्बलोकस्स विस्सुता। 
झायी झानरता धीरा, पुब्बबासनवासिता॥ 


१०१६्वावरि अभिवादेत्वा, कत्वा च नं पदक्खिणं । 
जटाजिनधरा सब्बे, पक्कामुं उत्तरामुखा॥ 


१०१५अळकस्स पतिटठानं, पुरिमाहिस्सति [पुरिमं माहिस्सति (सी० पी०), पुरं माहिस्सति (स्या०)] तदा। 
उज्जेनिञ्चापि गोनद्धं, वेदिसं वनसव्हयं॥ 


१०१८कोसम्बिञ्चापि साकेतं, सावत्थिञ्च पुरुत्तमं । 
सेतब्यं कपिलवत्थुं, कुसिनारञ्च मन्दिरं॥ 


१०१भ्ावञ्च भोगनगरं, वेसालि मागधं पुरं । 
पासाणकं चेतियञ्च, रमणीयं मनोरमं॥ 


१०२बअसितोवुदकं सीतं, महालाभंव वाणिजो। 
छायं धम्माभितत्तोव, तुरिता पब्बतमारुहुं॥ 


१०२श्वगवा तम्हि समये, भिक्खुसङ्घपुरक्खतो । 
भिकखूनं धम्मं देसेति, सीहोव नदती वने॥ 


१०२श्मजितो अहस बुद्ध, सतरंसि [वीतरंसिंव (स्या०), सतरंसीव (क०), पीतरंसीव (निद्देस)] व भाणुम॑ । 
चन्दं यथा पन्नरसे, पारिपूरि उपागतं॥ 


१०२झ्मथस्स गत्ते दिस्वान, परिपूरञ्च ब्यञ्जनं । 
एकमन्तं ठितो हड्डी, मनोपञ्हे अपुच्छथ॥ 


१०२४,आदिस्स जम्मनं [जप्पनं (क०)] बूहि, गोत्तं बृहि सलक्खणं [बूहिस्स लक्खणं (निद्देस)] । 
मन्तेसु पारमिं बूहि, कति वाचेति ब्राह्मणों ॥ 


१०२बीसं वस्ससतं आयु, सो च गोत्तेन बावरी। 
तीणिस्स लक्खणा गत्ते, तिण्णं वेदान पारगू॥ 

१०२६:लक्खणे इतिहासे च, सनिघण्डुसकेट्भे । 
पञ्चसतानि वाचेति, सधम्मे पारमिं गतो॥ 


९०२७लक्खणानं पविचयं, बावरिस्स नरुत्तम। 
कङ्कच्छिद [तण्हच्छिद (बहूसु)] पकासेहि, मा नो कङ्घायितं अहु”॥ 


१०२८:मुखं जिव्हाय छादेति, उण्णस्स भमुकन्तरे । 
कोसोहितं वत्थगुय्हं, एवं जानाहि माणव” ॥ 


१०२भुच्छञ्हि किञ्चि असुणन्तो, सुत्वा पञ्हे वियाकते। 
विचिन्तेति जनो सब्बो, वेदजातो कतञ्जली॥ 


१०३०को नु देवो वा ब्रह्मा वा, इन्दो वापि सुजम्पति। 
मनसा पुच्छिते पञ्हे, कमेतं पटिभासति॥ 


९०३९'मुद्धं मुद्राधिपातञ्च, बावरी परिपृच्छति । 
तं ब्याकरोहि भगवा, कङ्कं विनय नो इसे !॥ 


१०३२:अबिज्जा मुद्धाति जानाहि, विज्जा मुद्धाधिपातिनी। 
सद्धासतिसमाधीहि, छन्दवीरियेन संयुता” ॥ 


१०३३्ञतो वेदेन महता, सन्थम्भित्वान माणवो। 
एकंसं अजिनं कत्वा, पादेसु सिरसा पति॥ 


१०३४बावरी ब्राह्मणो भोतो, सह सिस्सेहि मारिस। 
उदग्गचित्तो सुमनो, पादे वन्दति चक्खुम” ॥ 


१०३सुखितो बावरी होतु, सह सिस्सेहि ब्राह्मणो । 
त्वञ्चापि सुखितो होहि, चिरं जीवाहि माणव॥ 


१०३६:बावरिस्स च तुय्हं वा, सब्बेसं सब्बसंसयं । 
कतावकासा पुच्छव्हो, यं किञ्चि मनसिच्छथ'॥ 


१०३ झम्बुद्धेन कतोकासो, निसीदित्वान पञ्जली। 
अजितो पठमं पउ्हं, तत्थ पुच्छि तथागतं 


वत्थुगाथा निड्टिता। 

१. अजितमाणवपुच्छा 


१०३८:केनस्सु निवुतो लोको, (इच्चायस्मा अजितो) 
केनस्सु नप्पकासति। 
किस्साभिलेपनं बूसि, किंसु तस्स महब्मयं"॥ 


१०३९:अविज्जाय निवृतो लोको, (अजिताति भगवा) 
वेविच्छा पमादा नप्पकासति। 
जप्पाभिलेपनं बुमि, दुकखमस्स महब्भयं ˆ ॥ 


१०४ ०सवन्ति सब्बधि सोता, (इच्चायस्मा अजितो) 
सोतानं कि निवारणं । 

सोतानं संवरं बृहि, केन सोता पिथिय्यरे” [पिथिय्यरे (सी० स्या० पी०), पिथीयरे (सी० अट्ठ०), पिधीयरे (?)]॥ 


१०४ यानि सोतानि लोकस्मिं, (अजिताति भगवा) 
सति तेसं निवारणं । 
सोतानं संवरं बूमि, पञ्ञायेते पिधिय्यरे” ॥ 


१०४ पञ्जा चेव सति यञ्च [सती चेव (सी०), सती च (स्या०), सती चापि (पी० निद्देस), सति चापि (निद्देस)], 


(इच्चायस्मा अजितो) 
नामरूपञ्च मारिस। 
एतं मे पुट्ठो पबृहि, कत्थेतं उपरुज्झति” ॥ 


९०४ मेतं पञ्हं अपुच्छि, अजित तं वदामि ते। 
यत्थ नामञ्च रूपञ्च, असेसं उपरुज्झति । 
विञ्ञाणस्स निरोधेन, एत्थेतं उपरुज्झति'`॥ 


१०४४ये च सङ्घातधम्मासे, ये च सेखा पृथू इध। 
तेसं मे निपको इरियं, पुद्ठो पबूहि मारिस"॥ 


१०४ ८क्रामेसु नाभिगिज्झेय्य, मनसानाविलो सिया। 
कुसलो सब्बधम्मानं, सतो भिक्खु परिब्बजे"ति॥ 


अजितमाणवपुच्छा पठमा निद्ठिता। 
२. तिस्समेत्तेय्यमाणवपुच्छा 


१०४ क्रोध सन्तुसितो लोके, (इच्चायस्मा तिस्समेत्तेय्यो) 

कस्स नो सन्ति इञ्जिता। 
को उभन्तमभिञ्ञाय, मज्झे मन्ता न लिप्पति [लिम्पति (क०)]। 
क॑ बूसि महापुरिसोति, को इध सिब्बिनिमच्चगा”॥ 


१०४७क्कामेसु ब्रह्मचरियवा, (मेत्तेय्याति भगवा) 
वीततण्हो सदा सतो। 
सङ्काय निब्बुतो भिक्खु, तस्स नो सन्ति इञ्जिता॥ 


१०४४सो उभन्तमभिञ्ञाय, मज्झे मन्ता न लिप्पति। 
तं बूमि महापुरिसोति, सो इध सिब्बिनिमच्चगा"ति॥ 


तिस्समेत्तेय्यमाणवपुच्छा दुतिया निद्ठिता। 
३. पुण्णकमाणवपुच्छा 


१०४ ९.अनेजं मूलदस्सावि, (इच्चायस्मा पुण्णको) 
अत्थि [अत्थो (स्या०)] पञ्हेन आगमं । 
कि निस्सिता इसयो मनुजा, खत्तिया ब्राह्मणा देवतानं । 
यञ्जमकणप्पयिंसु पृथूध लोके, पुच्छामि तं भगवा बृहि मे तं"॥ 


१०५ ०ये केचिमे इसयो मनुजा, (पुण्णकाति भगवा) 
खत्तिया ब्राह्मणा देवतानं । 
यञ्जमकप्पयिसु पुथूध लोके, आसीसमाना पुण्णक इत्थत्तं [इत्थभावं (सी० स्या०)]। 
जरं सिता यञ्ञमकणप्पयिसु'॥ 


१०५९:ये केचिमे इसयो मनुजा, (इच्चायस्मा पुण्णको) 
खत्तिया ब्राह्मणा देवतानं । 
यञ्जमकप्पयिंसु पुथूध लोके, कच्चिस्सु ते भगवा यञ्ञपथे अप्पमत्ता। 
अतारुं जातिञ्च जरञ्च मारिस, पुच्छामि तं भगवा बृहि मे तँ ॥ 


१०५२.आसीसन्ति थोमयन्ति, अभिजप्पन्ति जुहन्ति। (पुण्णकाति भगवा) 
कामाभिजप्पन्ति पटिच्च लाभं, ते याजयोगा भवरागरत्ता। 
नातरिंसु जातिजरन्ति बुमि”॥ 


१०५३ते चे नातरिंसु याजयोगा, (इच्चायस्मा पुण्णको) 
यञ्ञेहि जातिञ्च जरञ्च मारिस। 
अथ को चरहि देवमनुस्सलोके, अतारि जातिञ्च जरञ्च मारिस। 

पुच्छामि तं भगवा बूहि मे तँ ॥ 


१०५४सङ्घाय लोकस्मि परोपरानि [परोवरानि (सी० स्या०)], (पुण्णकाति भगवा) 
यस्सिञ्जितं नत्थि कुहिञ्चि लोके । 
सन्तो विधूमो अनीघो निरासो, अतारि सो जातिजरन्ति बूमी 'ति॥ 


पुण्णकमाणवपुच्छा ततिया निड्टिता। 
४. मेत्तगूमाणवपुच्छा 


१०५७ुच्छामि तं भगवा बूहि मे तं, (इच्चायस्मा मेत्तगू) 
मञ्ञामि तं वेदगुं भावितत्तं । 
कुतो नु दुक्खा समुदागता इमे, ये केचि लोकस्मिमनेकरूपा''॥ 


१०५६दुक्खस्स वे मं पभवं अपुच्छसि, (मेत्तगृति भगवा) 
तं ते पवक्खामि यथा पजानं । 
उपधिनिदाना पभवन्ति दुक्खा, ये केचि लोकस्मिमनेकरूपा॥ 


१०५७य्ो वे अविद्वा उपधि करोति, पुनप्पुनं दुक्खमुपेति मन्दो । 
तस्मा पजानं उपधिं न कयिरा, दुक्खस्स जातिप्पभवानुपस्सी॥ 


१०५८ तं अपुच्छिम्ह अकित्तयी नो, अज्जं तं पुच्छाम [पुच्छामि (सी० पी०)] तदिङ्ग बृहि । 
कथं नु धीरा वितरन्ति ओघं, जाति जरं सोकपरिद्दवञ्च । 
तं मे मुनि साधु वियाकरोहि, तथा हि ते विदितो एस धम्मो”॥ 


१०५९कित्तयिस्सामि ते धम्मं, (मेत्तगृति भगवा) 
दिड्े धम्मे अनीतिहं । 
यं विदित्वा सतो चरं, तरे लोके विसत्तिकं”॥ 


१०६०तञ्चाहं अभिनन्दामि, महेसि धम्ममुत्तमं । 
यं विदित्वा सतो चरं, तरे लोके विसत्तिक॑"॥ 


१०६९:यं किञ्चि सम्पजानासि, (मेत्तगृति भगवा) 
उद्धं अधो तिरियञ्चापि मज्झे । 
एतेसु नन्दिञ्च निवेसनञ्च, पनुज्ज विञ्ञाणं भवे न तिट्टे॥ 


१०६२एवंविहारी सतो अप्पमत्तो, भिक्खु चरं हित्वा ममायितानि। 
जाति जरं सोकपरिहवञ्च, इधेव विद्वा पजहेय्य दुक्खं" ॥ 

१०६३:एताभिनन्दामि वचो महेसिनो, सुकित्तितं गोतमनूपधीकं । 
अद्धा हि भगवा पहासि दुक्खं, तथा हि ते विदितो एस धम्मो॥ 


९०६४ते चापि नूनप्पजहेय्यु दुक्खं, ये त्वं मुनि अट्टितं ओवदेय्य। 
तं तं नमस्सामि समेच्च नाग, अप्पेव मं भगवा अदट्टितं ओवदेय्य” ॥ 


१०६यं ब्राह्मणं वेदगुमाभिजञ्ञा, अकिञ्चनं कामभवे असत्तं। 
अद्धा हि सो ओघमिमं अतारि, तिण्णो च पारं अखिलो अकङ्घो॥ 


१०६६४विद्वा च यो [सो (सी० स्या० पी०)] वेदगू नरो इध, भवाभवे सङ्गमिमं विसज्ज। 
सो वीततण्हो अनीघो निरासो, अतारि सो जातिजरन्ति बूमी ति॥ 


मेत्तगूमाणवपुच्छा चतुत्थी निड्टिता। 
५. धोतकमाणवपुच्छा 


१०६७पुच्छामि तं भगवा बूहि मे तं, (इच्चायस्मा धोतको) 
वाचाभिकङ्कामि महेसि तुय्हं 
तव सुत्वान निग्घोसं, सिक्खे निब्बानमत्तनो''॥ 


१०६८तेनहातप्पं करोहि, (धोतकाति भगवा) इधेव निपको सतो। 
इतो सुत्वान निग्घोसं, सिक्खे निब्बानमत्तनो”॥ 


१०६९:पस्सामहं देवमनुस्सलोके, अकिञ्चनं ब्राह्मणमिरियमानं । 
तं तं नमस्सामि समन्तचकखु, पमुञ्च मं सक्क कथंकथाहि'`॥ 


९०७०नाहं सहिस्सामि [समिस्सामि (स्या०), गमिस्सामि (सी०), समीहामि (पी०)] पमोचनाय, कर्थकथि धोतक 
कञ्चि लोके । 
धम्मञ्च सेट अभिजानमानो [आजानमानो (सी० स्या० पी०)], एवं तुवं ओघमिमं तरेसि”'॥ 


१०७१९:अनुसास ब्रह्मे करुणायमानो, विवेकधम्मं यमहं विजञ्ञं | 
यथाहं आकासोव अब्यापज्जमानो, इधेव सन्तो असितो चरेय्यं”॥ 


९०७₹कित्तयिस्सामि ते सन्तिं, (थोतकाति भगवा) दिट्ठे धम्मे अनीतिहं । 
यं विदित्वा सतो चरं, तरे लोके विसत्तिकं”॥ 


१०७३तञ्चाहं अभिनन्दामि, महेसि सन्तिमृत्तमं । 
यं विदित्वा सतो चरं, तरे लोके विसत्तिर्के” ॥ 

१०७४य्रं किञ्चि सम्पजानासि, (धोतकाति भगवा) 
उद्धं अधो तिरियञ्चापि मज्झे। 
एतं विदित्वा सङ्गोति लोके, भवाभवाय माकासि तण्ह"'न्ति॥ 


धोतकमाणवपुच्छा पञ्चमी निट्टिता। 
६. उपसीवमाणवपुच्छा 


१०७एको अहं सक्क महन्तमोघं, (इच्चायस्मा उपसीवो) 
अनिस्सितो नो विसहामि तारितुं। 
आरम्मणं बूहि समन्तचकखु, यं निस्सितो ओघमिमं तरेय्यं॥ 


१०७६.आकिञ्चञ्ञं पेकखमानो सतिमा, (उपसीवाति भगवा) 
नत्थीति निस्साय तरस्सु ओघं । 
कामे पहाय विरतो कथाहि, तण्हक्खयं नत्तमहाभिपस्स” [रत्तमहाभिपस्स (स्या०), रत्तमहं विपस्स (क०)]॥ 


१०७७सब्बेसु कामेसु यो वीतरागो, (इच्चायस्मा उपसीवो) 
आकिञ्चञ्ञं निस्सितो हित्वा मञ्ञं । 
सञ्जाविमोक्खे परमे विमुत्तो [धिमुत्तो (क०)], तिट्ठे नु सो तत्थ अनानुयायी” [अनानुवायी (स्या० क०)]॥ 


१०७८सब्बेसु कामेसु यो वीतरागो, (उपसीवाति भगवा) 
आकिञ्चञ्जं निस्सितो हित्वा मज्जं। 
सञ्जाविमोक्खे परमे विमुत्तो, तिट्ठेग्य सो तत्थ अनानुयायी''॥ 


१०७९तिड्टे चे सो तत्थ अनानुयायी, पूगम्पि वस्सानं समन्तचक्खु। 
तत्थेब सो सीतिसिया विमृत्तो, चवेथ विज्ञाणं तथाविधस्स'॥ 


१०८५:अच्ची यथा वातवेगेन खित्ता [खित्तं (स्या०), खित्तो (पी०)], (उपसीवाति भगवा) 
अत्थं पलेति न उपेति सङ्घं । 
एवं मुनी नामकाया विमुत्तो, अत्थं पलेति न उपेति सङ्घं `॥ 


१०८१९:अत्थङ्गतो सो उद वा सो नत्थि, उदाहु वे सस्सतिया अरोगो। 
तं मे मुनी साधु वियाकरोहि, तथा हि ते विदितो एस धम्मो”॥ 


९०८२:अत्थङ्गतस्स न पमाणमत्थि, (उपसीवाति भगवा) 


येन नं वज्जुं तं तस्स नत्थि । 
सब्बेसु धम्मेसु समोहतेसु, समूहता वादपथापि सब्बे 'ति॥ 


www.tipitaka.org Vipassana Research Institute 


Page ]]2 sur [22 


उपसीवमाणवपुच्छा छट्टी निड्टिता। 
७. नन्दमाणवपुच्छा 


१०८३:सन्ति लोके मुनयो, (इच्चायस्मा नन्दो) 
जना वदन्ति तयिदं कथंसु। 
जाणूपपन्नं नो मुनिं [मुनि नो (स्या० क०)] वदन्ति, उदाहृ वे जीवितेनूपपन्नं” ॥ 


१०८ ४न दिट्टिया न सुतिया न जाणेन, (न सीलब्बतेन) [( ) नत्थि सी०-पी पोत्थकेसु] 
मुनीध नन्द कुसला वदन्ति। 
विसेनिकत्वा अनीघा निरासा, चरन्ति ये ते मुनयोति बूमि”॥ 


१०८ये केचिमे समणब्राह्मणासे, (इच्चायस्मा नन्दो) 
दिट्ठस्सुतेनापि [दिड्ेन सुतेनापि (सी०), दिट्ठे सुतेनापि (स्या० पी० क०)] वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि । 
कच्चिस्सु ते भगवा तत्थ यता चरन्ता, अतारु जातिञ्च जरञ्च मारिस। 
पुच्छामि तं भगवा बूहि मे त ॥ 


१०८६ये केचिमे समणब्राह्मणासे, (नन्दाति भगवा) 
दिडटस्सुतेनापि वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि । 
किञ्चापि ते तत्थ यता चरन्ति, नारिंसु जातिजरन्ति बुमि”॥ 


१०८७ये केचिमे समणब्राह्मणासे, (इच्चायस्मा नन्दो) 
दिट्ठस्सुतेनापि वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि । 
ते चे मुनि [सचे मुनि (सी०)] बुसि अनोघतिण्णे, अथ को चरहि देवमनुस्सलोके । 
अतारि जातिञ्च जरञ्च मारिस, पुच्छामि तं भगवा बुहि मे तं" ॥ 


१०८८'नाहं सब्बे समणब्राह्मणासे, (नन्दाति भगवा) 
जातिजराय निवृताति बूमि। 
ये सीध दिट्ुंव सुतं मुतं वा, सीलब्बतं वापि पहाय सब्बं । 
अनेकरूपम्पि पहाय सब्बं, तण्हं परिञ्ञाय अनासवासे। 
ते वे नरा ओघतिण्णाति बुमि”॥ 


१०८९:एताभिनन्दामि वचो महेसिनो, सुकित्तितं गोतमनूपधीकं । 
ये सीध दिं व सुतं मुतं वा, सीलब्बतं वापि पहाय सब्बं। 

अनेकरूपम्पि पहाय सब्बं, तण्हं परिञ्ञाय अनासवासे। 
अहम्पि ते ओघतिण्णाति बूमी ति॥ 


नन्दमाणवपुच्छा सत्तमा निट्ठिता। 
८. हेमकमाणवपुच्छा 


१०९४ये मे पुब्बे वियाकंसु, (इच्चायस्मा हेमको) 
हरं गोतमसासना । 
इच्चासि इति भविस्सति, सब्बं तं इतिहीतिहं । 
सब्बं तं तक्कवड़नं, नाहं तत्थ अभिरमि॥ 


१०९१:त्वञ्च मे धम्ममक्खाहि, तण्हानिग्घातनं मुनि। 
यं विदित्वा सतो चरं, तरे लोके विसत्तिकं”॥ 


१०९२:इध दिइसुतमुतविञ्ञातेसु, पियरूपेसु हेमक । 
छन्दरागविनोदनं, निब्बानपदमच्चुतं॥ 


१०९३:एतदञ्ञाय ये सता, दिट्ठधम्माभिनिब्बुता। 
उपसन्ता च ते सदा, तिण्णा लोके विसत्तिक''न्ति॥ 


हेमकमाणवपुच्छा अट्टमा निद्ठिता। 
९. तोदेय्यमाणवपुच्छा 


१०९७ग्रस्मिं कामा न वसन्ति, (इच्चायस्मा तोदेय्यो) 
तण्हा यस्स न विज्जति। 
कथंकथा च यो तिण्णो, विमोक्खो तस्स कोदिसो” ॥ 


१०९यस्मिं कामा न वसन्ति, (तोदेय्याति भगवा) 
तण्हा यस्स न विज्जति। 
कथंकथा च यो तिण्णो, विमोक्खो तस्स नापरो” ॥ 


१०९६:निराससो सो उद आससानो, पञ्ञजाणवा सो उद पञ्जकप्पी। 
मुनि अहं सक्क यथा विजञ्जं, तं मे वियाचिक्ख समन्तचक्खु”॥ 


१०९५निराससो सो न च आससानो, पञ्ञाणवा सो न च पञ्जकप्पी। 
एवम्पि तोदेय्य मुनि विजान, अकिञ्चनं कामभवे असत्त'न्ति॥ 

तोदेय्यमाणवपुच्छा नवमा निट्टिता। 
१०. कप्पमाणवपुच्छा 


९०९८:मज्झे सरस्मिं तिट्ठतं, (इच्चायस्मा कप्पो) 
ओघे जाते महब्भये । 
जरामच्चुपरेतानं, दीपं पबृहि मारिस । 
त्वञ्च मे दीपमक्खाहि, यथायिदं नापरं सिया” ॥ 


१०९९:मज्झे सरस्मि तिद्ुतं, (कप्पाति भगवा) 
ओधे जाते महब्भये । 
जरामच्चुपरेतानं, दीपं पबूमि कप्प ते॥ 


११००:अकिञ्चनं अनादानं, एतं दीपं अनापरं। 
निब्बानं इति [निब्बानमीति (सी०)] नं बूमि, जरामच्चुपरिक्खयं॥ 


११०९:एतदञ्ञाय ये सता, दिट्टुधम्माभिनिब्बुता । 
न ते मारवसानुगा, न ते मारस्स पद्धगू "ति [पट्ठगूति (स्या० क०)]॥ 


कप्पमाणवपुच्छा दसमा निट्टिता। 
११. जतुकण्णिमाणवपुच्छा 


११०२:सुत्वानहं वीरमकामकामि, (इच्चायस्मा जतुकण्णि) 
ओघातिगं पुदुमकाममागमं । 
सन्तिपदं बूहि सहजनेत्त, यथातच्छं भगवा बृहि मे तं॥ 


११०३:भगवा हि कामे अभिभुय्य इरियति, आदिच्चोब पथवि तेजी तेजसा । 
परित्तपञ्ञस्स मे भूरिपञ्ञ, आचिक्ख धम्मं यमहं विजञ्ञं | 
जातिजराय इध विप्पहाने”॥ 


११०४:कामेसु विनय गेधं, (जतुकण्णीति भगवा) नेक्खम्मं दहु खेमतो। 
उग्गहीतं निरत्तं वा, मा ते विज्जित्थ किञ्चनं॥ 


११०५यं पुब्बे तं विसोसेहि, पच्छा ते माहु किञ्चनं । 
मज्झे चे नो गहेस्ससि, उपसन्तो चरिस्ससि॥ 


१९०६: सब्बसो नामरूपस्मिं, वीतगेधस्स ब्राह्मण । 

आसवास्स न विज्जन्ति, येहि मच्चुवसं वजे”ति॥ 
जतुकण्णिमाणवपुच्छा एकादसमा निद्ठिता। 
९२. भद्रावुधमाणवपुच्छा 


११०७:ओकञ्जहं तण्हच्छिदं अनेजं, (इच्चायस्मा भद्रावुधो) 
नन्दिञ्जहं ओघतिण्णं विमृत्तं । 
कप्पञ्जहं अभियाचे सुमेधं, सुत्वान नागस्स अपनमिस्सन्ति इतो॥ 


११०८:नानाजना जनपदेहि सङ्गता, तव वीर वाक्यं अभिकङ्कमाना। 
तेसं तुवं साधु वियाकरोहि, तथा हि ते विदितो एस धम्मो ॥ 


११०९: आदानतण्हं विनयेथ सब्बं, (भद्रावुधाति भगवा) 
उद्धं अधो तिरियञ्चापि मज्झे । 
यं यञ्हि लोकस्मिमुपादियन्ति, तेनेव मारो अन्वेति जन्तुं॥ 


१११०: तस्मा पजानं न उपादियेथ, भिक्खु सतो किञ्चनं सब्बलोके । 
आदानसत्ते इति पेक्खमानो, पजं इमं मच्चुधेय्ये विसत्त' न्ति॥ 


भद्राबुधमाणवपुच्छा द्वादसमा निद्टिता । 
१३. उदयमाणवपुच्छा 


११११:“झार्यि विरजमासीनं, (इच्चायस्मा उदयो) कतकिच्चं अनासवं । 
पारगुं सब्बधम्मानं, अत्थि पञ्हेन आगमं । 
अञ्जाविमोक्खं पबृहि, अविज्जाय पभेदनं ` ॥ 


१११२:पहानं कामच्छन्दानं, (उदयाति भगवा) दोमनस्सान चूभयं । 
थिनस्स च पनूदनं, कुक्कुच्चानं निवारणं॥ 


९११३: उपेवखासतिसंसुद्धं, धम्मतक्कपुरेजवं । 
अञ्ञाविमोक्खं पबूमि, अविज्जाय पभेदनं ` ॥ 


१११४:किसु संयोजनो लोको, किंसु तस्स विचारणं । 
किस्सस्स विप्पहानेन, निब्बानं इति वुच्चति" ॥ 


१११५:नन्दिसंयोजनो लोको, वितक्कस्स विचारणं। 

तण्हाय विप्पहानेन, निब्बानं इति वुच्चति" ॥ 


१११६-कथं सतस्स चरतो, विञ्ञाणं उपरुज्झति। 
भगवन्तं पुहुमागम्म, तं सुणोम वचो तव ॥ 


१११७:अज्झत्तञ्च बहिद्धा च, वेदनं नाभिनन्दतो। 
एवं सतस्स चरतो, विञ्जाणं उपरुज्झती”ति॥ 


उदयमाणवपुच्छा तेरसमा निट्टिता। 
१४. पोसालमाणवपुच्छा 


१११८:“यो अतीतं आदिसति, (इच्चायस्मा पोसालो) अनेजो छिन्नसंसयो। 
पारगुं सब्बधम्मानं, अत्थि पञ्हेन आगमं ॥ 


१११९:-विभूतरूपसञ्जिस्स, सब्बकायप्पहायिनो । 
अज्झत्तञ्च बहिद्धा च, नत्थि किञ्चीति पस्सतो। 
जाणं सक्कानुपुच्छामि, कथं नेय्यो तथाविधो” ॥ 


११२०:विञ्जाणद्वितियो सब्बा, (पोसालाति भगवा) अभिजानं तथागतो। 
तिटुन्तमेनं जानाति, विमृत्तं तप्परायणं॥ 


९९२९ आकिञ्चञ्ञसम्भवं जत्वा, नन्दी संयोजनं इति । 
एवमेतं अभिञ्ञाय, ततो तत्थ विपस्सति। 
एतं [एवं (स्या० क०)] जाणं तथं तस्स, ब्राह्मणस्स वुसीमतो 'ति॥ 


पोसालमाणवपुच्छा चुहदसमा निट्टिता। 
१५. मोघराजमाणवपुच्छा 


११२२:द्राहं सक्कं अपुच्छिस्सं, (इच्चायस्मा मोघराजा) 
न मे ब्याकासि चक्खुमा । 
यावततियञ्च देवीसि, व्याकरोतीति मे सुतं॥ 


९१२३:अयं लोको परो लोको, ब्रह्मलोको सदेवको। 
दिट्ठिं ते नाभिजानाति, गोतमस्स यसस्सिनो॥ 


९१२ ४:एवं अभिक्कन्तदस्सावि, अत्थि पञ्हेन आगमं । 

कथं लोकं अवेक्खन्तं, मच्चुराजा न पस्सति” ॥ 


११२५:सुञ्ञतो लोकं अवेक्खस्सु, मोघराज सदा सतो। 
अत्तानुदिट्टिं ऊहच्च, एवं मच्चुतरो सिया। 
एवं लोकं अवेक्खन्तं, मच्चुराजा न पस्सती ति॥ 


मोघराजमाणवपुच्छा पन्नरसमा निट्टिता। 
९६. पिङ्गियमाणवपुच्छा 


११२६:जिण्णोहमस्मि अबलो वीतवण्णो, (इच्चायस्मा पिङ्गियो) 
नेत्ता न सुद्धा सवनं न फासु। 
माहं नस्सं मोमुहो अन्तराव 
आचिक्ख धम्मं यमहं विजज्जं। 
जातिजराय इध विप्पहानंˆ॥ 


११२७:दिस्वान रूपेसु विहञ्जमाने, (पिङ्गियाति भगवा) 
रुष्पन्ति रूपेसु जना पमत्ता। 
तस्मा तुवं पिङ्गिय अप्पमत्तो, 
जहस्सु रूपं अपुनब्भवाय'॥ 


११२८:दिसा चतस्सो विदिसा चतस्सो, उद्धं अधो दस दिसा इमायो। 
न तुय्हं अदिट्ं असुतं अमुतं [असुतं अमृतं वा (सी०), असुतामुतं वा (स्या०), असुतं मुतं वा (पी०)], अथो 
अविञ्ञातं किञ्चनमत्थि [किञ्चि मत्थि (स्या०), किञ्चि नत्थि (पी०), किञ्चिनमत्थि (क०)] लोके । 
आचिक्ख धम्मं यमहं विजञ्जं, जातिजराय इध विप्पहानंˆ॥ 


११२९:तण्हाधिपन्ने मनुजे पेक्खमानो, (पिङ्गियाति भगवा) 
सन्तापजाते जरसा परेते। 
तस्मा तुवं पिङ्गिय अप्पमत्तो, जहस्सु तण्हं अपुनब्भवाया'ति॥ 


पिङ्गियमाणवपुच्छा सोळसमा निड्टिता। 
पारायनत्थृतिगाथा 


इदमवोच भगवा मगधेसु विहरन्तो पासाणके चेतिये, परिचारकसोळसानं [परिचारकसोळसन्नं (स्या० क०)] 
ब्राह्मणानं अञ्झिट्ठो पुट्टो पुट्ठो पञ्हं [पञ्हे (सी० पी०)] ब्याकासि। एकमेकस्स चेपि पञ्हस्स अत्थमञ्ञजाय धम्ममञ्ञाय 
धम्मानुधम्मं पटिपज्जेय्य, गच्छेय्येव जरामरणस्स पारं । पारङ्गमनीया इमे धम्माति, तस्मा इमस्स धम्मपरियायस्स 
पारायनन्तेव [पारायणंत्वेव (सी० अद्टु०)] अधिवचनं । 

११३०अजितो तिस्समेत्तेय्यो, पुण्णको अथ मेत्तगू। 
धोतको उपसीवो च, नन्दो च अथ हेमको॥ 


११३१तोदेय्य-कप्पा दुभयो, जतुकण्णी च पण्डितो । 
भद्राबुधो उदयो च, पोसालो चापि ब्राह्मणो । 
मोघराजा च मेधावी, पिङ्गियो च महाइसि॥ 


११३ सते बुद्धं उपागच्छुं, सम्पन्नचरणं इसिं। 
पुच्छन्ता निपुणे पञ्हे, बुद्धसेद्ठं उपागमुं॥ 


११३्ेसं बुद्धो पव्याकासि, पज्हे पुड़ो यथातथं । 
पज्हानं वेय्याकरणेन, तोसेसि ब्राह्मणे मुनि॥ 


११३ की तोसिता चक्खुमता, बुद्रेनादिच्चबन्धुना । 
ब्रह्मचरियमचरिंसु, वरपञ्ञस्स सन्तिके ॥ 


११३प्एकमेकस्स पञ्हस्स, यथा बुद्धेन देसितं । 
तथा यो पटिपज्जेय्य, गच्छे पारं अपारतो॥ 


११३ध्अपारा पारं गच्छेय्य, भावेन्तो मग्गमुत्तमं । 
मग्गो सो पारं गमनाय, तस्मा पारायनं इति॥ 


पारायनानुगीतिगाथा 


११३७:पारायनमनुगायिस्सं, (इच्चायस्मा पिङ्गियो) 
यथाहक्खि तथाक्खासि, विमलो भूरिमेधसो। 
निक्कामो निब्बनो [निब्बुतो (स्या०)] नागो, किस्स हेतु मुसा भणे॥ 


११३८:पहीनमलमोहस्स, मानमक्खप्पहायिनो । 
हन्दाहं कित्तयिस्सामि, गिरं वण्णूपसञ्हितं॥ 


११३९:तमोनुदो बुद्धो समन्तचकखु, लोकन्तगू सब्बभवातिवत्तो। 
अनासवो सब्बदुक्खपहोनो, सच्चव्हयो ब्रह्मे उपासितो मे॥ 


११४०दिजो यथा कुब्बनकं पहाय, बहुप्फलं काननमावसेय्य । 
एवं पहं अप्पदस्से पहाय, महोदधि हंसोरिव अज्झपत्तो॥ 


११४ ९:येमे पुब्बे वियाकंसु, हरं गोतमसासना । 

इच्चासि इति भविस्सति। 
सब्बं तं इतिहितिहं, सब्बं तं तक्कवडनं ॥ 


११४ एको तमनुदासिनो, जुतिमा सो पभङ्करो । 
गोतमो भूरिपञ्ञाणो, गोतमो भूरिमेधसो॥ 


११४ ३यो मे धम्ममदेसेसि, सन्दिद्विकमकालिकं । 
तण्हक्खयमनीतिकं, यस्स नत्थि उपमा क्वचि” ॥ 


११४ ४किनु तम्हा विप्पबससि, मुहुत्तमपि पिङ्गिय। 
गोतमा भूरिपञ्जाणा, गोतमा भूरिमेधसा॥ 


९९४ ष्४्यो ते धम्ममदेसेसि, सन्दिड्िकमकालिकं । 
तण्हक्खयमनीतिकं, यस्स नत्थि उपमा क्वचि ॥ 


९१४६:नाहं तम्हा विप्पवसामि, मुहुत्तमपि ब्राह्मण । 
गोतमा भूरिपञ्ञाणा, गोतमा भूरिमेधसा॥ 


९९४ ७यो मे धम्ममदेसेसि, सन्दिद्विकमकालिकं । 
तण्हक्खयमनीतिकं, यस्स नत्थि उपमा क्वचि॥ 


११४८पस्सामि नं मनसा चक्खुनाव, रत्तिन्दिवं ब्राह्मण अप्पमत्तो। 
नमस्समानो वरिवसेमि रत्ति, तेनेव मञ्जामि अविप्पवासं॥ 


११४ ९:सद्भधा च पीति च मनो सति च, नापेन्ति मे गोतमसासनम्हा। 
यं यं दिसं वजति भूरिपञ्ञो, स तेन तेनेव नतोहमस्मि॥ 


११५०:जिण्णस्स मे दुब्बलथामकस्स, तेनेव कायो न पलेति तत्थ। 
संकप्पयन्ताय [संकप्पयत्ताय (सी०)] बजामि निच्चं, मनो हि मे ब्राह्मण तेन युत्तो॥ 


११५९:पङ्के सयानो परिफन्दमानो, दीपा दीपं उपप्लविं [उपल्लविं (स्या० निद्देस)] । 
अथहदसासि सम्बुद्धं, ओघतिण्णमनासवं'ˆ॥ 


११५२:यथा अहू वक्कलि मुत्तसद्धो, भद्रावुधो आळवि गोतमो च। 
एवमेव त्वम्पि पमुञ्चस्सु सद्धं, 
गमिस्ससि त्वं पिङ्गिय मच्चुधेय्यस्स पारं" [मच्चुधेय्यपारं (सी०)]॥ 


११५३:एस भिय्यो पसीदामि, सुत्वान मुनिनो वचो। 

विवट्टच्छदो सम्बुद्धो, अखिलो पटिभानवा॥ 


११५ ४.अधिदेवे अभिञ्जाय, सब्बं वेदि वरोवरं [परो वरं (सी० स्या०), परो परं (निद्देस)]। 
पञ्हानन्तकरो सत्था, कङ्घीनं पटिजानतं॥ 


११५५८असंहीरं असङ्कुप्पं, यस्स नत्थि उपमा क्वचि । 
अद्भा गमिस्सामि न मेत्थ कङ्का, एवं मं धारेहि अधिमृत्तचित्त 'न्ति॥ 


पारायनवग्गो पञ्चमो निड्टितो। 
सुत्तुद्दानं - 
१. उरगो [इमा उद्दानगाथायो सी० पी० पोत्थकेसु न सन्ति] धनियोपि च, खग्गविसाणो कसि च। 
चुन्दो भवो पुनदेव, वसलो च करणीयञ्च। 
हेमवतो अथ यकखो, विजयसुत्तं मुनिसृत्तवरन्ति॥ 


२. पठमकट्टुवरो वरवग्गो, द्वादससुत्तधरो सुविभत्तो। 
देसितो चक्खुमता विमलेन, सुय्यति वग्गवरो उरगोति॥ 


३. रतनामगन्धो हिरिमङ्गलनामो, सुचिलोमकपिलो च ब्राह्मणधम्मो। 
नावा [नाथ (क०)] किंसीलउट्टुहनो च, राहुलो च पुनपि वङ्गीसो॥ 


४. सम्मापरिब्बाजनीयोपि चेत्थ, धम्मिकसुत्तवरो सुविभत्तो। 
चुद्दससृत्तधरो दुतियम्हि, चूळकवग्गवरोति तमाहु॥ 


५. पब्बज्जपधानसुभासितनामो, पूरळासो पुनदेव माघो च। 
सभियं केणियमेव सल्लनामो, वासेइवरो कालिकोपि च॥ 


६. नालकसुत्तवरो सुविभत्तो, तं अनुपस्सी तथा पुनदेव। 
द्वादससुत्तधरो ततियम्हि, सुय्यति वग्गवरो महानामो॥ 


७. कामगुहड्डकदुड्डकनामा, सुद्धवरो परमट्ठटकनामो । 
जरा मेत्तियवरो सुविभत्तो, पसूरमागण्डिया पुराभेदो॥ 


८. कलहविवादो उभो वियुहा च, तुवटकअत्तदण्डसारिपृत्ता। 
सोळससुत्तधरो चतुत्थम्हि, अट्टकवग्गवरोति तमाहु॥ 


९. मगधे जनपदे रमणीये, देसवरे कतपुञ्जनिवेसे । 

पासाणकचेतियवरे सुविभत्ते, बसि भगवा गणसेट्ठो॥ 


१०. उभयवासमागतियम्हि [उभयं वा पुण्णसमागतं यम्हि (स्या०)], द्वादसयोजनिया परिसाय। 
सोळसञब्राह्मणानं किर पुड़ो, पुच्छाय सोळसपञ्हकम्मिया। 
निप्पकासयि धम्ममदासि॥ 


११. अत्थपकासकब्यञ्जनपुण्णं, धम्ममदेसेसि परखेमजनियं [वरं खमनीयं (क०)]। 
लोकहिताय जिनो द्विपदग्गो, सुत्तवरं बहुधम्मविचित्रं । 
सब्बकिलेसपमोचनहेतुं, देसयि सुत्तवरं द्रिपदग्गो॥ 


१२. ब्यञ्जनमत्थपदं समयुत्तं [ब्यञ्जनमत्थपदसमयूत्तं (स्या०)], अक्खरसञ्जितओपमगाळहं । 
लोकविचारणजाणपभग्गं, देसयि सुत्तवरं द्विपदग्गो॥ 


१३. रागमले अमलं विमलग्गं, दोसमले अमलं विमलग्गं । 
मोहमले अमलं विमलग्गं, लोकविचारणञाणपभग्गं । 
देसयि सृत्तवरं द्रिपदग्गो॥ 


१४. क्लेसमले अमलं विमलग्गं, दुच्चरितमले अमलं विमलग्गं । 
लोकविचारणजाणपभग्गं, देसयि सुत्तवरं द्विपदग्गो॥ 


१५. आसवबन्धनयोगाकिलेसं, नीवरणानि च तीणि मलानि। 
तस्स किलेसपमोचनहेतुं, देसयि सुत्तवरं द्रिपदग्गो॥ 


९६. निम्मलसब्बकिलेसपनूदं, रागविरागमनेजमसोकं । 
सन्तपणीतसुदुद्दसध्म्मं, देसयि सुत्तवरं द्विपदग्गो॥ 


१७. रागञ्च दोसकमभञ्जितसन्तं [दोसञ्च भञ्जितसन्तं (स्या०)], योनिचतुग्गतिपञ्चविञ्ञाणं । 
तण्हारतच्छदनताणलतापमोक्खं [तण्हातलरतच्छेदनताणपमोकखं (स्या०)], देसयि सुत्तवरं द्विपदग्गो॥ 


१८. गम्भीरदुहससण्हनिपुणं, पण्डितवेदनियं निपुणत्थं । 
लोकविचारणजाणपभग्गं, देसयि सुत्तवरं द्विपदग्गो॥ 


१९. नवङ्गकुसुममालगीवेय्यं, इन्द्रियझानविमोक्खविभत्तं । 
अड्ुङ्गमग्गधरं वरयानं, देसयि सुत्तवरं द्विपदग्गो॥ 


२०. सोमुपमं विमलं परिसुद्धं, अण्णवमूपमरतनसुचित्तं । 
पुप्फसमं रविमूपमतेजं, देसयि सुत्तवरं द्विपदग्गो॥ 

२१. खेमसिवं सुखसीतलसन्तं, मच्चुतताणपरं परमत्थं । 
तस्स सुनिब्बुतदस्सनहेतुं, देसयि सुत्तवरं द्विपदग्गोति॥ 


सुत्तनिपातपाळि निद्धिता। 

